
PAVAO VI I ATENAGORA I NA BOSPORU 

Kratko je bilo putovanje rimskog velikog svećenika 
Pavla VI na istog kršćanstva. Vrlo kratko — samo dva 
dana — i sasvim neočekivano. To ekumensko putovanje 
bilo je usmjereno na dva grada: Carigrad i Efez. 

25. srpnja 1967. na uzletištu u Carigradu (Instambulu) 
papu Pavla VI dočekali su predstavnici turske vlade i ca¬ 
rigradski patrijarh Atenagora I. Papa je krenuo najprije 
u katoličku katedralu, gdje ga je pozdravilo mnoštvo na¬ 
roda. Odavde se odvezao do carigradske rezidencije tur¬ 
skog predsjednika države da mu učini službeni posjet. U 
pozdravnom govoru predsjednik Sunay ponovio je misli 
izražene u svom kratskom govoru na uzletištu i posebno 
istakao da će papin posjet već postojeće dobre odnose iz¬ 
među Turske i Sv. Stolice još više poboljšati. 

Poslije podne 25. srpnja Papa je posjetio ekumenskog 
patrijarha Atenagoru I., počasnog poglavara Pravoslavne 
Crkve. To je drugi susret dvaju crkvenih poglavara; prvi 
je bio u Jeruzalemu, mjestu pomirbene Kristove smrti 
6. siječnja 1964. 

Pozdravljajući sijedog patrijarha, čiji lik potsjeća na 
stz. proroke, Papa je skrenuo pažnju na brojne kontakte 
i istu baštinu, koja spaja pravoslavnu Crkvu s rimokato¬ 
ličkom Crkvom. U svjetlu Kristove ljubavi obadvije su 
Crkve otkrije još više »duboku dstovetnost naše vjere kao 
i tačke, u kojima još ne vlada slaganje, što nas međutim 
ne smije priječiti da ovo duboko jedinstvo zamjećujemo.« 

Papa je Atenagori I predao svojom rukom potpisanu 
pergamenu na latinskom jeziku u kojoj on izlaže svoja gle¬ 
dišta s obzirom na uspostavu jedinstva između katoličke 
i pravoslavne crkve. 

















Poslije prijema za diplomatski kor. akreditiran u An- 
kari, Papa je primio u svom stanu nekadašnje delegature 
predstavnika različitih vjerskih zajednica, među njima i 
poglavare Muslimana i Židova u Turskoj, kojima je tom 
prilikom upravio kratki govor. 

U društvu predsjednika Sunaya, minstra vanjskih 
poslova i gradonačelnika Carigrada provezao se posebnom 
lađom kroz Bospor. U pratnji ministra vanjskih poslova 
i gradonačelnika, iskrcavši se na obalu, nastavio je preg- 
ledanje grada. Prvi je cilj bio Aja Sofija, koja je sada 
pretvorena u muzej. U palači Tapkapi Papa je prirustvo- 
vao kratkoj predstavi Janjičara. Potom je posjetio daljnja 
starokršćanska mjesta u gradu. 

Za vrijeme pregledanja Aja Sofije, orijaške bazilike 
koju je sagradio istočnorimski car Jusinijan, koju je za¬ 
tim Muhamed Osvajač pretvorio u mošeju a koja je da¬ 
nas muzej, desilo se nešto neobično. Papa je stupio u ovu 
veličanstvenu građevinu kroz »carska vrata«. Dok se sku¬ 
pina zadržavala oko Pape pod svodom bizantinske bazili¬ 
ke, upitao je Pavao VI turskog ministra vanjskih poslova 
Kaglajanđiia: »Mogu li se časak pomoliti, jedan tren se 
zadržati sam u molitvi?« 

Upit je ministru došao iznenada. I prije nego li je mi¬ 
nistar odgovorio Papa je kleknuo na kamenu stepenicu 
nekih 20 metara od oltara i lagano šaputao svoju molitvu. 
Pavao VI izabrao je isto mjesto, na koje je legat pape Lava 
IX položio ekskomunikacije protiv Istočne Crkve a koja 
je dignuta 1965.' na koncu II Vatikanskog Sabora. Ono se 
desilo 1054. kad je poslije neuspjelih pokušaja usklađi¬ 
vanja odnosa konačno dovršena skizma između Rima i 
Istočne Crkve. Patrijarh je bio Mihajlo Cerularije. 

Ovom molitvom Papa je stvorio malu zabunu. Novi¬ 
nari govore o političkom skandalu. Otkako je Atatiirk, 
osnivač moderne Turske Aja Sofiju zbog prepirki razli¬ 
čitih vjerskih zajednica pretvorio u muzej, strogo je zab¬ 
ranjeno tu obavljati molitve. Prije kratkog vremena neki 
je mladi musliman pokušao u Aja Sofiji moliti iz Kurana 
i stoga je bio uhapšen. 

Navečer 25. srpnja Papa je krenuo u Fanar, sjedište 
ekumenskog patrijarha Atenagore. Patrijarh je čekao Papu 
u nutarnjem dvorištu Fanara, pred bazilikom sv. Jurja. 
Poslije bratskog zagrljaja i izmjene pozdravnih govora 
jedan uz dragoga skupa su pošli u crkvu. Korovi su ih 

pozdravljali srdačnim željama. Po prvi put je poslije 900 
godina ponovo u jednoj grčkoj crkvi papino ime bilo is¬ 
pred patrijarhova imena. Papa je sjeo s desne strane pat¬ 



rijarha. Zatim su Pavao VI i Atenagora izmolili skupa 
molitvu za mir i jedinstvo Crkve. Nato je Papa upravio 
svoju riječ Patrijarhu. 

U svom odgovoru Patrijarh se zahvalio Papi na nje¬ 
govu posjetu i na časti i radosti da može s Papom izmje- 
niti poljubac Kristove ljubavi. »Zahvaljujemo Vam na 

časti, koju ste iskazali svojim posjetom našoj zemlji i na¬ 
šoj Crkvi ovoga dana, koji su iščekivali već toliki naraš¬ 
taji«, rekao je nadalje Atenagora i potsjetio na dužnost 
svakog pojedinog kršćanina da radi oko uspostavljanja 
kršćanskog jedinstva. 

Šest puta zagrlio je Atenagora poslije ovoga govora 
Papu uz urnebesno odobravanje svih prisutnih. Na koncu 
je uslijedila izmjena darova. Pavao VI je predao patri¬ 
jarhu dragocijenu ikonu, a Atenagora je Papi poklonio 
jednu tešku ziatnu štolu iz 16. st. Mnogima preko lica po- 
tekoše suze, kad je Papa štolu uz klicanje puka odmah 
stavio na ramena. 

Prvi dan Papina posjeta u Turskoj završen je eku¬ 
menskom službom Božje riječi u katoličkoj katediali Duha 
Svetoga u Carigradu, na kojoj su učestvovali Pavao VI, 
patrijarh Atenagora te poglavari i ličnosti pravoslavnih 
Crkava. 

Drugoga dana svog boravka u Turskoj (26. VII) Pavao 
VI je počeo sv. Misom u crkvi sv. Antuna u Carigradu. 
Tom prilikom Papa je posjetio armenskog patrijarha u 
Turskoj Snorka Kalistijana u njegovoj rezidenciji u grad¬ 
skoj četvrti Kumkapi. Pri tom je Kalistijan rekao: »Papa 
je na nas učinio silan utisak. On je odvažni muž, čovjek 
Božji, čiji se humani cilj sastoji u tome, da uspostavi mir 
među svim narodima i osigura veće razumijevanje među 
svim kršćanskim Crkvama.« 

Poslije posjeta armenskom patrijarhu Papa je s carig¬ 
radskog uzletišta avionom poletio u Izmdr (Smirnu), a 
odatle u historijski grad Efez u kojem se nalaze brojne 
ruševine prvih stoljeća kršćanstva a koje govore o vre¬ 
menu, kad su Istočna i zapadna Crkva živjeli u slozi. 

Za vrijeme leta od Istambula do Izmira papin je 
avion letio i iznad područja, koja je samo malo vremena 
prije toga zadesio nemili potres. Sv. Otac je već prije po¬ 
laska iz Rima poslao novčani prinos da ublaži bijedu pos- 
tradalih. 

o. Franjo Carev 

ATENAGORA I U RIMU 

Uzvratni posjet Pavlu VI 26. — 28. X 1967. 

Po treći put se sastaju patrijarh Carigrada Atenago¬ 
ra I i vrhovni svećenik u Rimu Pavao VI. 26. X našli su se 
ponovo zagrljeni, ovaj put na vratima crkve sv. Petra u 
Rimu. U samoj crkvi obavljen je obred kod kojega je Ate¬ 
nagora pozdravio Sv. Oca: »Dolazimo k Vašoj Svetosti kao 
brat k bratu. Izručujemo Vam poljubac ljubavi i mira naše¬ 
ga Gospodina Isusa i izražavamo Vam najviše poštovanje.« 
Ocrtao je lik Sv. Oca najživljim bojama i istakao njegovu 
ljubav prema podijeljenoj Crkvi, njegovo suosjećanje s raz¬ 
nolikim tragedijama svijeta. Između ostalog je kazao: »Ono 
što nas sjedin juje mnogo je više od onoga što nas dijeli.« 

U listopadu je patrijarh Atenagora posjetio patrijarhe 
Srbije, Rumunjske i Bugarske. K moskovskom patrijarhu 
Atenagora će putovati u svibnju iduće godine. Nije ostva¬ 
rena njegova nakana da u Rim krene s najznačajnijim pat¬ 
rijarsima i da se uskoro formira mješovita teološka komi¬ 
sija od pravoslavnih i katoličkih teologa. Očito još nisu 
bile svladane poteškoće, na koje je naišao počasni pogla¬ 
var pravoslavne Crkve unutar različitih crkvenih skupina. 
Atenagorin posjet Rimu pridonio je bez sumnje poboljša¬ 
nju atmosfere između obadviju Crkava. Značenje tog pos¬ 
jeta leži u crkvenopo vi jesnoj činjenici, da po prvi put je¬ 
dan pravoslavni crkveni dostojanstvenik iz Carigrada svo¬ 
jevoljno hodočasti na grobove apostola Petra i Pavla, pos¬ 
lije konačnog prekida obadviju sestrinskih Crkava 1054. g., 
i to upravo u Godini vjere. 

Dirljive se Patrijarhove riječi: »Zov krvi apostola Pet¬ 
ra i Pavla, glas Crkve iz katakomba i mučenika iz Koloseja * 

potiču nas da iscrpimo sva sredstva kako bismo započeto 
djelo sjedinjenja podijeljene Crkve Kristove priveli kra¬ 
ju, ne samo da se izvrši volja Gospodinova već i zato, da 
svijet vidi ižanivanje koje je prema našem ispovijedanju 
vjere prvo svojstvo Crkve — jedinstvo.« 

Svetootačkim mirisom odišu Atenagorine riječi, što 
ih je izgovorio pred učesnicima Biskupske Sinode, rekto¬ 
rima sveučilišta u Rimu: »Upravljamo svoje misli na veliki 
i sveti čas, kada će biskupi Istoka i Rima koncelebrirati za 
jednim te istim oltarom i u zajedničkoj Euharistiji podig¬ 
nuti kalež Gospodnji. Možda na taj čas još treba čekati. 

No čas je ljubavi već kucnuo — on je sada.« 

o. Franjo Carev 

BILJEŠKE O JEZIKU DOSADAŠNJEGA SLUŽBENOG 
EVANĐELISTARA 

1. Uvod 

Pred ravnih 27 godina dr Nikola Zuvić, prof. Bogos- 
lovskog fakulteta u Zagrebu, priredio je perikop? Svetoga 
pisma za upotrebu pri javnoj službi Božjoj u crkvi. Djelo 
nos- naslov: ČITANJA T EVANĐELJA NA NEDJELJE I 
BLAGDANE U CRKVENOJ GODINI (Zagreb, 1940), a 
posvećeno je hrvatskim nadbiskupima i biskupima u pri¬ 
godi 1300-godišnjice vjernosti hrvatskoga naroda Stolici 
sv. Petra u Rimu. Hrvatski episkopat je djelo prihvatio kao 
svoje na Biskupskim konferencijama u listopadu 1939. go¬ 
dine. 

Prije tiskanja djelo su u rukopisu pročitali naši istak¬ 
nuti biblijski stručnjaci i dijecezanski i interdijecezanski 
cenzori. Tekst je priređen prema tadašnjim crkvenim od¬ 
redbama. Nakon njegova objavljivanja štampom, na nj su 
se osvrnuli priznati stručnjaci i u svojim osvrtima iznijeli 
prednosti i nedostatke novoga evanđelistara. O hrvatskom 
jeziku prijevoda, koliko je meni poznato, nitko se od njih 
nije opširnije pozabavio, a to je i te kako važno pitanje 
iedne liturgijske knjige kao što je evanđelistar. O tom pi¬ 
tanju govori ovaj članak koji, dakako, ne želi opovrći neo¬ 
sporno značenje Zuvićeva evanđelistara od njegove pojave 
do danas. S obzirom na prijašnje naše evanđelistare. on je 
u svoje doba značio korak naprijed. Ovdje bismo željeli 
upozoriti na neke jezične nedostatke koje bi trebalo izbjeći 
u novim evanđelistarima i u novim prijevodima Svetoga 
pisma na kojima se upravo sada radi/ 

Jezik liturgijskih knjiga mora biti uzoran i sa svako¬ 
ga stajališta dotjeran. To traži čast riječi Božje i uloga koju 
liturgijske knjige vrše u narodnom i u književnom jeziku 
Liturgijske su knjige obično duga vijeka. Ako je jezik 
takvih knjiga, nepravilan, sve njegove nepravilnosti, svjes¬ 
no ili nesvjesno, poprimaju vjernici i unose ih u narodni 
govor i u književni jezik. Pitanje pravilnosti ili nepravil- 


J) Poznato je da Savjet za provedbu koneilske Uredbe o sv. boloslužju 
sprema novi raspored svetopisamskih tekstova za nedjelje, blagdane, sve¬ 
ce i ferije. Nedjeljna čitanja bit će raspoređena u trogodišnjem cik-, 
lusu, i to tako da će svake nedjelje, biti tri čitanja: iz Starog zavjeta, 
iz poslanica i iz evanđelja. S tim u vezi Biskupske su konferencije pov¬ 
jerile prof. o. dru B. Dudi da u suradnji s poznatim stručnjacima pri¬ 
redi novi evanđelistar. 

nosti jezika kao i pitanje točnosti ili netočnosti prijevoda 
liturgijskih knjiga redovito ovisi o tome što je u jednoj 
osobi teško naći dobra poznavaoca jezika iz kojega 
prevodi i jezika u koji prevodi. Prof. Zuvić ističe u Pred¬ 
govoru svoga evanđelistara da se u jezičnim sumnjama 
pismeno ili usmeno obraćao hrvatskim jezičnim stručnja¬ 
cima i da je njihove stručne savjete uvažavao pri prevo¬ 
đenju. Taj je postupak vrlo ispravan i vrijedan pohvale, 
samo je pitanje: da li su se u njemu porodile jezične sum¬ 
nje svaki put kad je bilo potrebno. Zadatak je ove kratke 
raspravice da na to odgovori. No prije toga želimo upozo¬ 
riti na neke tekstualne nedostatke i nepravilnosti Žuviće- 
va prijevoda. * 2 * 


2. Nedostaci prijevoda 

Prvo svojstvo svakoga prijevoda, pogotovu prijevoda 
Sv. pisma, mora biti cjelovitost; moraju biti prevedene sve 
rečenice, svi izrazi i sve riječi koje je potrebno prevesti. 
Na žalost, u ClE ima više riječi, više izraza pa i više reče¬ 
nica koje nisu prevedene. Pretpostavljam da su te praz¬ 
nine nastale krivnjom tiskare, ali je onda trebalo poslije 
tiskanja čitav tekst pregledati i u evanđelistaru na njih 
upozoriti. 

Evo tih nedostataka: 

Crkv 36,1: nije prevedena zamjenica »nobis« u izrazu 
»ostende nobis lucem miserationum tuarum«/ a bilo je 
potrebno da se prevede zbog veće jasnoće. 

Mt 2,3: uz imenicu »Herod« nema apozicije »kralj«, 4 a 
u latinskom je tekstu ima; Mt 1,20: uz imenicu »anđeo- 
izostavljen je atributivni genitiv »Domini — Gospodnji« 5 * : 
Mt 17,4: nije prevedena oznaka mjesta »ovdje - hic: faci- 
amus hic«/ Mt 26,13: ispuštena zamjenica »ona - haec«, 
a bilo je potrebno zamjenicu prevesti jer je naglašena: 
». . . govorit će se, i što je ona učinila« 7 : Mt 25,9: nema zam¬ 
jenice »sebi - vobis: emite vobis« 8 ; Mt 26,75: nije preveden 
prilog »amare - gorko: flevit amare«. 9 


-) Naše se jezične opaske s obzirom na izvornik odnose na tekst Vulgate 

koji je prof. Žuvić pri prevođenju »vjerno slijedio«. 

;l ) ClE (= čitanja i evanđelja . . .). Misa za raširenje sv. vjere, str. 157. 

;*) ClE, Bogojavljenje, str. 11. 

5 ) ClE, Badnjak, str. 3; Sv. Josip. str. 98. 

?) ČIE, II nedjelja Korizme, str. 21. 

') ClE, Cvjetna nedjelja, Muka po Mateju, str. 26. 

s ) ClE, I misa Djevica mučenica, str. 151. 

y ) ClE. Cvjetna nedjelja. Muka po Mateiu, str. 28. 


327 





Iz Markova evanđelja nisu prevedeni: Mk 14,32: »in 
praedium, cui nomen — u zaselak koji se zove« 10 ; Mk 14,3: 
»Bethaniae - u Betaniji« * 11 ; Mk 14,68: »foras - napolje« 12 . 
Mk 16,1: »et Salome - i Saloma« 13 . 

Iz Lukina evanđelja: Lk 7,38: »retro - otraga« 11 ; Lk 
11.33: »et in abscondito - na sakriveno mjesto« 1- ’; Lk. 23,10: 
»et, scribae - i književnici« 16 ; Lk 23, 38: »supeisciiptio _ 
- natpis«. 17 

U prijevodu Ivanova evanđelja: Iv 19,4: »foras ut co- 
gnoscatis - napolje da znate« 18 ; Iv 18,7: »iterum - opet« , 
Iv 18,10: »dexteram - desno (uho)«.' 0 

Na svetkovinu Majke Božje Karmelske (16. VII) iz 
knjige Mudrosti (Crkv '24,23—31) nije preveden čitav 29. 
redak koji u Vulgati glasi: »Qui edunt me, adhuc esunent: 
et qui bibunt me, adhuc sitient.« 

Na »Nedjelju Sedamdesetnicu« iz Matejeva evanđelja 
(21,1—16) nije preveden 2. redak: »Conventione autem 
facta cum operariis ex denario diurno, misit eos in vineam 
suam«." 2 

U »Muci po Ivanu« (Iv 18,1—40; 19,1—42), koja se 
čita na Veliki petak 23 , nije preveden drugi dio 38. retka 
iz 19. poglavlja koji u latinskom jeziku glasi: »Venit ergo, 
et tulit corpus Jesu.« 

Na 11. nedjelju po Duhovima 24 iz poslanice sv. Pavla 
(1 Kor 15.1—10) izostavljen je hrvatski prijevod 4. retka: 
«. .. et quia sepultus est, et quia resurrexit tertia die se- 
cundum scripturas.« 

Iz 55. poglavlja Izaije proroka, koje s ulomkom iz 54. 
poglavlja dolazi u Misalu kao 5. proročanstvo na Veliku 
subotu, 25 nije iz 1. retka prevedena rečenica: »Omnes 
sitientes venite ad aquas.« Iz Izaije (63,3) nije prevedena 


il>) ClE, Veliki utorak, Muka po Marku, str. 32. 

11) ClE. Veliki utorak, Muka po Marku, str. 31. 

12) ClE, Veliki utorak, Muka po Marku, str. 33. 

13) ClE. Uskrs, str. 55. 

14) ClE, 22. VII, Sv. Marija Magdalena, str. 116. 

15) ClE, 11. XI, Sv. Martin, str. 137. 

16) ClE. Velika srijeda. Muka po Luki, str,. 38. 

17) ClE, Velika srijeda. Muka po Luki, str.. 39. 

18) ClE, Veliki petak, Muka po Ivanu. str. 43. 

19) ClE, Veliki petak, Muka po Ivanu, str. 42. 

20) ClE. Veliki petak. Muka po Ivanu, str. 42. 

21) ClE, str 115. 

22) ClE, str. 17. 

23) ClE, str. 45. 

24) ClE. str. 73. 

25) ClE, str. 49. 

ni rečenica: »Calcavi eos in furore meo.«' 6 Iz Baruhove 
knjige (3, 9—38), koja se na Veliku subotu čitala kao 6. 
proročanstvo, 27 nije preveden tekst 11. retka: ». . . et inve- 
terastd in terra aliena.« 

Uz navedene nedostatke u ClE ima jedan višak. J\a 
kraju 7. proročanstva Velike subote u njima se nalazi re¬ 
čenica: »I znat ćete, da sam govorio ja Gospodin i učio ja, 
kaže Svemogući Gospodin«"*, kojoj u Misalu ne nalazimo 
odgovarajući latinski tekst. 

U Predgovoru ClE prevodilac ističe da je pri prevo¬ 
đenju »vjerno slijedio« Vulgatin latinski tekst i da je nas¬ 
tojao da mu prijevod »bude vjeran«. Grčkom originalu 
utjecao se samo »na mjestima« gdje je Vulgata nejasna. 
Međutim, u ClE ima nekoliko rečenica za koje se ne može 
reći da su vjerno prevedene s obzirom na latinski tekst 
Misala. To su: 

Iz 55,5. u Misalu glasi: »Ecce gen tem, quam nesciebas, 
vocabis«, a u CIE: »Narod, koji ti nijesi poznavao, zvat 
će« sy , gdje nije prevedena riječca »ecce« i gdje mjesto 
»zvat ćeš« stoji treće lice »zvat će«. 

Iz 5,2. u Misalu glasi: »Et maceriam circumdedit, et 
circumfodit,« a u Žuvićevu prijevodu: »I ogradi ga i oko¬ 
pa.« 30 Prijevod je nepotpun i nejasan. Riječ »maceriam« 
nije prevedena, a glagol »okopati« ne znači isto što latinski 
»circumf odere«. »Okopati« u lat. znači »ablacjuere« i ^oko¬ 
pava se«: kukuruz, vinova loza, povrće, a lat. »circumfo¬ 
dere« znači: opasati jarkom, opkopati. Prema tome, bio bi 
smisao lat. teksta: I ogradi ga ogradom i opasa jarkom. 

Crkv 24,25. u Vulgati glasi: »In me gratia omnis viae 
et veritatis; in me omnis spes vitae et virtutis«, u CIE: 
»U meni je sve milje života i istine, u meni sve ufanje i 
kreposti.« 31 U prvoj rečenici ClE imaju »život« prema lat. 
»via«, dok imenica »vitae« iz druge rečenice u njima nije 
prevedena. 

Latinski tekst Lk 23,35. u Vulgati glasi: »Et stabat 
populus spectans, et deridebant eum prdneipes cum eis«, a 
hrvatski u ClE: »Narod je gledao, a poglavari su se s njim 


26) CIE, str. 35. 

27) CIE, str. 50. 

28) CIE, str. 51. 

29) ClE, Velika subota, 5. proročanstvo, str. 49. 

3 <>) ClE, Velika subota, Pripjev, str. 52. 

31 ) ClE, 16. VII, Spomen M. B. Karmelske, str. 115. 

rugali.« 32 Prema lat. tekstu Isusu su se rugali ne samo pog¬ 
lavari nego i narod, što potrvđuje izraz »cum eis«, koji se 
odnesi na narod. 

Prema lat. tekstu Pil 4,3.: ». . . adjuva illas, quae me- 
cum laboraverunt in evangelio cum Clemente« ClE imaju: 
». . . pomozi onima, koji su se trudili u evanđelju s Kle- 
mentom.« 33 Zuvić nije preveo »mecum« i ženski je rod 
zamijenio muškim, a govor je o pomaganju pobožnih žena 
koje su se trudile s Pavlom i Klementom. 

Latinski tekst Otkr 7,11: »Et omnes Angeli stabant in 
circuitu throni, et seniorum, et quatuor animalium« Žu- 
vić u hrvatski prevodi: »I stajali su oko prijestolja svi an¬ 
đeli i starješine i četiri životinje«, 34 kao da je u lat. tekstu 
nominativ »seniores et quatuor animalia«, a ne genitiv 
»seniorum, et quatuor animalium«. Smisao je teksta: I svi 
su anđeli stajali oko prijestolja, staraca i četiriju životinja. 

Vulgatin tekst Otkr 21.2: »Vidi sanetam civitatem. Je- 
rusalem novam, descendentem de coelo a Deo, paratam sicut 
sponsam ornatam viro suo« u hrvatskom prijevodu ClE 
glasi: »Vidio sam sveti grad, novi Jeruzalem, gdje silazi s 
neba, od Boga opremljen, kao zaručnica za svoga muža.« 35 
Ako pripazimo na interpunkciju lat. teksta, hrvatski prije¬ 
vod nije najbolji. Prema toj interpunkciji grad Jeruzalem 
»silazi s neba od Boga. opremljen kao nakićena zaručni¬ 
ca«, a ne »silazi s neba, od Boga opremljen«. 

U Misalu, kako je poznato, ima perikopa Svetoga pis¬ 
ma koje se čitaju u dvije ili u tri mise. Osim takvih, isto- 
vetnih perikopa, u Misalu ima perikopa koje se podudaraju 
ili u većem dijelu teksta ili samo u nekoliko rečenica. Sto 
se tiče prvih i drugih perikopa, one se, s obzirom na hrvat¬ 
ski prijevod, u ClE podudaraju od riječi do riječi, ali što 
se tiče perikopa koje imaju samo 2—3 istovetne rečenice 
u Misalu, one su u ClE različno prevedene. Evo nekoliko 
takvih slučajeva: 

Crkv 24,16. na str. 87. glasi: »Ukorijenila sam se u 

štovanom narodu, i u dijelu moga Boga, koji je njegova 
baština . . .«, a na str. 155: »Ukorijenila sam se u časnom 
narodu, koji imade dio svoje baštine u mojemu Bogu . . .« 


32) ClE. Velika svrijeda. Muka po Luki. str. 39. 

33) ClE. 23. nedjelja po Duhovima, str. 82. 

34) ClE, 1. XI, Svi Sveti. str. 135. 

33) ClE, Posveta crkve. str. 154. 

Lk 6,17—19. na str. 124. glasi: »I siđe s njima i ustavi 
se u dolini i s njim četa njegovih učenika i vrlo mnogo 
naroda iz sve Judeje i Jeruzalema i primorja tirskoga i si- 
donskoga, koji su došli, da ga čuju i da se izliječe od svo¬ 
jih bolesti ... I sav je narod nastojao da ga se dotakne . . .« 
Na strani 145 ». . . zaustavi se na ravnici s četom svojih 
učenika i vrlo mnogo ljudi iz sve Judeje i Jeruzalema i pri¬ 
morja i Tira i Sidona, koji su došli da ga čuju i liječe se 
od svojih bolesti ... I sav je svijet htio da ga se dotakne . . .« 

1 Pet 5,6—10. na str. 68. glasi: »Ponizite se pod ja¬ 
kom rukom Božjom, da vas uzvisi u vrijeme pohoda . . . 
Budite trijezni i bdijte, jer đavao, vaš protivnik, obilazi 
kao ričući lav, i traži da koga proždere. Njemu se oduprite 
jaki vjerom znajući, da vaša braća u svijetu podnose iste 
patnje. . .«, a na str. 117: »Ponizite se pod silnom rukom 
Božjom, da vas povisi u vrijeme svoga pohoda. . . Budite 
trijezni i bdijte, jer đavao, vaš protivnik, riče kao lav i 
obilazi tražeći da koga proždere. Oprite mu se jaki u vjeri i 
znajte, da vaša braća u svijetu podnose iste patnje . . .« 

Razlike između prvog i drugog prijevoda više su 
izražajne prirede. Rečenice su drukčije konstruirane u 
jednoj verziji, drukčije u drugoj. U jednoj je upotrebljen 
jedan način izražavanja, u drugoj drugi način. Negdje se 
prevodilac sluši jačim, negdje slabijim izrazima. Između 
jedne i druge verzije istoga teksta ima i manjih razlika u 
smislu. Koliko je taj postupak opravdan pri prevođenju 
istih tekstova u istoj knjizi, nećemo ulaziti jer nas ovdje 
više zanima jezična strana prijevoda. 


3. Značenje i upotreba nekih imenica 

Za hrvatski jezik ČIE može se već unaprijed reći da 
je odviše nov i suvremen u odnosu prema prijašnjim pri¬ 
jevodima liturgijskih knjiga i svetopis:.mskih tekstova 
Prevodilac se pri svom radu nije nimalo obazirao na je¬ 
zičnu tradiciju i na hrvatski crkveni jezik. Zato mu se mo¬ 
že naći mnogo prigovora. 

Prije svega on je upotrijebio više riječi koje ne 
zvuče dobro u svetom tekstu. Tako npr. upotrijebio je ime¬ 
nicu stvor (Mk 16.15), 36 lat. creatura, mjesto stvorenje. Do¬ 
duše, i imenica stvor može označavati sve živo i neživo 


26 > ČIE, Uzašašće. str. 61. 

što je Bog stvorio, ali ako. se obazremo na jezičnu praksu 
hrvatskih crkvenih pisaca, onda se za taj pojam neupore- 
divo više upotrebljava riječ stvorenje. Prema tome, ona 
ima prednost pred imenicom stvor. 

U ClE upotrijebljen je naziv jedinorođenac (Post 
22,12)’’ 7 za Abrahamova sina Izaka. Međutim, ako prelis¬ 
tamo ranije prijevode Sv. pisma, uvjerit ćemo se da se taj 
naziv upotrebljava samo za Isusa, a za Izaka naziv jedinac 
ili jedinak, što odgovara upotrebi u narednom jeziku. 

Prema lat. ređemptio prevodilac ima riječ otkup (Rim 
8,23),' IS što nije dobro. Mjesto otkup u tom slučaju daleko 
je bolja riječ otkupljenje. »Otkup« ima više profano zna¬ 
čenje i označuje radnju kojom se nešto otkupljuje, npr. 
otkup žita, otkup blaga, ili cijenu i novac kojim se nešto 
otkupljuje. Sasvim se rijetko upotrebljava u duhovnom 
smislu i u značenju »spasenje«. U tom smislu upotrebljava 
se otkupljenje. Bez obzira na te razlike u ClE dolazi uvi¬ 
jek otkup mjesto otkupljenje. Isto tako prevodilac stalno 
upotrebljava riječ posveta, ne razlikujući njezina značenja 
od značenja riječi posvećenje. Tako izraz »in sanctificati- 
onem« (Rim 6,19) 39 prevodi »na posvetu«. Posveta ozna¬ 
čuje čin kojim se nešto nekomu posvećuje (npr. knjiga) 
ili radnju kojom se netko ili nešto čini svetim (npr. crkva), 
a posvećenje označuje u navedenom slučaju rezultat pos¬ 
vete. 

Prevodilac nije dobro razlikovao značenje pohod, vi- 
sitatio (1 Pet 2,12) 40 i pohodenje; spas, salus (Rim 10,IO) 41 
i spasenje; krst, baptismus (Lk 3,3) 42 i krštenje; oprost (gri¬ 
jeha), remissio (Kol 1,14) 4[i i oproštenje (grijeha). Pohod 
u crkvenom jeziku označuje službeni posjet crkvenih pred¬ 
stavnika nekomu mjestu ili nekoj osobi. U navedenom slu¬ 
čaju govor je o Božjem pohodu ili sudu. Prema tome, riječ 
ima duhovno značenje i u tom slučaju mjesto pohod stoji 
bolje pohodenje. U crkvenom jeziku spas dolazi u značenju 
Spasitelj: ». . . u Bogu, spasu mojemu« (isp. Rimski obred¬ 
nik, Zagreb 1929, str. 187), a spas u poslanici Ramljanima 
označuje stanje nakon izbavljenja. Zato mjesto nje bolje 
stoji spasenje. Za sakramenat krštenja bolji je i običniji 

37) ClE. Velika subota, 3. pror.. str. 48. 

38) ClE. 4. nedjelja po Duhovima, str. 69. 

39) ClE, 7. nedjelja po Duhovima, str. 71. 

4°) ClE, 3. nedjelja po Duhovima, str. 58. 

41) ClE, 30. XI, Sv. Andrija, str. 85. 

42) ClE. 4. nedjelja Adventa, str. 3. 

43) ClE, 24. nedjelja po Duhovima, str. 83. 

naziv krštenje nego krst. Uz to je krštenje starije od krsta 
i upotrebljava se samo za 1. sakramenat u pravom ili pre¬ 
nesenom značenju, a krst se upotrebljava i u značenju: 
kršćani, križ, znak križa. Imenica oprost znači praštanje 
vremenite kazne za grijehe, lat. indulgentia, ili oslobođe¬ 
nje od nekih zapreka i propisa, lat. dispensa. Prevodilac 
ju je upotrijebio u značenju oslobođenja od grijeha, ali 
neispravno jer hrvatski crkveni pisci u tom značenju upot¬ 
rebljavaju imenicu oproštenje. 

Prevodilac uzima na jednom mjestu riječ svijetlo u 
značenju lat. lucerna: »Niti se upaljuje svijetlo...« (Mt 
5,15). 44 Ovdje riječ svijetlo nije dovoljno precizirana i može 
se shvatiti da znači: svijeća i svjetlost. Da se izbjegne ne- 
jasnoća, najbolje je reći: niti se užiže svijeća. Sinagoga je 
opći naziv za židovsku bogomolju, kao što je službeni i op¬ 
ći naziv za muslimansku bogomolju džamija, a za kršćan¬ 
sku crkva. Prevodilac je, koliko sam mogao ustanoviti, 
riječ singoga u tom smislu uzeo samo na dva mjesta 
(Iv 16,2 i 18,20. 4l> ) Inače mjesto nje svagda ima naziv zbor¬ 
nica. 

Za latinsku riječ agnus ClE imaju uvijek janje (Otkr 
7. 9—10). 46 Neki stariji prevodioci imaju jaganjac. Ta je 
riječ u tom obliku ušla u naše obredne knjige pa na svr¬ 
šetku litanija molimo: »Jaganjče Božji, . . .« a svećenici 
prije pričešćivanja vjernika mole: »Evo Jaganjac Božji. . .« 
Riječ je, prema tome, eminentno crkvena i ne bi se smjela 
izbaciti iz liturgijskih knjiga, pogotovu kad crkveni jezik 
podnosi i arhaizme. 

U pohrvaćivanju vlastitih biblijskih imena prevodilac 
nije bio dosljedan. Redovno se držao latinskog izgovora, 
npr. Jeruzalem, Jozafat, Izaija, Kapadocija, Cirena, Ceza- 
reja, gdje intervokalno lat. -s- i -c- ispred vokala e i i daju 
-z- i -c-. Međutim, on piše sa -z-: Ezron (Mt 1,3), 47 Tarz 
(Dj 11,25) 4S i Taržanin (Dj 9,11), 49 od Tarz-janin, iako se 
lat. -s- ne nalazi između vokala: Esron, Tarsus, Tarsensis. 
Lat. oblik riječi Haceldama (Mt 27,7) r><) piše se -ke-: Ha- 


44) ClE, Misa naučitelja sv. Crkve, str. 149. 

4u ) ČIE, Nedjelja u osmini Uzašašća, str. 62: Veliki petak, Muk apo Ivanu, 
str. 42. 

4«) ClE, 1. XI, Svi Sveti, str. 135. 

47 ) ČIE, 8. IX, Mala Gospa. str. 125. 

48 ) ClE, li. VI, Sv. Barnaba. str. 107- 

49) ClE. 25. I. Obraćenje sv. Pavla. str. 91. 

60 ) ClE, Cvjetna nedjelja. Muka po Mateju, str. 28. 

keldama, a ne sa -ce- kako bismo očekivali. Jednako, pre¬ 
ma lat. Cyrinus (Lk 2,2) 51 očekivali bismo Cirin. Međutim, 
mjesto tog oblika ClE imaju Kvirin s infiksom -v-. 

Pluralni oblici: putevi (Rim 11,33) 52 , putevima (Jak 
1,8) 53 u ČIE ne idu u hrvatski književni jezik. Književni 
oblici glase: putovi, putovima. Atribute uz imenucu sluga 
prevodilac piše u množini, sad u muškom rodu: njegovi 
sluge (Otkr 19,5), 34 židovski sluge (Iv 18,12),«^ sad u žen¬ 
skom rodu: kao Božje sluge (1 Pet 2,16). 56 U književnom 
jeziku ta se imenica u jednini slaže kao imenica m. roda, 
a u množini kao imenica ž. roda: Božji sluga — Božje 
sluge. 

4. Sintaksa zamjenica i pridjeva 

Prevodilac u nekoliko slučajeva ne upotrebljava osob¬ 
ne ili lične zamjenice u duhu hrvatskog jezika. Nekad ih 
piše kad su nepotrebne, a nekad ih ne piše kad su potrebne. 
Nepotrebne su kao subjekti u rečenicama: Učite se od me¬ 
ne, jer sam ja krotak i ponizan u srcu (Mt 11,29); 57 — Ne 
mislite, da sam ja došao, da donesem mir (Mt 10,34); 58 — 
Isti od mene što hoćeš i ja ću ti dati (Mk 6,22); 50 — Jer si 
bio vjeran u maloj stvari, ti ćeš vladati nad deset gradova 
(Lk 19,17)°° U tim primjerima lične zamjenice kao sub¬ 
jekti nisu naglašene. Prema tome, kao nepotrebne, imaju 
se izostaviti. Naprotiv, u rečenicama kao: Evo šaljem vas 
(Mt 10,16); G1 — Trgujte, dok se vratim (Lk 19,13)°“ jezični 
osjećaj traži da se zamjenica ja navede jer je naglašena. 
To posebno vrijedi za prvi primjer. 

U tri slučaja zamjenica ja ne stoji na svome mjestu u 
rečenici. To su: Ako budeš slušao njegov glas i činio sve, 
što ti ja govorim, bit ću neprijatelj tvojim neprijateljima 
(Izl 23,22);° :l — Jer sam vas po evanđelju rodio ja u Isusu 


&*) ClE, Božić, 1. misa, str. 4. 
r »2) ClE. Presveto Trojstvo, str. 65. 

53) ClE, 7. VIII. Sv. Donat, str. 120. 

* r >4) ClE, 22. IV, Sv. Soter i Kajo. str. 100. 
r>Fi ) ClE, Veliki petak. Muka po Ivanu, str. 12. 

56) ClE, 3. nedjelja po Uskrsu, str. 42. 

57) ClE. 15. I. Sv. Pavao. pustinjak, str. 89. 

5>S) ClE, 1. misa Mučenika ne biskupa, str. 143. 

59) ClE, 29. VIII. Smaknuće sv. I. Krstitelja, str. 125. 

60 ) ClE. 20. VIII, Sv. Stjepan, kralj, str. 123. 

«i) ClE. 11. VI, Sv. Barnaba, str. 108. 

fi 2) ClE. 20. VIII, Sv. Stjepan, kralj, str. 123. 

«•>) ClE, 2. X. Sveti Anđeli Čuvari, str. 129. 

Kristu (1 Kor 4,15);°* * — Zato prepuštam kraljevstvo ja 
vama (Lk 22,29 ). 60 U prvom slučaju zamjenica je imala 
doći u glavnu rečenicu ispred »bit ću« jer je na predikatu 
sila govora. Zbog istoga razloga u druga dva slučaja trebalo 
ju je staviti ispred predikata »rodio« i »prepuštam«. 

Enklitički oblik ga ne stoji dobro u rečenici: »Ovo je 
moj ljubljeni Sin, koji mi je po volji; slušajte ga!« (2 Pet 
l,17). bG Mjesto ga imao je doći naglašeni oblik njega jer se 
zamjenica ističe. To je donekle osjećao sam prevodilac pa je 
isti redak (Mt 17,5) 6 ‘ preveo tako da je zamjenicu istakao: 
». . . njega slušajte!« 

U govornom kao i u književnom jeziku dosta se često 
upotrebljavaju posvojne, posvojno-povratne zamjenice i 
posvojni pridjevi. Njihovo mjesto u rečenici nije ustaljeno 
nepromjenljivim jezičnim pravilima. Kao što je red ostalih 
riječi u rečenici dosta slobodan, dosta je slobodan i red 
posvojnih zamjenica i posvojnih pridjeva. Hoće li oni sta¬ 
jati ispred ili iza imenice, ovisi o jezičnom osjećanju osobe 
koja govori ili piše. U svakidašnjem govoru ljudi ih izgo¬ 
varaju ispred imenice ako ih žele istaći. Ako ih ne žele is¬ 
taći, upotrebljavaju ih sad ispred sad iza imenice. U knji¬ 
ževnom se jeziku mnogo češće susreću ispred imenice. No, 
kad pisac želi postići neki pjesnički ili stilski učinak, piše 
ih iza imenice. Prema tome, tu odlučuju razni faktori, na¬ 
ročito psihološki momenat koji daje rečenici izražajnu 
snagu prema vrijednosti pojedinih ri ječi. 

Čitajući ClE, čovjek dobiva dojam kao da se prevodi¬ 
lac držao pravila: sve posvojne i posvojno-povratne zam¬ 
jenice. a po mogućnosti i posvojni pridjevi, treba da dođu 
ispred svoje imenice, bez obzira da li je na njima sila go¬ 
vora ili nije i da li se time narušava ili ne narušava pjes¬ 
nički karakter nekoga teksta. Pravilo nije ispravno pa je 
ii sam prevodilac morao pokatkad od njega odstupiti. Ko¬ 
liko sam mogao ustanoviti, zamjenicu moj stavio je iza ime¬ 
nice oko 15 puta, zamjenicu tvoj oko 6 puta, a zamjenicu 
njegov samo jedanput. Još rjeđe iza imenice piše pluralne 
oblike: naš, vaš, njihov. Zamjenicu naš, osim u 3—4 slu¬ 
čaja, redovito piše iza: Gospodin, Spasitelj i Bog; zamjeni¬ 
cu vaš samo jedanput iza Bog, dok se nisam namjerio ni na 


° 4 > 25. VII, Sv. Jakov, str. 118. 

Jg) 23. VII, Sv. Apolinar, str. 117. 

Cie - 6 - VIII > Preobraženje Gospodinovo, str. 120. 
) ^ IE * 2 - nedjelja Korizme, str. 21 . 

jedan slučaj gdje bi njihov stajao iza imenice. Posvojno- 
-povratna zamjenica svoj dolazi iza imenice, samo oko 10 
puta, iako se vrlo često upotrebljava. 

Posvojni pridjevi kao atributi dolaze iza imenice češ¬ 
će nego posvojne i posvojno-povratne zamjenice. Možda 
približno jednako kao i ispred imenice. No to nas ovdje to¬ 
liko ne zanima koliko pitanje: da li položaj posvojnih prid¬ 
jeva u pojedinim slučajevima odgovara duhu hrvatskog 
književnog i crkvenog jezika. Pridjevi: Božji, Kristov, Isu¬ 
sov u primjerima: . . . jer sam progonio Božju crkvu (1 Kor 
15,6); GS — Tko vjeruje u Božjega Sina, ima u sebi Božje 
svjedočanstvo (1 Iv 5,10); 69 — Božji sinovi videći, da su 
ljudske kćeri lijepe, uzeše si za žene (Post 6,2);™ — Jer 
mnogi. . . žive kao neprijatelji Kristova križa (Fil 3,18); T1 

— Tko će nas rastaviti cd Kristove ljubavi (Rim 8,35);™ 

— Božja volja je vaša svetost (1 Sol 4,3);™ — Kad je Ma¬ 
rija, Isusova majka, bila zaručena s Josipom (Mt 1,18) 74 
ne zvuče najugodnije. Mnogo bi ugodnije zvučili da se na¬ 
laze iza svojih imenica. Prije svega izrazi kao: Sin Božji, 
crkva Božja, volja Božja, Majka Isusova, križ Isusov, lju¬ 
bav Kristova ušli su u crkveni i u narodni jezik. S druge 
strane ti pridjevi svojim položajem iza imenice djeluju 
ljepše i bolje odgovaraju uzvišen os ti osoba koje se u reče¬ 
nici spominju i pojmova koji se njima izražavaju. S dru¬ 
ge strane u tim primjerima jače se ističu imenice nego 
pridjevi, a u duhu hrvatskoga književnoga jezika istaknu¬ 
tije riječi dolaze na istaknutije mjesto, a istaknutije je 
prvo mjesto od drugoga. 

Svaka riječ, koja stoji sama za se, ima svoj naglasak. 
Ima ga i svaka rečenica. Višesložene riječi imaju osim 
glavnoga i sporedni naglasak. Kao što u pojedinim riječima 
snagom glasa ističemo pojedine slogove, tako u rečenici 
snagom glasa ističemo pojedine riječi. U rečenici se redov¬ 
no ističe ono što je važno ili što se želi naglasiti. Ne ističu 
se vokativi i enklitike. Kad se posvojne zamjenice i po¬ 
svojni pridjevi nalaze u nenaglašenom položaju iza imenice 
mogu se vladati kao enklitike. Enklitike stoje uvijek iza 


r * 8 ) ClE, 11. nedjelja po Duhovima, str. 74. 
W>) ClE, 1. nedjelja po Uskrsu, str. 57. 

70) ClE, Velika subota, 2. pror., str. 46. 

71) ClE, 23. nedjelja po Duhovima, str. 82. 

72) ClE, 27. VII. Sv. Kristofor, str. 118. 

73) ClE, 2. nedjelja Korizme, str. 21. 

74) ClE. Badnjak, str. 3. 

riječi na koje se naslanjaju. Jednako i posvojne zamjenice 
i posvojni pridjevi kad se nađu u nenaglašenom položaju. 
Prof. Žuvić kao da se nije pridržavao tih pravila. 

On npr. piše: »Nebo će i zemlja proći, ali ne će proći 
moje riječi« (Lk 21,33). 75 U glavnoj rečenici može se nag¬ 
lasiti subjekt ili predikat jer su istaknuta mjesta u reče¬ 
nici prvo i posljednje. Misao suprotne rečenice stoji u sup¬ 
rotnosti prema sadržaju glavne rečenice; prema subjektu 
nebo i zemlja subjekt riječi; prema predikatu proći (će) 
predikat ne će proći. To znači da subjekt i predikat sup¬ 
rotne rečenice moraju biti na istim mjestima na kojima se 
nalaze subjekt i predikat glavne rečenice. Atribut moje 
nije naglašen i on može stajati iza subjekta riječi, dakle: 
Nebo će i zemlja proći, ali riječi moje neće proći. 

Posvojna zamjenica kao atribut s pravom stoji ispred 
svoje imenice, ako to traži rečenički naglasak. Na primjer 
atribut tvojim u rečenici: »Zli slugo, sudim te po tvojim 
riječima« (Lk 19,22),™ premda bi ta rečenica ugodnije zvu- 
čila u ovom redu riječi: Po tvojim te riječima sudim, zli 
slugo! U rečenici kao: »Tražite najprije kraljevstvo Božje 
i njegovu pravdu« (Mt 6,33) 77 jezični osjećaj traži da zam¬ 
jenica njegov bude iza imenice pravda, kao što atribut 
Božji stoji iza imenice kraljevstvo. Naglasak je na imeni¬ 
cama, a ne na atributima. Ako u prvom slučaju atribut 
stoji iza imenice, bilo bi logično da stoji i u drugomu. Još 
treba istaći da iz prijevoda nije jasno na koga se njegov 
odnosi: da li na kraljevstvo ili na Boga, odnosno na prid¬ 
jev Božji. Ako na kraljevstvo, onda je njegov na mjestu. 
Ako na Boga, onda nije na mjestu jer se zamjenica njegov 
ne može odnositi na pridjev Božji. Iz latinskog, osobito iz 
grčkog teksta, jasno je da se posvojna zamjenica odnosi na 
Boga. Zato bi trebalo tekst prevesti: »kraljevstvo Božje i 
pravdu Božju« ili »kraljevstvo i pravdu Božju«. 

U rečenici: »A onaj, koji daje sijaču sjeme, taj će dati 
i kruh za jelo« (2 Kor 9.10) 7S suvišna je zamjenica taj. Bez 
ikakve štete za smisao rečenice mogla se ispustiti i zamje¬ 
nica onaj. Odnosna zamjenica koji u rečenicama: A ja ću 
moliti Oca, koji će vam dati (Iv 14,16) ; 79 — ... pojavi mu se u 


75 ) ClE, 1. nedjelja Adventa, str. 1. 

TG ) ClE, 20. VIII, Sv. Stjepan, kralj, str. 123. 

77 ) ClE, 14. nedjelja po Duhovima, str. 76. 

78 ) ClE, 10. VIII. Sv. Lovro, str. 121. 

<9 ) ClE. Subota uoči Duhova, str. 62. 

snu anđeo, koji mu reče (Mt l,20) so mogla se zamijeniti 
sastavnim veznikom i. U takvoj kombinaciji rečenice bi 
bile mnogo jednostavnije, a i ljepše bi zvučile: A ja ću 
moliti Oca i dat će vam; — ... pojavi mu se u snu anđeo 
i reče mu. 

Pored određenog i neodređenog oblika pridjevi u hr¬ 
vatskom jeziku mogu imati knjiiževan ili neknjiževan ob¬ 
lik. Neki mogu uza se imati jedan ili drugi padež. Neki 
mogu stajati uz prijedloge, drugi bez prijedloga. U ClE 
neki pridjevi nisu pravilno upotrijebljeni. Tako na jednom 
mjestu čitamo: ». . . jer ih je Rog iskušao i našao dostoj¬ 
nima za sebe« (Mudr 3,5) 81 gdje pridjev dostojan neobično 
zvuči uz prijedlog za. Tu mnogo bolje stoji genitiv bez pri¬ 
jedloga: dostojnima sebe. Neobičan je i izraz: »krotak i po¬ 
nizan u srcu« (Mt 11,29) 82 prema lat. »mitis et humilis 
corde«. U klasičnom lat. jeziku tu bi stajao ablativ svojst¬ 
va »miti et humili corde«. Njemu u hrvatskom jeziku od¬ 
govara genitiv svojstva: krotka i ponizna srca. Neki pre¬ 
vodioci imaju: krotak i ponizan srcem, što nije dobro. 

Pridjev tajinstven u tekstu: ». . . da je čuo tajinstvcne 
riječi« (2 Kor 12,4) 89 ide u rusizme. Mjesto tajinstven knji¬ 
ževni oblik glasi tajanstven prema tajan, kao što imamo 
dostojanstven prema dostojan. 

U duhu klasičnoga hrvatskog jezika mjesto atributiv- 
noga genitiva imenica upotrebljava se posvojni pridjev iz¬ 
veden od odnosnih imenica ako se može od njih iz¬ 
vesti i ako je genitiv bez dodatka. Tako nije dobro reći: 
kao zrno gorušice (Mt 13, 31) 84 mjesto gorušično zrno; — 
njiva krvi (Mt 27,6) 85 mjesto krvna njiva; — plamen 
ognja (Dan 3,22) 8G mjesto plamen ognjeni; — prijeđe u 
krajeve Galileje (Mt 2,22) S7 mjesto u krajeve galilejske; — 
ni od požude tijela, ni od muževi je volje (Iv l,13)s« mjesto 
ni od tjelesne požude, pogotovu kad odmah dolazi izraz 
ni od muževlj'? volje. 

Kad pridjev kao atribut odgovara na pitanje koji, on 
stoji u određenom obliku, a kad odgovara na pitanje kakav, 
u neodređenom obliku. U rečenicama kao: . . . koji će mi 


HO) CIF,, Badnjak, str. 3. 

ClE, Misa više mučenika, str. 144. 
s*2) ClE, 15. I, Sv. Pavao, pustinjak, str. 89. 
«3) ClE, Nedjelja Sezdesetnica, str. 18. 

*-*) ClE. 6. nedjelja po Bogojavljenju. str. 16. 

ClE, Cvjetna nedjelja, str. 28. 

*6) CiE, Velika subota. 12, proroč.. str. 54. 

*7) CIE Nedjelja uoči Bogojavljenja-, str. 10. 
**) CIE, Božić, 3. misa, str. 5. 

u onaj dan dati Gospodin, pravedan sudac (2 Tim 4,8); 80 — 
Tko je vjeran i razborit sluga . . . (Mt 24,45) 90 pridjevi pra¬ 
vedan, vjeran i razborit morali bi stajati u određenom ob¬ 
liku. U prvom slučaju pridjev se odnosi na osobu koja je 
poznata piscu koji o njoj piše. U drugom slučaju ispred 
pridjeva ispuštena je zamjenica taj. To se može razabrati 
iz odnosne rečenice koja odmah dolazi. Ona pobliže odre¬ 
đuje pridjeve i traži da oni stoje u određenom obliku. Na¬ 
protiv, pridjevi svezanoga, novi i zli u rečenicama: I posla 
ga Ana svezanoga (Iv 18.24): 92 — ... bio je vrt i u vrtu novi 
grob (Iv 19,41): 92 — Neka bezbožnik napusti svoj put i zli 
čovjek svoje misli (Iz 55,7)* *'* odgovaraju na pitanje kakav 
i bilo bi bolje da stoje u neodređenom obliku. 

Tako bi bilo bolje da je prevodilac upotrijebio pridjev 
besposlen mjesto izraza bez posla (Mt 20,3. i 6); 94 pridjev 
Gospodinov mjesto Gospodnji u izrazu Gospodnjega brata 
(Gal 1,1 9), 95 jer drugo je Gospodnji, drugo Gospodinov. 
Pridjev Gospodnji u liturgijskim knjigama označuje ono 
što pripada Gospodinu (Bogu), a pridjev Gospodinov ono 
^to pripada Gospodinu Isusu, npr.: Evo službenice Gospod¬ 
nje (tj. Božje); — Blagoslovljen koji dolazi u ime Gospod¬ 
nje (Božje). Krist se u knjigama Novoga zavjeta dosta čes¬ 
to naziva Gospodinom, npr.: Gospodine, sine Davidov, smi- 
luj nam se! — Gospodine, spasi nas, pogibosmo! Prema to¬ 
me, ono što pripada Gospodinu (Isusu) izražava se prid¬ 
jevom Gospodinov, dakle. Gospodinova brata. 


5. Upotreba i sintaksa vremena 

U odnosu prema ranijim hrvatskim evanđelistarima u 
CIE mnogo rjeđe i mnogo manje dolaze aoristi, imperfekti, 
pluskvamperfekti i glagolski prilozi prošli na -v(ši). Mjesto 
aorista u njima vrlo često dolaze prezenti perfektivnih gla¬ 
gola. To eliminiranje aorista ne može se odobriti, barem 
ne u mnogim slučajevima, jer aorist u štokavskom narječ¬ 
ju još živi punim životom. Rođenom štokavcu to vrijeme 
ugodno zvuči pa ga često susrećemo i u djelima suvreme- 


* M > CIE, 31. XII. Sv. Silvjslar. str. 9. 

; K> ) ClE. 2. misa Ispovjednika biskupa, str. 148. 
n ) ClE. Veliki petak. Muka po Ivanu. str. 42. 

° 2 ) CIE. Veliki petak. Muka po Ivanu. str. 45. 
c ) CIE. Velika subota. 5. pror.. str. 49. 

Mt 20,3. i 6. 

•'•*) CIE. 30. VI. Spomen sv. Pavla. apostola, str. 112. 


339 






nih hrvatskih književnika, naročito pjesnika rođenih što- 
kavaca. Valja priznati da aorist sve više ustupa mjesto 
historijskom prezentu perfektivnih glagola i u svakidaš¬ 
njem govoru i u književnom jeziku. No njega treba saču¬ 
vati u crkvenom jeziku koji ima svoje osobine, a jedna 
je od njih i aorist. Vrlo često dolazi u grčkom originalu Sv. 
pisma. Odavna je ušao u naš crkveni jezik i vrlo dobro od¬ 
govara duhu svetoga teksta. Latinski jezik nema aorista. 
Mjesto njega latinski pisci upotrebljavaju historijski pre¬ 
zent ili perfekt. Možda je i to utjecalo na prof. Zuvića što 
mjesto aorista često upotrebljava prezent svršenih glagola. 

Original Sv. pisma pisan je živo i plastično. Neke se 
knjige Sv. pisma odlikuju nedostiživom poezijom. Neke su 
pisane u svečanom govorničkom tonu, a neke u intimnom 
prijateljskom tonu. Da prijevod bude što vjerniji origi¬ 
nalu, prevodilac se mora poslužiti odgovarajućim izražaj¬ 
nim sredstvima: riječima, oblicima i slikama. Jedno je od 
tih sredstava aorist koji vrlo dobro odgovara grčkom ao¬ 
ristu. Jedva da ima u hrvatskom jeziku koje drugo vrije¬ 
me koje bi mu odgovaralo po smislu i po izražajnoj ja¬ 
kosti. Doduše, on se može zamijeniti prezentom ili perfek- 
tom perfektivnih glagola i takve zamjene u nekim slučaje¬ 
vima ne zvuče neobično i neugodno. No, čemu i zašto si- 
romašit'i jezik liturgijskih knjiga? 

Rođeni štokavac u živu razgovoru, kad pripovijeda 
neki zanimljivi događaj, kad nešto važno priopćuje nekoj 
osobi, služi se aoristom. Njime će se on poslužiti i u pis¬ 
menom priopćivanju nekih zanimljivih i važnih događaja. 
Toga nije učinio prevodilac u rečenici: »Milost Boga, naše¬ 
ga Spasitelja objavila se svim ljudima« (Tit 2,li). 96 Tekst 
se čita na prvoj božičnoj misi. Crkva ga upotrebljava, kao 
što ga je upotrijebio sv. Pavao, da saopći vjernicima zna¬ 
čajan događaj, dolazak Sina Božjega na zemlju. U grčkom 
originalu stoji aorist. I u hrvatskom prijevodu mogao je 
stajati aorist: objavi se, ili možda još bolje: očitava se 
ili pokaza se. 

Ponešto neugodno zvuče rečenice kao: I duh uđe u 
njih i oživjeli su i stali su na svoje noge (Ez 37.10) 9 * — A 
kad vidješe učenici, rasrde se i reknu (Mt 26,8); 98 — I jeli 
su i nasitili su se, i od komada, što su preostali, nakupiše 


96) CIE, str. 4. 

9") CIE, Velika subota. 7. pror., str. 51. 
98) CIE. Cvjetna nedjelja, str. 26. 

sedam kosara (Mk 8,8).' M Prevodilac je u tim rečenicama, 
gdje se pr. kazuju događaji koji su se dogodili u kratkom 
vremenskom razmaku, upotrijebio tri vremena: prezent, 
perfekt i aorist. To miješanje vremena ne odgovara ritmu 
rečenice i ritmu njihova sadržaja i ne djeluje ugodno na 
jezični osjećaj. S obzirom na brzinu odvijanja događaja, o 
kojima je govor, najbolje bi bilo da je prevodilac upotri¬ 
jebio aorist mjesto hist. prezenta i perfekta. 

Koliko s^m mogao ustanoviti, u ČIE imperfekt je 
upotrijebljen u nekoliko slučajeva, 1 " 0 a pluskvamperfekt, 
koji se tvori od imperfekta pomoćnog glagola i glagolskog 
pridjeva radnog, niti jedan put. Međutim, oba ta vremena 
češće susrećemo u djelima naših najistaknutijih književ¬ 
nika prve polovice 20. st.: Matoša, Nazora i Simunovića. 
Za njih se barem ne može reći da nisu dobro poznavali hr¬ 
vatski jezik i da nisu osjećali izražajnu vrijednost tih vre¬ 
mena, mjesto kojih naš se prevodilac služi perfektima im- 
perfektivnih glagola, a pokatkad i pluskvamperfektom uči¬ 
njenim od perfekta i glagolskoga pridjeva radnog. 

Jezik Sv. pisma pun je živih slika, poredaba, dijaloga, 
uzvišenih misli, svečanih govora i izljeva najdubljih osje¬ 
ćanja. Takvu raznovrsnu sadržaju vrlo često dobro odgo¬ 
varaju naši imperfekti. Oni u sebi kriju nešto aristokrat- 
sko i svojim dugim slogovima djeluju veličanstveno i kao 
takvi, po Rešetarovu mišljenju, vrlo dobro pristaju »za 
svečanu knjigu kakva je Sv. Fismo«. 1<>9 a Doduše, oni dje¬ 
luju ponešto arhaički, ali crkvene knjige »podnose svagda 
i neke jezične arhaizme« (S. Ivšić). 100 b 

Prevodilac nije bio uvijek dobre sreće ni u upotrebi 
ostalih vremena. Na primjer u rečenicama: dozove slu¬ 
geda zna koliko je koji stekao (Lk 19,15); 101 — koji su 
došli, da ga čuju i liječe se od svojih bolesti (Lk 6,18); 102 
— Nitko nema veće ljubavi od ove, da tko svoj život po¬ 
laže za svoje prijatelje (Iv 15,13); 103 — Blago vama, kad 
vas ljudi mrze i odbace vas, pogrde i prezru (Lk 6,22); 104 


99) CIE. 6. nedjelja po Duhovima, str. 70. 

KK> ) CIE, Isp. evanđelje 3. mise na Božić, str. 5. 

100 a) Isp. Slavia XI/1932. str. 585. 

1O0b ) »Ogledi« Sovićeva prijevoda »Staroga zavjeta«, Hrvatski jezik, Za¬ 
greb 1939, g. I, br. 8—10, str. 147—148. 

101 ) CIE, 20. VIII, Sv. Stjepan, kralj, str. 123. 

102 ) CIE, 2. misa više mučenika . . ., str. 145. 

10,3 ) CIE, Uoči blagdana sv. apostola, str. 141. 

104 ) CIE, 2. masa više mučenika, str. 145. 


341 





— Jer tko od vas hoteći graditi kulu, najprije ne sjedne i 
računa, koliko treba troška (Lk 14,28) 105 prezenti: zna, lije¬ 
če se, polaže, mrze i računa ne zvuče ugodno u odnosu pre¬ 
ma drugim glagolskim oblicima u rečenici. Smisao poje¬ 
dinih rečenica, osobito prezenti perfektivnih gragola koji 
stoje ispred ili iza njih, traže da se i od njih upotrijebi 
perfektivni oblik: dozna, izliječe se, položi i izračuna. U 
četvrtoj rečenici prezent mrze stoji mjesto futura II, ali 
nepravilno, jer prezent imperfektivnih glagola uzima se 
mjesto futura II samo u slučaju kad je u rečenici ispred 
njega budućnost dovoljno označena, a to u navedenoj re¬ 
čenici nije. U takvim slučajevima uzima se prezent per¬ 
fektivnih glagola, dakle: zamrze. 


6. Glagolski oblici i značenje nekih glagola 

U CIE ima izvjestan broj glagolskih oblika koji ne idu 
u književni jezik. Tako u književni jezik ne idu oblici fu¬ 
tura I: i uvesti ćeš u kovčeg (Post 6. 19); 1 * *”’ — i uvesti ću 
vas u Izraelsku zemlju (Ez 37,12); 10, — izvesti ću vas iz 
vaših grobova (Ez 37,13); 108 — smesti će se (Mudr 
5.2): 1(W — susresti će vas čovjek (Lk 22,10); m Isto tako u 
književni jezik ne idu kondicionali: Kad bi vi poznavali 
mene, poznavati bi i moga Oca (Iv 14,7); ni — Kad bi vi 
mene ljubili, svakako bi se radovali, što idem k Ocu (Iv 
14,28); 112 — Kad bi mi sami sebe prosuđivali, ne bi bili 
osuđeni (1 Kor 11,31); 118 — Takvo pouzdanje po Kristu 
imamo u Boga, ne kao da bi mogli prosuđivati sami sebe 
2 Kor 3,4); 114 — Jer i kad bi se htio hvaliti, ne bih bio bez¬ 
uman (2 Kor 12,6). 115 Istina, u običnom govoru uzima se 
bi za sva lica. u jednini i množini, ali u pisanom, knji¬ 
ževnom jeziku treba upotrijebiti posebni, odgovarajući ob¬ 
lik za svako lice, a to prevodilac nije učinio u navedenim 
slučajevima. 


1-05) CIE. 1. misa jednog mučenika biskupa, str. 142. 
.106) CIE, Velika subota, 2. pror., str. 47. 

107) CIE. Velika subota. 7. pror.. str. 51. 

108) CIE, Velika subota, 7. pror.. str. 51. 

109) CIE. Misa jednog mučenika . . .. str. 146. 

110) CIE. Velika srijeda, Muka po Luki, str. 36. 

1U) CIE, 1. V. Sv. Filip i Jakov, str. 102. 

112) CIE, Duhovi, str. 63. 

H3) ClE, Veliki četvrtak, str. 40. 

U4) ClE, 12. nedjelja po Duhovima, str. 74. 

115) ClE, Nedjelja, Šezdesetnica, str. 18. 

Ne zvuče dobro ni kondicionali u rečenicama: Kad on 
ne bi bio zločinac, ne bismo ga bili tebi predali (Iv 18,30); lin 

— da ga preda, kad ne bi bilo naroda (Lk 22,6). 117 U prvoj 
rečenici mjesto kondicionala II bolje stoji kondicional I jer 
se ne radi o nekoj radnji koja se dogodila prije radnje za¬ 
visne rečenice, nego obratno. U drugom slučaju kondicio¬ 
nal se ne može održati. Mjesto njega mora stajati futur II 

— kad ne bude nar oda. 

Gramatički je nepravilan glagolski pridjev prošli šte- 
dila u rečenici: »Jer nijesi štedila sebe, kad si vidjela (Jdt 
13,25). lls Izveden je od glagola štedjeti koji pripada 1. raz¬ 
redu III glagolske vrste kao i glagol vidjeti. Prema tome, 
glagolski pridjev radni za ženski rod mora glasiti štedjela 
kao što od vidjeti glasi vidjela. Glagol navijieštati napisan 
je sa -je- mjesto sa -ije- u rečenici: ». . . i navještat će hvalu 
Gospodnju« (Iz 60,6). 1,9 U glagolskim pridjevima: raščlanje¬ 
ni (Predgovor), iščupali (Mt 13,29), 120 iščekivao (Lk 2,25) 121 
nije do kraja provedena asimilacija suglasnika. Provedena 
je samo asimilacija po zvučnosti, a trebalo je provesti još 
i asimilaciju po mjestu tvorbe, prema kojoj s ispred č mo¬ 
ra dati š, dakle: raščlanjeni, iščupali, iščekivao. 

U više slučajeva prevodilac ne upotrebljava pojedine 
glagole u njihovu pravom značenju i na pravom mjestu. 
Tako bismo u rečenici: »A komu se manje otpušta, ljubi ma¬ 
nje« (Lk 7.47) 12 " mjesto otpušta voljeli oprašta. U ClE na 
dva mjesta čitamo: »Tko ne ostane u meni, izbacit će se 
kao loza, koja će osušiti« (Iv 15,6) 123 i na jednom mjestu: ». . . 
kakva je žena. koja ga dotiče« (Lk 7, 39). 124 Svatko može 
lako opaziti da je u objema rečenicama ispuštena zamje¬ 
nica se i da su glagoli osušiti i doticati u njima refleksiv¬ 
ni: osušiti se, doticati se. 


U štokavskom narječju nije običan izraz i daj mu ime 
Isus (Mt 1,21). 125 Mjesto njega štokavci će reći: i nadjeni 
mu ime Isus, kako, za razliku od Žuvića, imaju svi naši no¬ 
viji prevodioci Sv. pisma (Vlašić, Zagoda, Sarić, Rupčić). 


ii«) ClE, Veliki petak. Muka po Ivanu. str. 43. 

■J 7 ) ClE, Velika srijeda. Muka po Luki. str. 36. 

:*) CIF., 15 . IX, Sedam žalosti B. D. Marije, str. 126. 
ion £ IE ’ B °ŠOjavljenje, str. 11. 

*0) ClE. 5. nedjelja po Bogojavljenju, str. 15. 

.:!) ClE, 2. II. Svijećniea, str. 93. 

1 * 2 ? S TE ’ 22 - VIL Sv - Mari ia Magdalena, str. 117. 

CIE. Misa jednog mučenika .... str. 146. 

CIE, 22. VII, Sv. Marija Magdalena, str. 116. 

12 °) CIE. Badnjak, str. 3. 


343 





Glagol slijediti u izrazu: da slijedite njegove stope 
(1 Pet 2,21) 126 knjiška je kovanica i kalk latinskog glagola 
sequor. Rođeni će štaka vac reći: ići za njegovim stopama, 
ili: ići njegovim stopama. Neobična je upotreba glagola 
strpjeti se s prijedlogom sa u retku: »Strpi se sa mnom i sve 
ću ti isplatiti« (Mt 18,26). 127 Izraz: strpi se sa mnom označu¬ 
je društvo: Pričekaj zajedno sa mnom, a ne potrpi me ili 
pričeka j me. 

Rečenica: ». . . jer si ovo sakrio mudrima i razumnima« 
(Mt 11,25) 128 nejasna je i može se različno shvatiti. Može 
značiti: sakriti, potajno postaviti, mudrima; sakriti nešto 
što pripada mudrima; spremiti nešto za mudre i oduzeti 
od mudrih. Da se izbjegne nejasnoća, mjesto dativa treba 
uzeti genitiv s prijedlogom: od mudrih i razumnih, kako 
su učinili još prvi naši lekcionari (Zadarski, Bemardina 
Splićanina i Nikše Ranjine), o novijim da ne i govorim. 

U ClE nalazi se i rečenica: »I postavi ih na nebeskom 
svodu, da svijetle na zemlju« (Post 1.17). 129 Izraz da svijetle 
na zemlju vrlo je neobičan u značenju »da rasvjetljuju« 
ili »da obasjavaju zemlju«, jer je neobična upotreba gla¬ 
gola svijetliti s prijedlogom na u akuzativu. Jednako je 
neobičan izraz: sazovem na svjedočanstvo (Pz 31,28) 130 u 
značenju: pozvati nekoga da svjedoči. 

Neobična je upotreba glagola: upravljati, nazvati, zva¬ 
ti, napajati, poginuti u rečenicama: . . . veće svjetlilo da 
upravlja dan, a manje svjetlilo, da upravlja noć (Post 
1,16); 131 — I svod prozva Bog nebo (Post 1,8); 132 — Vi me 
zovete Učitelj i Gospodin (Iv 13,13); 133 — napaja zemlju 
(Iz 55,10); 134 — poginu svako biće, što se gibalo na zemlji 
(Post 7,21). 13,) Mjesto »upravljati dan, noć« mnogo je ljepše 
reći »upravljati danom, noću«. Jednako tako mnogo je bo¬ 
lje reći »prozva nebom« s predikatom instrumentalom 
nego »prozva nebo« s predikatom akuzativom, jer glagoli 
kao nazvati mogu mjesto dva akuzativa uza se imati jedan 
akuzativ i jedan instrumental. To vrijedi i za glagol zvati 
u trećem primjeru. Zato mjesto »vi me zovete Učitelj i 

126) ClE, 2. nedjelja po Uskrsu, str. 57. 

127) ClE, 21. nedjelja po Duhovima* * str. 81. 

128) ClE, 15. I, Sv. Pavao, pustinjak, str. 89. 

129) ClE, Velika subota, 1. pror., str. 45. 

130) ClE, Velika subota, 11. pror., str. 52. 

131) ClE, Velika subota, 1. pror., str. 45. 

132) ClE, Velika subota, 1. pror., str. 45. 

133) CIE, Veliki četvrtak, str. 41. 

134) ClE, Velika subota, 5. pror., str. 49—50. 

513) ClE, Velika subota, 2. pror., str. 47. 

Gospodin« treba reći: vi me zovete Učiteljem i Gospodi¬ 
nom, odnosno: Učitelju i Gospodine prema lat.: Magister 
et Domine. Nominativ bi mogao stajati jedino kad bi is¬ 
pred »Učitelj i Gospodin« stajalo dvotočje s navodnim 
znakovima. Kiša može napajati zemlju samo u figurativ¬ 
nom, prenesenom značenju. Inače, kiša natapa zemlju, a 
pastir napaja blago. Glagol poginuti upotrebljava se za lju¬ 
de koji umiru nasilnom smrću. Za nasilnu smrt ostalih 
živih bića uzima se glalog uginuti, crknuti ili neki drugi. 

U književnom jeziku glagoli pobrati i prositi u zna¬ 
čenju počupati i moliti idu u provincijalizme. Prevodilac ih 
je u tom značenju upotrijebio u rečenicama: Hoćeš li, da 
idemo i da ga poberemo? (Mt 13,28); 136 — Evodiju molim 
i Sintihu prosim (Fil 4,2). 137 U prvom slučaju govor je o čupa¬ 
nju kukolja (ljulja) koji je neprijatelj posijao po pšenici. 
U drugome o pozivanju Evodije i Sintihe da se pomire. 
U štokavskom se narječju pobere voće, a prosi se milos¬ 
tinja ili djevojka. Kukolj se i druge trave čupaju ili žanju, 
a netko se moli, poziva ili potiče da se pomiri. 

Stilski su nejasne i rečenice: Ne ću vas ostaviti sirota¬ 
ma (Iv 14,19); 138 — Tako trčite da đostignete (1 Kor 
9.24).' 139 U prvoj se izraz ostaviti sirotama može razumjeti 
u smislu »povjeriti sirotama« i u smislu »ostaviti sirotne, 
ili sirote«. U drugoj glagol dostignuti uzet je u značenju 
postići, dobiti, odnijeti. Međutim, on prvotno znači stići 
nekoga u trčanju, a u rečenici je govor o nagradi koju pos¬ 
tizava onaj koji prvi dođe do cilja. Zato, da se izbjegne 
nejasnoća, mjesto »ostaviti sirotama« i »da đostignete« 
trebalo je reći ostaviti sirotne (sirote) i da postignete (do¬ 
bijete). 


7. Sintaksa enklitika 

Prevodilac ponekad ne stavlja entilike na pravo mjes¬ 
to. Tako glagolsku enklitiku je stavlja iza zareza u reče¬ 
nici: »Josip, sin koji raste, je kao bujni ogranak« (Post 
49,22). 140 To se protivi duhu hrvatskog jezika. Enklitika ne 
može stajati na početku drugoga dijela neke rečenice koja 
je uklopljenom rečenicom razdvojena. U tom slučaju iz- 


136 ) ClE, 5. nedjelja po Bogojavljenju, str. 15. 

13 7) ClE, 23. nedjelja po Duhovima, str. 82. 

138 ) ClE, Subota uoči Duhova, str. 62. 

* 39 ) ClE, Nedjelja Sedamdesetnica, str. 17. 
14 °) ClE, Zaštita sv. Josipa, str. 101. 

među uklopljenih rečenica i enklitike nalazi se pauza i 
enklitika, koja se u akcenatskom pogledu naslanja n a riječ 
ispred sebe, nema se na što nasloniti i njezin je položaj 
neprirodan. Zato je u navedenom primjeru mjesto je mo¬ 
rao doći naglašeni oblik jesi. 

Glagolska enkliti'ka je nije najbolje smještena ni u re¬ 
čenicama: . . . nego bijela kosa je čovječja mudrost i sta¬ 
račke doba je neokaljan život (Mudr 4.8);" 1 — A natpis 
o njegovoj krivici je glasio (Mk 15,26); 14 ' — Izvršenje, 
dakle, zakona je ljubav (Rim 13,10). 11:1 Enklitika se u tim 
rečenicama nalazi na kraju pojedinih izgovornih cjelina 
ili sintagma koje za sebe sačinjavaju logičnu cjelinu i oz¬ 
načuju nekii pojam. Iza svake sintagme postoji mali od¬ 
mor. On je potreban da se sintagma osjeti kao logična cje¬ 
lina. To je razlog zašto enklitika je nekako neprirodno 
zvuči u navedenim primjerima, kao što neprirodno zvuče 
enklitike: će, ćete u rečenicama: Pravedni moj sluga će 
svojom mukom mnoge opravdati (Iz 53,li); 144 — Da," čašu 
moju ćete piti (Mt 20,23). 145 

U glavnim i usporednim rečenicama namještaj je en¬ 
klitika dosta slobodan. Naprotiv, u zavisno-složenim reče¬ 
nicama njihovo je mjesto odmah iza veznika. Tomu se pra¬ 
vilu protivi položaj glagolske enklitike je u rečenici: » . . . 
jer plod svjetlosti je svaka dobrota i pravda i istina« (Ef 
5,9). 14fi 

Položaj zamjeničkih enklitika se ga u rečenici: »Oni su 
šutjeli, a on se ga dotače« (Lk 14,4) 147 protivi se duhu hr¬ 
vatskog jezika. Enklitika se nenaglašeni je oblik akuza¬ 
tiva povratne zamjenice sebe, a ga je nenaglašeni oblik 
genitiva lične zamjenice on. Kad se u rečenici nađe više 
zamjen'ičkih enklitika jedna do druge, onda zamjenica u 
genitivu mora stajati ispred zamjenice u akuzativu. Prema 
tome, ga mora stajati ispred se. 

Nije na pravom mjestu ni enklitika se u rečenici: »Ta¬ 
da poče proklinjati i zaklinjali se« (Mt 26,74). 14S U takvoj 
stilizaciji glagol proklinjati može se uzeti u prolaznom 
smislu. No, prevodilac ga je uzeo u refleksivnom obliku 

1«) CIE, 5. XI. Sv. Emerik, str. 130. 

14 J) ClE. Veliki utorak. Muka po Marku, str. 34. 

143 ) CIE. 4. nedjelja po Bogojavljenju, str. 14. 

144 ) ClE, Velika srijeda, str. 35. 

145 ) ClE. 25. VII, Sv. Jakov, apostol, str. 117. 
l4 *») ClE, 3. nedjelja Korizme, str. 22. 

147 ) CIE. 16. nedjelja po Duhovima, str. 77—78. 

148 ) ClE. Cvjetna nedjelja, str. 28. 

i značenju: poče se kleti i preklinjati, ali to iz njegove sti¬ 
lizacije ne proizilazi. Njegovu rečenicu možemo shvatiti 
kao da je Petar počeo nekoga proklinjati, a sebe zaklinjali, 
a sve to zbog toga što enklitika se ne stoji na svome mjes¬ 
tu. Njezino je mjesto ili iza Tada ili iza poče. I sam glagol 
proklinjati se nije sretno izabran u značenju kleti se. 

Prevodilac se nije poslužio nekim enklitičkim oblici¬ 
ma u duhu književnog jezika. Tako enklitički oblik ju ne¬ 
kad upotrebljava mjesto oblika je, npr.: . . . nego napaja 
zemlju, oplođuju ju i čine da klije (Iz 55,10); 149 — ... i 
napunio ju životinjama (Bar 3,32). 150 U oba slučaja mora 
stajati je jer se ju uporebljava samo ispred glagolske en¬ 
klitike je i iza glagolskih oblika koji se svršavaju na -je. 

Nije u duhu književnog jezika ni upotrebijavaje na¬ 
glašenoga oblika zamjenice mjesto nenaglašenog ili enkli- 
tičkog oblika, npr : Tada pograbiše kamenje, da bace na 
njega, ali se Isus sakri (Iv 8,59); 151 — ... svaki koji vidi 
Sina i vjeruje u njega, ima vječni život (Iv 6,40). 152 Smisao 
rečenica govori da zamjenice nisu naglašene. Prema tome, 
mjesto njega treba da stoji enklitika nj. 


8. Sintaksa padeža 

U hrvatskom književnom jeziku uz prelazne zanijeka¬ 
ne glagole može stajati i genitiv i akuzativ. U klasičnom 
štokavskom narječju u takvim slučajevima dolazio je sa¬ 
mo genitiv, što je osobina i drugih slavenskih jezika. Naš 
prevodilac više upotrebljava genitiv nego akuzativ. I to 
je posve ispravno. No, on ponekad stavlja genitiv uz pre¬ 
lazne glagole koji nisu zanijekani ili uz zanijekane gla¬ 
gole koji nisu prelazni. On npr. piše: »Ja sam sišao s neba, 
ne da vršim svoje volje« (Iv 6,38). 153 Tu nepravilno stoji 
genitiv mjesto akuzativa jer se ne radi o zanijekanom pre- 
laznom glagolu. Da se vidi kako glagol vršiti nije zanije¬ 
kan, rečenica se može ovako konstruirati: Ja sam stišao s 
neba, ali nisam zato sišao da vršim svoju volju. Jasno je 
da se tu ne radi o zanijekanom glagolu vršiti, nego o gla¬ 
golu vršiti koji kao prelazan traži objekt u akuzativu. 


149 ) ClE. Velika subota. 5. pror.. str. 49—50. 

P 0 ) ClE, Velika subota, 6 pror.. str. 50. 

} 51 ) CIE. Nedjelja Muke. str 24. 

15 2) CIE, Pogrebna misa, str. 160. 

l5a ) ClE. Pokojničke mise. 3. Obljetnica, str. 161—162. 

Nikako se ne mogu opravdati ni genitivi u rečenici: 
»A bludnosti niti kakve nečistoće i škrtosti neka se među 
vama ni ne spominje, kao što dolikuje svetima; tako ni 
bestidnosti ni ludog govora ili nepristojne šale, što ne do¬ 
likuje, nego radije z ah val j i van je« (Ef 5,3—4). 154 Tu se ne 
radi o genitivu objekta uz zanijekani prelazni glagol, nego 
se radi o zanijekanom povratnom ili refleksivnom glagolu 
spominjali se, koji služi za izricanje pasiva mjesto partici¬ 
pa pasivnog ili glagolskog pridjeva trpnog spominjan. 
Mjesto: »neka medu vama ne bude ni spominjana blud- 
nost« posve ispravno može se reći: »neka se među vama 
ni ne spominje«, ali u tom slučaju: bludnost, nečistoća, itd. 
kao subjekti pasivne rečenice moraju stajati u nominati¬ 
vu, kao što stoje u grčkom i latinskom tekstu. To je do¬ 
nekle osjetio i sam prevodilac pa je zahvaljivanje stavio u 
nominativ. 

Genitivi učenika i tijela u rečenicama: i počne prati 
noge učenika (Iv 13,5);i55 — On je glava tijela Crkve (Kol 
1,18) 16(J gramatički pravilno zvuče, ali sa stilističkog sta¬ 
jališta mjesto njiih mnogo bi bolje pristajao dativ posvojni: 
noge učenicima, glava tijelu Crkve. Jednako tako mjesto 
genitiva partitivnog: i želi vidjeti dobrih dana (1 Pet 
3,IO) 157 bolje stoji akuzativ, jer svatko želi Vidjeti ili do¬ 
živjeti dobre dane uopće, a ne samo dio dobrih dana. 

Prevodilac nije bio uvijek dobre sreće ni u upotrebi 
prijedloga i veznika. On npr. piše: Herod ga prezre svo¬ 
jom vojskom (Lk 23,11); 158 — i uze sobom Petra i Jakova i 
Ivana (Mk 14,33); 159 — Mogli smo pred vama nastupiti 
vlašću (1 Sol 2,7) ; 160 — I spustiše me kroz prozor u košari 
po zidu (2 Kor 11,32). 161 U prve tri rečenice prevodilac je 
ispustio prijedlog s(a). U dvije od njih radi se o instrumen¬ 
talu društva, a ne o instrumentalu sredstva. Herpđ je prez- 
reo Isusa zajedno sa svojom vojskom, u društvu svoje voj¬ 
ske, a ne »svojom vojskom« kao nekim sredstvom. Isus je 
u Getsemanskom vrtu uzeo sa sobom tri apostola, a nije 
ih uzeo i ponio u sebi. U trećem slučaju imamo instrumen¬ 
tal načina koji bolje stoji s prijedlogom nego bez pdjed- 


154) ClE, 3. nedjelja Korizme, str. 22. 

155 ) ClE, Veliki četvrtak, str. 40. 

156) ClE, Krist Kralj, str. 134. 

157) ClE, 5. nedjelja po Duhovima, str. 69. 

158) ClE, Velika srijeda, Muka po Luki, str. 38. 

159) ClE, Veliki utorak, Muka po Marku, str. 32. 

160) ClE, 1. VI, Sv. Gaudencije, str. 106—107. 

161) ClE, Nedjelja Sezdesetnica, str. 18. 

loga s. Prijedlog po u četvrtom primjeru može se dvojako 
shvatiti: po vrhu zida i niza zid. Rečenica se ima shvatiti 
u ovom drugom značenju. Zato mjesto po treba upotrije¬ 
biti prijedlog niz. 

U književnom se jeziku ne prisluškuje »do vratiju« 
(Crkv 21,27), 162 kako stoji u CIE, nego »na vratima«. Pris¬ 
luškivati »do vratiju« može značiti »stajati uz vrata i pris¬ 
luškivati«, ali... to nije smisao latinskog teksta, nego prisluš¬ 
kivati na vratima«. Zato ga je trebalo tako i prevesti. Oblik 
vratiju ne ide u hrvatski književni jezik, nego u provin¬ 
cijalizme. 


9. Konstrukcija rečenica 

Prevodilac se više puta izražava pasivom gdje bi bolje 
stajao aktiv, jer naš jezik više voli verbalnu nego supstan- 
tivsku dikciju. Očito prevodilac se u toj stvari poveo za 
latinskim jezikom koji, za razliku od našega, voli pasiv 
i supstantivsku dikciju. Prevodilac npr. ima: Bit ćete iz¬ 
dani od roditelja i braće i rođaka i prijatelja (Lk 21,16); 1B3 
— Ako tko mene ljubi, bit će ljubljen od moga Oca (Iv 
14,21); 1G4 — A zar nijeste čitali o uskrsnuću mrtvih, što 
vam je bilo rečeno od Boga (Mt 22,31); 165 — Jer se Gos¬ 
podinova riječ razglasila od vas (1 Sol 1,8). 166 Svim tim 
pasivima odgovara pasiv u latinskom tekstu: Trađemini 
autem a parentibus . . .; — ... di'ligetur a patre meo; — 
. . . dictum est a Deo; — a vobis diffamatus est.. . Mjesto 
pasiva u hrvatskom prijevodu mnogo bi bolje stajao aktiv. 
Pogotovu, bolje bi stajao aktiv u rečenici: ». . . nije znao, 
da je zbilja što se događa po anđelu« (Dj 12,8), 107 jer se 
pasiv s prijedlogom po u ovakvim slučajevima protivi du¬ 
hu hrvatskog jezika. 

Veznik ako ne može biti upitni veznik u književnom 
jeziku. Ipak ga je naš prevodilac upotrijebio na jednom 
mjestu kao upitni veznik. On piše: »Pošalje goluba, da vidi, 
ako je prestala voda pokrivati zemlju« (Post 8,8) 1GS Vje¬ 
rojatno se poveo za latinskim tekstom u kojemu stoji vez¬ 
nik si. No treba znati da si u latinskom jeziku može biti 


lfi 2) ClE, 16. V, Sv. Ivan Nepomuk, str. 104. 

163 ) ClE, Više mučenika, 1. misa, str. 144. 

164 ) ClE, Subota uoči Duhova, str. 62. 
lg 5) ClE, 21. VI. Sv. Alojzije, str. 110. 

166 ) ClE, 6. nedjelja po Blagojavljenju, str. 15—16. 

ClE, 29. VI, Sv. Petar i Pavao, str. 111—112. 
1G8 ) ClE. Velika subota, str. 47. 

ne samo pogodbeni nego i upitni veznik, kao npr. u ovom 
slučaju. I tada znači da li, je li. Prema tome, tako ga je 
trebalo i prevesti. 

U rečenici: »Pogledajte ptice nebeske, koje ne siju niti 
žanju niti sabiru u žitnice« (Mt 6,25) 1B9 mjesto niječne čes¬ 
tice ne bolje bi stajao veznik niti jer bi se tako istakao 
i glagol siju koji u stilizaciji CIE nije jednako istaknut kao 
glagoli žanju i sabiru. Prevodilac nije dobro učinio što nije 
preveo lat. veznik et, odnosno grčki kai, u rečenici: »zemlja 
se potrese, pećine se raspukoše, grobovi se otvoriše« (Mt 
27,51—52), 1<J Rečenica je bez njih izgubila na svojoj izra- 
zitosti i ljepoti. Tempo događaja bez veznika teče odveć 
brzo. S veznikom tempo je usporen i rečenica dobiva veću 
izražajnu snagu: i zemlja se potrese, i pećine se raspukoše, 
i grobovi se otvorište. 

Hrvatski književni jezik ne trpi upotrebu dvaju vez¬ 
nika u neposrednoj blizini. Takav slučaj imamo u rečeni¬ 
cama: da kada dođe onaj, koji te je pozvao, reče ti (Lk 
1410); 1 ' 1 — Zaista vam kažem, da kad u vrijeme prepo¬ 
roda bude sin čovječji sjedio . . ., i vi. . . sjedit ćete (Mt 
19,28). 172 Veznike da kada trebalo je rastaviti i tako ih 
rasporediti kako bi rečenice bile neusiljene i lake za iz¬ 
govor ,npr.: kada dođe onaj, koji te je pozvao, da ti reče; 
— kad u vrijeme preporoda . . ., da ćete i vi sjediti. 

Prevodilac nije dobro razlikovao značenje kamogod i 
kamo god u rečenici: »Ovi idu za Janjetom. kamogod ide« 
Otkr 14,4)* Sastavljeno kamogod je prilog i odgovara lat. 
prilogu aliquo, a rastavljeno kamo god je mjesni veznik i 
odgovara lat. vezniku quocumque. U navedenoj rečenici 
kamo god je veznik i kao veznik ima se pisati rastavljeno. 
Lat. veznik quocumque može značiti i kuda god. neodre¬ 
đeno mjesto po kojemu se netko ili nešto kreće. Tako ga 
neki naši prevodioci (Vlašić, Rupčić) i prevode. 

Prevodilac se ne izražava pravilno kad piše: »I vrate 
se veseli sedamdeset i dva i reknu« (Lk 10,17). 174 Mjesto 
sedamdeset i dva trebalo je napisati sedamdeset i dvojica. 


169 ) CIE, 14. nedjelja po Duhovima, str. 76. 

17 °) CIE. Cvjetna nedjelja, str. 30. 

171 ) CIE, 16. nedjelja po Duhovima- str. 77—78. 
172 > CIE, Misa svetih opata, str. 150. 

17;i ) ClE, 28. XII, Sveta nevina dječica, str. 7. 

174 ) CIE, 15. VI. Sv. Vid i drugovi, str. 109. 

Radi se o Isusovim učenicima, dakle, o odraslim ljudima. 
Za oznaku odraslih ljudi nije dosta reći sedamdeset i dva. 
Tom broju trebalo je ili dodati imenicu učenika ili mjesto 
dva upotrijebiti brojnu imenicu dvojica. S druge strane 
pridjev veseli ne stoji dobro u množini. Odnosi se na broj 
dva i mora stajati u dualu, vesela. U množini bi mogao sta¬ 
jati jedino tada kad bi se nalazio u drugoj rečenici iza du¬ 
ala dva. Mjesto pridjeva mogao je stajati prilog veselo ili 
prijedložni izraz: s veseljem. 

Oblik tristo mjesto trista u rečenici: »Neka dužina kov¬ 
čega bude triso lakata« (Post 6,1 5) 175 ne ide u književni je¬ 
zik. Mogao je nastati vanjskom analogijom prema sto, 
petsto itd. i ubraja se u provincijalizme. 


10. Stilistički nedostaci 

U ClE ima više rečenica koje se mogu shvatiti na dva 
ili više načina. Uzrok je tomu što riječi u rečenici nisu 
dobro i pravilno raspoređene, što prevodilac nije dovoljno 
pazio na rod pojedinih imenica, što nije upotrijebio odgo¬ 
varajuće ravopisne znakove ili što nije više pripazio da 
tekst jasnije prevede. Takve su npr. rečenice: Ti s»u od vi¬ 
jeka poznati jaki ljudi (Post 6,4); 170 — Kad bi tko dao sve 
bogatstvo svoga doma, prezreo bi ga kao ništa radi ljubavi 
(Pj 8,7); 177 — Ti si, Gospodine, u početku udario temelj 
zemlji, i nebo je djelo tvojih ruku. Ona će proći, a ti ćeš 
ostati (He-rb 1,10.11); 17H — Toliko je uzvišeniji od anđela, 
koliko je slavnije ime baštinio od njih (Herb 1,4) : 179 — A 
on ih zapita: Što? Kažu mu za Isusa Nazarećanina (Lk 
24,18); 1S<> — Uzađe Isus na goru da moli, i prenoćio je u 
molitvi (Lk 6,12). 184 

Prvu rečenicu možemo shvatiti: ti su jaki ljudi od vi¬ 
jeka poznati i ti su ljudi od vijeka poznati kao jaki. Lat. 
tekst glasi: Isti sunt potentes a saeculo viri famoisi. Njegov 
je smisao: Ti su junaci od vijeka na glasu. U drugoj 


175 ) ClE, Velika subota, 2. pror.. str. 47. 

176 ) ClE. Velika subota, 2. pror., str. 46. 

177 ) ClE, Prečisto Srce Marijino, str. 106. 

178 ) ClE, Božić, 3. misa, str. 5. 

17}> ) ClE. Božić. 3. misa, str. 5. 

1H '°) CIE. Uskrsni ponedjeljak, str. 55—56. 
l8t ) CIE. 24. VIII. Sv. Bartolomej, str. 123—124. 

rečenici ne zna se na koga se odnosi enklitika ga, da li na 
bogatstvo ili na vlasnika bogatstva, a rečenicu je trebalo 
tako konstruirati da se iz nje moglo razumjeti da se ga 
odnosi na bogatstvo. U trećem primjeru zamjenica ona, 
kojom se počinje druga rečenica, morala bi se odnositi, 
prema drugim prevodiocima, na nebo. No, nebo je srednje¬ 
ga roda. Prema tome i zamjenica bi morala stajati u sred¬ 
njem rodu. U ženskom rodu ne bi mogla stajati sve kad bi 
se odnosila na zemlju i na nebo. Prevodilac je pogriješio 
vjerojatno stoga što je mislio da je mjesto nebo napisao 
nebesa. U četvrtom primjeru izraz slavnije ime baštinio od 
njih može značiti da je Krist baštinio ime od anđela i da 
je imao slavnije ime nego anđeM, a ovo je drugo ispravno. 
U petom primjeru nejasan je odgovor na pitanje Što. Bio 
bi jasan da je prevodilac iza kažu mu stavio dvotočje i 
navodne znakove. U šestom primjeru neobičan je izraz 
prenoćio je u molitvi. Isus nije prenoćio u molitvi, nego u 
gori, a noć je proveo u molitvi. 

Nespretno je stilizirana i ujedno je nejasna rečenica: 
»Vi znate, da naš dolazak k vama nije bio uzaludan, jer 
znate, da smo trpili i da smo u Pilipima bili pogrđeni (ka¬ 
ko znate), pouzdali smo se u Boga našega, da vam propo¬ 
vijedamo Božje evanđelje uz veliku borbu« (1 Sol 2,1—2). 182 
Nejasnoća je nastala odatle što prevodilac nije preveo neke 
riječi (ispi, ante) i što je lat. tekst sed ante passi et contu- 
meliis aifecti, sicuit scitis .. . povezao s tekstom ispred nje¬ 
ga, što je participe preveo izričnim rečenicama a sicut scitis 
uzročnom rečenicom jer znate. Čitav lat. tekst glasi: Ipsi sci¬ 
tis, fratres, introitum nostrum ađ vos, quia non inanis 
fuit; sed ante passi et contumcliis affecti, sicut scitis, in 
Philippis, fiduciam habuimus in Deo nostro loqui ad vos 
evangelium Dei in multa sollicitudine. Tekst je trebalo 
prevesti po prilici ovako: Braćo, sami znate, da naš dolazak 
k vama nije bio uzaludan. Pa premda smo, kako vam je 
poznato, prije bili u Filipima napadani i pogrđivani, pouz¬ 
dali smo se u Boga našega i propovijedali vam evanđelje 
Božje s velikim naporom. Participi passi, affecti mogli su 
se prevesti vremenskom, uzročnom ili dopusnom rečeni¬ 
com, nipošto izričnom rečenicom. Smisao traži da se pre¬ 
vedu dopusnom rečenicom. Glagolski pridjev radni trpili 
mjesto trpjeli ne ide u književni jezik. 


182) ClE. 1 VI, Sv. Gaudencije, str. 106. 

Konstrukcija pojedinih rečenica u ČIE više puta hram- 
lje zbog dosta neprirodnog smještaja riječi od kojih su 
sastavljene, npr; Ali onaj od ropkinje bio je rođen po ti¬ 
jelu, a po obećanju onaj od slobodne (Gal 4,23) ; 183 — Ko¬ 
pati ne mogu, a stidim se prositi (Lk 16,3); 184 — Pred blag¬ 
dan Vazma, jer je Isus znao, da je došao njegov čas, da 
s ovoga svijeta ode k Ocu, jer je ljubio svoje koji su na 
svijetu, ljubio ih je do kraja (Iv 13,l); 185 — I tako su išli 
dalje, i dođu na mjesto, koje mu je pokazao Bog, gdje je 
podigao oltar (Post 22,9); 186 — A kad je Mojsije svršio pi¬ 
sati naredbe ovoga zakona u knjizi, levitima, koji su nosili 
kovčeg Gospodnjega zavjeta, zapovijedi (Pz 31,24.25); IS7 
— Krist kao veliki svećenik budućih dobara dođe po ve¬ 
ćem i savršenijem šatoru, koji nije učinjen rukama, to jest 
od ovih stvorova, niti s krvlju jaraca ili junaca uđe je- 
damput u svetište i steče vječni otkup, nego vlastitom krv¬ 
lju. Jer ako krv jaraca i junaca i posuti pepeo junice pos¬ 
većuje okaljane na čistoću tijela, koliko će više krv Kris¬ 
tova, koji samoga sebe neokaljana prenese Bogu? (Hebr 
9,11—14). 188 

U prvom primjeru red riječi suprotne rečenice treba 
da bude a onaj od slobodne po obećanju. To traži njezin 
smisao i odnos prema glavnoj rečenici. Takav red riječi u 
suprotnoj rečenici ima grčki i latinski tekst. Zbog istih raz¬ 
loga u suprotnoj rečenici drugoga primjera mora na prvom 
mjestu odmah iza veznika stajati glagol prositi. U trećem 
primjeru imamo mnogostruko složenu rečenicu s pet u- 
klopljenih rečnica i s glavnom kojoj se treba domišljati. 
Dijelove glavne rečenice razbija pet zavisnih rečenica pa 
ie rečenički sklop teško pregledati i razumjeti. U četvrtom 
slučaju mjesni veznik gdje odijeljen je uklopljenom reče¬ 
nicom od riječi na koju se odnosi, a morao je stajati ne¬ 
posredno iza nje. Tako je u narednom primjeru predikat 
zapovijedi stavljen na kraj i uklopljenom rečenicom uda¬ 
ljen od svoga objekta levitima. U posljednjem primjeru 
prva je složena rečenica nepregledna i na prvi mah nera¬ 
zumljiva. Treba je više puta pročitati da se shvati njezin 
smisao. Najveću nejasnoću stvara izraz to jest od ovih 


18;i ) ClE, 4. nedjelja Korizme, str. 23. 

■* *84) ClE, 8. nedjelja po Duhovima, str. 71—72. 
185 ) ClE. Veliki četvrtak, str. 40. 

*86) ClE, Velika subota, 3. pror., str. 48. 

187 ) ClE. Velika subota, 11. pror., str. 52. 

18 8) ClE. Nedjelja Muke. str. 24. 

stvorova, onda veznik niti koji bi se prema tekstu ClE mo¬ 
rao odnositi na šator, i slab raspored riječi u suprot¬ 
noj rečenici. Nejasnoča se mogla izbjeći da se mjesto na¬ 
vedenog izraza upotrijebio izraz to jest koji nije od ovoga 
svijeta, iza njega stavila točka i ostali dio izrazio novom 
složenom rečenicom s ovim rasporedom riječi: I on jedam- 
put uđe u svetište i steče vječni otkup, ne krvlju jaraca 
ili junaca, nego vlastitom krvlju. Prevodilac prvi put uz 
riječ krv piše prijedlog s, a drugi put ne piše. Ako se krv¬ 
lju shvati kao instrumental načina, onda se uza nj piše 
prijedlog s na oba mjesta. No, ako se shvati kao instrumen¬ 
tal sredstva, onda se prijedlog ne piše. U drugom dijelu 
posljednjeg primjera najveća je nepravilnost pisanje od¬ 
nosne zamjenice koji iza izraza krv Kristova. Zamjenica 
koji može se odnositi ili na imenicu ili na zamjenicu, ni¬ 
pošto na pridjev kao u ovom slučaju: koliko će više krv 
Kristova, koji. . . sebe . . . prinese. 

Evanđelistar je knjiga u kojoj se nalazi izbor značaj¬ 
nijih dijelova Sv. pisma Staroga i Novoga zavjeta. Pri nji¬ 
hovu prevođenju u hrvatski jezik trebalo je paziti na karak¬ 
ter njihova teksta, jer, kako je već rečeno, neke su knjige Sv. 
pisma pisane svečanim govorničkim stilom, neke, kao pos¬ 
lanice, intimnim prijateljskim tonom, a neke uzvišenim 
pjesničkim stilom. Čini se da auktor ČIE nije na to 
mnogo pazio. Tako npr. on dosta »prozaički« prevodi dva 
prva stiha veličanstvenog hvalospjeva Magnificat: »Neka 
veliča moja duša Gospodina, i raduje se moj duh u Bogu, 
mojemu Spasitelju« (Lk 1,46—47). 189 Hvalospjev je pun 
najuzvišenijih misli i najdubljih osjećanja i ispjevan u naj¬ 
većem duševnom zanosu. Nesklad se osjeća što je magni¬ 
ficat preveden imperativom, a exsultavit prezentom i što 
rečenica nema ritma koji bi odgovarao ritmu lat. teksta. 
To se posebno osjeća u izrazu i raduje se moj duh, gdje 
treba naglasiti i zamjenicu moj i imenicu duh, tako da 
imamo dva naglaska jedan do drugoga. Taj se čvor mo¬ 
gao izbjeći stavljanjem zamjenice iza imenice duh. U tak¬ 
vu položaju zamjenica se vlada kao enklitika i akcenatski 
se naslanja na imenicu. Da se dobije što pjesničkiji izraz, 
koji bi barem donekle odgovarao izrazu originala, trebalo 
je ostaviti isti red riječi kao u grčkom i u latinskom teks¬ 
tu. U njima se sve tri posvojne zamjenice nalaze iza od- 


189) ClE, 2. VII, Pohođenje B. D. Marije, str. 113—114. 

nosnih imenica, pa ih je tako trebalo pisati i u hrvatskom 
prijevodu. To se ništa ne protivi duhu hrvatskog jezika, 
a time bi se mnogo dobilo na ritmu i na pjesničkom ka¬ 
raktera rečenice. 

11. Odnos prema tradiciji 

Prof. Žuvić je nastojao prevesti perikope Sv. pisma 
u lakom hrvatskom jeziku, kako se govori u većem dijelu 
hrvatskoga naroda i piše u štampi za šire krugove« (Pred¬ 
govor). I u tom je uspio, izuzevši mjesta od kojih su neka 
navedena u ovoj raspravi. No, to se pravilo može odobriti 
samo djelimično. Jezik Sv. pisma nije govorni jezilk svaki¬ 
dašnjeg saobraćaja, kao ni jezik kojim se piše »za šire kru¬ 
gove«. Barem ne bi smio takav biti. Jezik Sv. pisma i litur¬ 
gijskih knjiga ima svoje specifične zakone koji su nastali 
i ustaljeni višestoljetnom praksom. U hrvatskim primors¬ 
kim krajevima naredni se jezik u crkvi njeguje ima više 
stoljeća. Pri tom su nastali stalni izrazi za neke pojmove. 
I sam način istraživanja utro je sebi put i dobio pravo op¬ 
stanka. Iz liturgijskih knjiga mnogi ustaljeni izrazi ušli su 
u govorni i književni jezik hrvatskog naroda. Svi ti izrazi 
i taj način izražavanja moraju se poštovati ako se ne pro¬ 
tive duhu hrvatskog jezika. Zato se prevodilac pri prevo¬ 
đenju morao obazirati na našu crkvenu tradiciju i na već 
ustaljeni crkveni jezik, izbjegavajući samo ono što je ne¬ 
razumljivo, što je zastarjelo ili što se očito protivi knji¬ 
ževnom jeziku. 

Naš prevodilac u Predgovora ČIE ističe da pri prevo¬ 
đenju svetoga teksta nije zagledao u starije hrvatske pri¬ 
jevode iz bojazni da ne bi »zapao u shematičnost«. Taj bi 
se postupak mogao odobriti samo u onim slučajevima gdje 
je »shematičnost« prijašnjih prijevoda bila u suprotnosti s. 
hrvatskim književnim i crkvenim jezikom. Nipošto u dra¬ 
gim slučajevima. Međutim, prof. Žuvić je nastojao dati 
posve nov i samostalan prijevod. Zato mu se može naći 
više zamjeraka s jezične i sa stilističke strane. 

Sveto pismo puno je semitizama, tj. riječi i izraza se- 
mitskog porijekla. Sve te semitizme, koliko se ne protive 
duhu hrvatskog jezika, treba unijeti u hrvatski prijevod. 
Doduše, hrvatski prijevod treba da odiše duhom hrvatskog 
jezika, ali bi bila velika šteta iz njega izbaciti istočnu boju, 
jer je najbolji i najvjerniji prijevod koji nam može doča- 




rati ne samo potpuni smisao izvornika nego i njegov duh. 
A to su, između ostaloga, semitske riječi i izrazi. Njih su 
poprimili grčki prevodioci kao i prevodioci Vulgate. Ne 
treba da od njih previše zaziru i naši prevodioci, pogotovu 
u slučajevima kad u hrvatskom jeziku ne mogu naći adek¬ 
vatnih hrvatskih riječi i izraza za neke pojmove. Naši sta¬ 
riji priređivači liturgijskih tekstova bili su u tom pogledu 
širokogrudnijii nego noviji. Auktor ClE nastojao je isklju¬ 
čiti semitizme, grecizme i latinizme iz svoga prijevoda. Pri 
tome nije bio uvijek sretne ruke. Semdtski izraz benedictus 
fructus ventris tui (Lk 1,42) 190 prevodi doslovno blagoslov¬ 
ljen plod utrobe tvoje, a izraz beatus venter qui te porta- 
vit prevodi: blago tijelu, koje te je nosilo (Lk 11,27). 101 
Prevodilac je, kako se čini. nastojao izbjeći semitizam pa 
je u drugom slučaju venter preveo sa tijelo, ali se time uda¬ 
ljio od smisla rečenice, jer drugo je utroba, drugo tijelo. 
Možda je htio riječ utroba zamijeniti ljepšom riječi. Ako je 
to želio, onda je mogao mjesto utroba upotrijebiti krilo 
koje se u značenju utroba češće upotrebljava. 


12. Zaključak 

Iz iznesenih opasaka o prijevodu i jeziku Zuvićevih 
ČIE može se zaključiti da u njima, pored nekoliko manjih 
nedostataka samog prijevoda, ima više jezičnih i stilistič- 
kih omašaka. Neke imenice, pridjevi i glagoli nisu upot¬ 
rijebljeni u duhu književnog i crkvenog jezika. U transkrip¬ 
ciji biblijskih imena prevodilac nije bio dosljedan u neko¬ 
liko slučajeva. Ponekad je pogriješio pri upotrebi enkli- 
tika, zamjenica i mjesnih priloga. Neke su mu rečenice ne¬ 
prirodno građene. Stilistički ne teku spontano i glatko. Pri 
prevođenju nije dovoljno pazio na književni karakter sve¬ 
toga teksta i nije nastojao da ga prevede na odgovarajući 
način. 

Prijevod je perikopa Sv. pisma u ClE u mnogočemu 
nov s obzirom na prijašnje hrvatske prijevode Sv. pisma. 
Jedna od značajnijih njegovih novina jest stavljanje pos¬ 
vojnih pridjeva, posvojnih zamjenica ispred imenica mjes¬ 
to iza imenica. Druga je novina izbjegavanje pluskvamper- 
fekta, imperfekta i glagolskog priloga prošlog i_ zamjenji¬ 
vanje aorista prezentom perfekfivnih glagola. Sto se tiče 


190) ClE, 2. VII, Pohođenje B. D. Marije, str. 114. 

191) ClE, 3. nedjelja Korizme, str. 22. 

glagolskog priloga prošlog na v(ši) ispravno je postupao 
jer se taj glagolski oblik danas rijetko upotrebljava i u 
narodnom govoru i u književnom jeziku. To se može do¬ 
nekle reći za pluskvamperfekt i za imperfekt, nipošto za 
aorist. Najistaknutiji naši književnici u prvoj polovici na¬ 
šega stoljeća često su se služili i pluskvamperfektom i im¬ 
perfektom, naročito aoristom. Noviji pisci upotrebljavaju 
pluskvamperfekt i imperfekt rijetko, aorist često, osobito 
ako su rođeni štokovci. U junačkim narodnim pjesmama, 
prikupljenim i izdatim u novije doba, rijetko se susreću 
prva dva vremena, ali zato aorist vrvi na svakoj strani i 
u svakoj pjesmi. Aorist je najprikladnije vrijeme za izri¬ 
canje grčkog aorista koji se u Sv. pismu Novoga zavjeta 
susreće vrlo često. Zato ga treba zadržati u hrvatskim 
prijevodima. Jednako i imperfekt gdje god to traži smisao 
originala, pogotovu kad jezik crkvenih knjiga trpi i neke 
arhaizme, a imperfekt još nije postao arhaizam. 

Dr fra Karlo KOSOR 


»EKSPORT« ILI MISIJE? 

(Naši svećenici, klerici i redovnice u inozemstvu) 

Mi smo, ovo nekoliko zadnjih godina, postali možda, 
prva (osim Irske i Španjolske) eksportna, izvozna, zemlja 
u katoličkoj Evropi u pogledu duhovnih zvanja. U naj¬ 
manju ruku, postajemo to. Ne, dakako, po onoj prisilnoj 
(pa, ponešto, i neapostolskoj) ratnoj emigraciji, koja je i 
nama samima bila i previše »pustila krv« i ostavila nas 
u stanju teške anermdje, gotovo u svim našim dijecezama 
i po ovim našim redovima i redovničkim družbama. Mi 
ovdje mislimo na onu kasniju periodu, koja je započela 
s pojavom »restauracije« crkvenog života i stupanjem na 
scenu novih, poratnih, generacija u, inače stiješnjenim i 
beskućničkim, našim sjemeništima i novicijatima: tamo 
pred desetak godina (ili nešto više). Ponegdje smo, u pas¬ 
tvi, pa i po samostanima, već popunili sve praznine, poneg¬ 
dje ih popunjamo, s dosta dobrim perspektivama za bu¬ 
dućnost, a ponegdje se već opažaju i prvi znakovi obilja 
ili i »preobilja«: barem po kriterijima naše još uvijek pri¬ 
lično minimalističke pastoralo-vjerske organizacije i sis- 

tema. »Preobilja«, koje je, dakako, vrlo problematično, 
počnemo li s njim kalkulirati na duže rokove. Budemo 
li i mi »modernizirali« svoj katolicizam po »zapadnim" 
(a ne po rimsko-papiskim) modelima i stanemo li se i mi 
oduševljavati za sistem populacionog planiranja i za »vi¬ 
soki standard« kao za »stvar savjesti*, brzo će tomu »pre- 
obilju« i kod nas doći kraj. Ogoljet ćemo i osušit ćemo se 
kao i oni na zapadu: u zemljama »visokog standarda« i 
»suvremenog, progresističkog, katolicizma«. 

Ali, eto, sad za sad možemo još uvijek govoriti o su¬ 
ficitu u zvanjima i o njihovu »eksportu«. O misionarskom 
zanosu još, nažalost, ne možemo. Vidjet ćemo, i zašto. 

Praktično je prvi put taj »eksport« bio inauguriran 
potrebama i inicijativama naše emigracije: političke i eko¬ 
nomske. Našlo se je, najednom, puno našega svijeta, — i 
katoličkog, — u inozemstvu. Pa ponešto i svećenika. No 
njih je trebalo još više: za vjersku poslugu emigranata na 
njihovu jeziku, ali i za, kakvu takvu, afirmaciju i održa¬ 
nje njihove nacionalne individualnosti. U pogibli su, i da 
se vjerski izrode i moralno pokvare, i da se, etničko-kul- 
turno, denacionaliziraju: asimiliraju se drugome narodu i 
u njemu utope. Tražili su stoga iz domovine svećenika. 
A s njima, kao pomoćnog personala, i redovnica. Tražili 
su ih raznim kanalima i sa raznih adresa. Nešto i od bis¬ 
kupa, a još više od redovničkih zajednica. Tražili i dobi¬ 
vali. Osjećali smo dužnost, da svome svijetu, dobre volje, 
pomognemo. Pogotovu, kad financijskih poteškoća, obično, 
nije bilo. Njih su rješavali oni, koji su ih zvali i tražili. 
U inozemstvu su bogatiji od nas. Na putnim troškovima, 
na nastambi, na materijalnom uzdržavanju, na novcima, 
rijetko kada da zapinje. 

A onda je došla i druga, kritičnija, faza. Na zapadu se 
brzo, u crkvenim krugovima, pročulo — i izvan okvira 
naše emigracije, — za relativno obilje zvanja kod nas. Di¬ 
jelom i preko naših emigranata, a još više preko turista 
(katoličkih), iza kako su se otvorile granice. I biskupi su. 
i poglavarstva redovničkih zajednica, na zapadu, za to 
čuli. Osobito na II. vatikanskom saboru i iza njega:, iz 
razgovora i kontakta s našim biskupima, saborskim očima, 
hodočasnicima, putnicima. Pa su se, uvelike, počeli inte¬ 
resirati za novi i bogati »zlatni rudnik« »jeftinih« zvanja. 
Nekoji zakonitim putem i preko auktoritativnih mjesta, 
ali nekoji i na svoju ruku, preko privatnih »agentura«, 

»agenata« i »agentica«, poznate gospode i gospođa. Ti im 
traže »kantidate« i »kandidatkinje«. I direktno za njihova 
sjemeništa. Da budu posve i stalno njihovi. Da se asimi¬ 
liraju: i nacionalno. I obećaju im, da će im kod njih »biti 
dobro«. Da će u njihovu samostanu imati sve, što mogu 
poželjeti. Da će ih doškolovati i iškolovati. U njih je kan¬ 
didata za duhovna zvanja sve manje, pa bi im i te kako 
dobro došla ta prinova sa istoka. A svi imaju novaca. Pa 
su spremni »volontere« i unaprijed i kod nas, školovati i 
financirati. A mi smo opet željni »prodiranja« i širenja 
na »zapad« i u »veliki svijet«. A »na sigurno*. Ne će oni¬ 
ma, koji odlaze, biti »gore nego ovdje*. Idu »u kulturu«. 
A ugled se i utjecaj naših ustanova širi. I olakšava im se 
materijalni položaj. »Emigranti« i »filijale« u inozemstvu 
financijski pomažu matične institucije kod nas. Otvaraju 
se novi izvori; nalaze se i nadovezuju veze; omogućuje se 
mladim silama i studij, i usavršavanje, i zaposlenje. Za¬ 
poslenje časno i pionirsko. A, pravo recimo, bez prevelika 
ličnog rizika i žrtava. Nitko ne će »vani« ostati ni go ni 
gladan. Sjest će odmah u auto; imat će sav komfor. 

Tako je nekako »eksport« započeo. To mu je po pri¬ 
lici »platforma«. A čim smo je kao takvu definirali, od¬ 
mah nam ona otvara i svoje probleme. I svoje sjene! 

I sjene! Ima ih. Tri su, po našemu mišljenju, momen¬ 
ta, koja taj proces zasjenjuju i predstavljaju ozbiljnu po¬ 
gibao, da se on okrene, — izvrgne, — prije u »apostolski« 
eksport, nego u pravi, misijski i misionarski, apostolat. 
Više u gubitak i minus, — barem za naš vjersko-crkveni 
život u domovini, — nego u dobit i plus. 

Uglavnom mi smo. u domovini, po ljudsku, na šteti. 
Dok drugima dajemo, mi sami gubimo. Još uvijek ima i 
kod nas praznina. Više, manje svi i sve, koji odlaze, mog¬ 
li bi se i kod kuće korisno apostolski uposliti. Još imamo 
dijeceza s dosta praznih župa; još imamo praznih ili po- 
lupraznih samostana; još su nam na mogo mjesta potrebni 
kapelani. A za sestrama je, i kod kuće, prava jagma: jos 
bi ih se jedamput onoliko moglo uposliti, koliko ih ima. 
Kukaju za njima župe i župnici; traže ih i javne institu¬ 
cije, zavodi, bolnice. 

Međutim, da naši ljudi odlaze na prave misionarske 
pozicije, ne bi se na to trebalo obazirati. II. vatikanski 
sabor, u dekretu o misama, izrijekom postavlja princip, da 

i krajevi sa manjkom duhovnih zvanja moraju učestvo¬ 
vati u pomaganju vanjskih misija. I potrebni moraju po¬ 
magati onima još potrebnijima od sebe. Veledušnost, širi¬ 
na, nesebičnost, zakon su apostolata. Bog će platiti onima, 
koji ih vrše. Procvatom i obnovom domaćeg vjerskog ži¬ 
vota: njegovim produbljenjem. Pa i sve novim i brojnijim 
zvanjima. 

To, sigurno, stoji. Samo. što naši ljudi ne odlaze zap¬ 
ravo u misije. Ne odlaze pomagati onima koji sami sebi 
ne mogu pomoći bez suradnje braće u vjeri. Naši ljudi 
odlaze najviše u Evropu, stare katoličke zemlje i narode, 
koji su nekada imali dosta zvanja, a sada su sami krivi, 
što ih nemaju. Posvjetovnjačenje, materijalizam, moralni 
poroci i među nominalnim vjernicima, učinili su svoje. 
Pa je došlo do kronične krize u duhovnim zvanjima. Sve 
se manje domaćih mladića javlja u sjemeništa i u redove; 
sve manje domaćih djevojaka u samostane. A praznine, 
eto, pokušavaju da popune »importom« zvanja od drugdje. 
Importom kojemu manjka bitni misijski i misionarski ka¬ 
rakter. Onaj objektivni prije svega. Misionari dolaze u mi¬ 
sije, ne da u njima ostanu sami i izolirani, nego da pos¬ 
tanu jezgra novim duhovnim zajednicama: sa terena, na 
koji dolaze. Oni treba da uhvate korijen u novoj zemlji, 
pa da u njoj steknu najprije što više domaćeg podmlatka, 
a onda pomalo i potupno domaći karakter. Kad bi naše 
redovničke kuće, što se osnivaju, na primjer, u evropskom 
inozemstvu, u tom uspijevale, nitko im ne bi mogao zani¬ 
jekati »raison«: pomogle bi tim, privremeno, tamošnjem 
katolicizmu, a njihove bi se družbe ili redovi proširili na 
još jedan kraj, zemlju, narod, dijecezu. Ali, nažalost, u 
praksi nije tako. Nitko tamo, — ili skoro nitko, — od do¬ 
maćih vjernika ne stupa u njihove samostane: osuđeni su, 
da ostanu sami i da vape za, uvijek novom, prinovom iz 
domovine. Postaju pomalo samo plaćena »strana radna 
snaga«: spašavaju situaciju za druge; krpe praznine. Od 
nas ti drugi uzimlju preko njih, samo kao neki živi porez: 
ljude, koji će ondje raditi i ondje umrijeti; bez zamjene i 
bez duhovnog »poroda«. Zamjenu za njih očekivat će opet 
od nas i na naš račun. Sa misijskog i misionarskog stano¬ 
višta to je samo jalov posao: »mrtva trka« ili »mrtva 
straža«: stvar bez perspektive. Uskakanje u ponor bez 
dna. Žrtva i »danak u krvi«. Kao neko novo »janjičarstvo«. 
Ništa definitivno nitko niti dobiva niti rješava tim seo- 

obama. Ni naša braća u inozemstvu. Stvarno je buduć¬ 
nost katoliko u tim zemljama jedino u rukama njih samih: 
pomladit će i regenerirat će se istom onda, kad se opet 
vrate k živome kršćanstvu: kad se iznutra, milosno, pre¬ 
porode. 

Treći negativan element više je, da tako kažemo, sub¬ 
jektivan. Nije uvijek odlazak u inozemstvo diktiran naj- 
čišćim apostolskim pobudama. Kod onih, koje poglavari 
tamo šalju, valjda jest. Kod onih koji se sami javljaju za 
inozemstvo, kojiput i nije. Idu iz sirotinje u »veliki svi¬ 
jet«. »na bolje«, u »viši standard«. Ili će steći nove kvali¬ 
fikacije i titule: studirat će »na strani«; habilirat će se za 
časnije položaje. Ali i za one, koji u inozemstvo odlaze s 
najboljim namjerama, uvijek je to duhovni rizik. Čovjek 
je slab: lako podliježe utjecajima. Lošima lakše nego dob¬ 
rima. A ima u tom zapadnom svijetu danas svašta. I u 
idejnom, i u moralnom pogledu. I među katolicima. I me¬ 
đu svećenstvom. I po katoličkim školama i zavodima. I u 
samostanima. Ima i modernizma. I lajicizacije. I koncesija, 
svake ruke, svjetskim i modnim shvaćanjima. Za mlade 
ljude i za slabije duhove može to postati fatalno. Da ništa, 
pogospode se. Već sam čuo, kako ponegdje i redovničke 
glavarice govore, da sestre, koje su jednom bile u inozem¬ 
stvu, nijesu više za nas: imaju prevelike zahtjeve. A zna¬ 
mo, i kako se neki svećenici i redovnici iz inozemstva 
teško vraćaju u zemlju: i kad ih njihove starješine zovu i 
nužno trebaju. Da i ne govorimo o »studentima«. Bilo ih 
je, koje su poglavari slali na strane škole s velikim nada¬ 
ma i gledali u njima bisere, a oni se, mjesto toga, u ino¬ 
zemstvu »poženili« ili »uhljebili«, dok su druge poglavari 
morali hitno pozivati natrag: od straha, da im ne aposta- 
tiraju. A i kad su se vratili, gleda njihova okolina na njih 
sa strahom i sa sumnjom: nositelji su »duha slobode« i 
»reforme«; nijesu uvijek na edifikaciju. 

Sve u svemu, čini se. d.abi ipak bilo bolje, da mi ovaj 
»eksport« na evropski zapad ubuduće malo stegnemo, pa 
makar se morali i odreći koje veze, koje potpore, koje 
»besplatne stipendije«. A ako već koga šaljemo u inozem¬ 
stvo, morali bi to biti kandidati i kandidatkinje dobra du¬ 
ha, najčistijih namjera i prokušane kreposti. I morali bis¬ 
mo ih slati samo u zajednice, na institute, na škole, koje 
nam pružaju garanciju, da nam se na njima neće pokva¬ 
riti. U najmanju ruku moramo biti oprezni i pažljivi. 

A ako negdje imamo pretička, — ili ga budemo imali, 
— šaljimo ga najprije u naše krajeve, gdje smo s te strane 
slabo stali, ili i u — vanjske misije! U Aziju, u Afriku, u 
južnu Ameriku! Za takve se pozicije ne će lako javljati 
nezvani. Takve žrtve donijet će i njima i nama blagoslov. 
To su zvanja za idealiste i pionire. To je apostolat; to je 
imisionarenje, koje u punini zaslužuje ovo časno ime. Sve¬ 
ti nas Otac na to uvijek iznova pozivlje. Eno i nedavno, 
u apostolskom pismu o »Unio Cleri Missionaria«. Barem 
između redaka. To je u stilu II. vatikanskog sabora i nje¬ 
govih reformi. U stilu »Motu proprija« Pavla VI.: Eccle- 
siae Sanctae« /n. U stilu svekatoličke i svecrkvene uzajam¬ 
nosti i solidarizma. Primjer su nam svima dali naši hr¬ 
vatski isusovci: njihovi prvi misionari ovih se dana spre¬ 
maju, — ili su već i na putu, — u Afriku; u Rodeziju. 
Čast im! »Vivant sequentes!« 

I, — još nešto! Treba da netko mjerodavan stavi na 
to ruku i to sistematizira. A nezvanima treba i pozitivno 
zabraniti, da naokolo vršljaju i odvode nam sinove i kćeri 
u »janjičare«. Još ni u nas nema toliko pretička u zvanji¬ 
ma, da bismo mogli sebi dopustiti luksuz slobodnog i ne¬ 
kontroliranog eksporta zvanja na veliko: trgovine »mrt¬ 
vim dušama«; lova na njih! 


Već je izišao 

ZIDNI KATOLIČKI KALENDAR »MARIJA« 
za godinu 1968. 

Cijena: 0,30 ND. Tko unaprijed pošalje novac, ima 
rabat 20°/o. Narudžbe ispod 10 komada ne primamo. 

Također je već izišao i 

DŽEPNI KATOLIČKI KALENDAR »MARIJA« 
za godinu 1968. 

Naslovna je slika trobojna (4 različite slike). 
Cijena: 0,30 ND. Tko unaprijed pošalje novac, ima 
rabat 20 (: /u. Narudžbe ispod 10 komada ne primamo. 

MIHOVIL ILI MIHAEL? 

(Uz diskusiju o transkripciji biblijskih imena) 

Bez sumnje od svih nebeskih duhova koje spominje 
Sveto Pismo najpoznatiji je u širokim narodnim masama 
vođa nebeske vojske Mihovil. Prvi put se spominje nje¬ 
govo ime kod proroka Danijela 10,13, a posljednji u Otkri¬ 
venju 12, 7. Radi njegova osobitog značenja za Crkvu Sta¬ 
roga i Novoga zavjeta bio je posebno štovan od sinagoge 
i novozavjetne Crkve. Danas jedini anđeoski blagdan 1. 
reda jest njegov, a spominjemo ga vrlo često: u sv. Misi, i 
to Ispovijedi i kod kađenja, u Litanijama svih svetih, a u 
Obredniku više puta. 

Tako velikoga nebeskog kneza upoznaje svaki narod 
čim stupi u vezu s kršćanstvom. To se može sa sigurnošću 
ustvrditi i za naš hrvatski narod. Kad su naši pradjedovi, 
stari Hrvati, stigli na Jadran i primili kršćanstvo, upozna¬ 
li su novu terminologiju i onomastiku. Uz ostalo i ime ne¬ 
beskog vojvode sv. Mihovila. 1 ) I neki su naši kraljevi iz 
narodne dinastije nosili to ime 2 ). M.i smo to ime davno 
primili i prihvatili. Postalo je naše narodno ime. »Kad 
velim narodna imena, razumijevam i tuđa, koja su u na¬ 
rodu obična, jer narod između domaćih i općih tuđih ime¬ 
na ne čini nikakve osobite razlike, jednako tvori ipoko- 
ristike od jednih i drugih: jedna i druga smatra on svojim 
blagom« 3 ). 

Ime arkanđela Mihovila primili smo iz židovskog je¬ 
zika, ali ne neposredno, nego posredno preko grčkog i la¬ 
tinskog. U grč. se piše Mihael, lat. Michael. Vokal e (grč. 
eta) u bizantijsko doba izgovarao se kao i (isp. Kyrie elei- 
son, -i- u eleison je u grč. grafiji eta!). Grčki i latinski 
kratki a u hrvatskim riječima postaje -o-, npr. Tragurion - 
- Trogir, faba - bob, basilicum - bosiljak, quaresima - ko¬ 
rizma, itd. 4 ). Tako je nastao od Mihael - Michael, obilik 
Mihoil, koji je dobio infiks -v- između -o- i -i-. Konačni 
oblik je Mihovil 5 6 ). Taj je oblik nastao na jadranskom pod- 


!) Koliko je sv. Mihovil u ranijoj hrvatskoj prošlosti bio poznat svjedoči 
i činjenica da je od svih benediktinskih samostana najviše (19) njemu 
bilo posvećeno. Jedino je sv. Mariji bilo posvećeno više nego njemu 
(30). Cf. I. Ostoji.ć, Benediktinci u Hrvatskoj I, (Split 1965) str. 67. 

2) Npr. kralj Mihajlo Krešimir II, (949-969). 

:i ) cf. T. Maretić. O narodnim imenima i prezimenima Hrvata i Srba. Rad 

JAZU, 82. 81. 

4 ) cf. B. Jurišić, Nacrt hrvatske slovnice I. (Zagreb 1944). str. 52-3. 

6) cf. ARj. s.v. Mihovil (dio VI. s. 651b). 

ručju Hrvatske, gdje je hrvatski jezik davno ušao u bo¬ 
goslužje. Odatle se postepeno proširio u sve hrvatske kra¬ 
jeve. Od toga imena ARj f ') ima oko 70 raznih izvedenih vlas¬ 
titih imena samo za muškarce 6 7 ). Postoji i dosta velik broj 
imena za žene, zemlje, biljke, naselja, dane, a posebno 
velik broj prezimena 8 ). Sve je to dokaz da je to ime pos¬ 
talo sastavnim dijelo hrvatskoga jezičnog blaga i da ga 
naš narod smatra svojim. Međutim, od svih tih oblika bilo 
bi potrebno izabrati samo jedan, koji bi se mogao i trebao 
upotrebljavati kao »pravi oblik«, tj. trebalo bi ga smat¬ 
rati književnim oblikom i samo tako prevoditi sv. tekstove 
i upotrebljavati ga u liturgijskim knjigama i obredima. 

Živimo u vremenu velikih reforma i važnih događaja. 
Drugi je vatikanski sabor otvorio nove mogućnosti rada u 
biblicistiki i liturgiji. S tim u vezi očekujemo reformu li¬ 
turgijskih knjiga. Dobili smo »Misni priručnik« (Zagreb 
1965) i nedavno prijevod cijelog Misala (Makarska 1967). 
Sve je to privremeno, ad interim. To je zapravo »prva po¬ 
moć«. Konačna reforma tek predstoji. To nam potvrđuje i 
Sinoda biskupa koja je nedavno zasjedala u Rimu. Osim 
toga ove godine dobivamo i novi prijevod cijele Biblije u 
luksuznom izdanju zagrebačke no vinsko-izdavačke kuće 
»Stvarnost«. Zbog svega toga bilo bi dobro mnoge prob¬ 
leme proventilirati prije, jer kasnije — kad nastupi refor¬ 
ma — nećemo imati vremena. Evo jednog problema; bib¬ 
lijska imena. Kako ih treba pisati u hrvatskom jeziku? 

Danas se smatra da treba, osobito u Starom zavjetu, 
ne držati se načelno nijednoga dosadašnjeg pravopisa, osim 
u već uistinu udomaćenim imenima, tj. onim imenima koja 
su ušla u svagdašnju našu upotrebu. Dosadašnji su, naime, 
pravopisi imali ustanoviti i ujednačiti dosadašnju tradici¬ 
ju, a suvremeni biblijski prijevodi kod drugih naroda ni- 
ječu temeljnu osnovu dosadašnje tradicije, jer je ona poči¬ 
vala na Jeronimovoj Vulgati, odnosno Septuaginti. Stoga 
prevodioci biblijska imena transkribiraju izravno sa židov¬ 
skog originala. 


6) ARj. tj. Rječnik hrvatskoga ili srpskoga ježika na svijet izdaje JAZU 
u Zagrebu. 

7) Npr. Miha, Mihail. Mihajlo. Mihalj, Mihat. Mihic. Mihina, Mihlo, Miho- 
ilic, Mihoj. Mihota. Mijač, Mijadin, Mijak. Mijan. Mijaša. Mijat, MLjo, 
Mikan, Mikašin, Mikeša. Milceta. Mikica. Mikša itd. 

8) Npr. Mihovil — ović. 

Taj stav — koliko god bio ispravan — ipak u sebi kri¬ 
je jednu slabost i opasnost. Pitanje je: tko ili što će biti 
instrument mjerenja svagdašnje upotrebe? Jasno je da 
udomaćena imena treba i dalje pisati kako su se i dosada 
pisala, dakle, ne u originalnom židovskom nego u pohr- 
vaćenom obliku, tj. ne Jišrael. nego Izrael, ne Jishaak ne¬ 
go Izak, ne Šernron nego Samari ja, a da bi manje uobiča¬ 
jena trebalo uskladiti sa židovskim originalom. Međutim, 
koja su to »svagdašnja«, a koja »manje poznata«? 

Ovdje bih želio upozorili da uz ostalo treba paziti i na 
književnu tradiciju i kontinuiranu upotrebu. Ako je naš na¬ 
rod jedno ime davno prihvatio i pohrvatio, ako ga je kon¬ 
tinuirano od najstarijih vremena do danas upotrebljavao, 
onda ga treba takvoga zadržat! bez obzira na židovski ori¬ 
ginal. 

Iznijet ću podatke samo za jedno ime, ime arkanđela 
Mihovila. Ići ću od danas pa u prošlost koliko se bude dalo 
pratiti. 

Dakle, svjedočanstva za oblik Mihovil: 

20. stoljeće: 

Kalendari: 

1. Katolički kalendar »Marija« za 1968. godinu Taj je kalendar u 
nekoliko godina svoga izlaženja uvijek tako pisao. 

2. Jednako i kalendar »Dobri pastir« za cijelo vrijeme svoga iz¬ 
laženja od 1955. do danas. 

3. Jednako katolički kalendar u izdanju Hrvat, knjiž. društva sv. 
Činila i Metoda, npr. za god. 1966. 

4. Jednako džepni kalendar u izdanju »Blagovesti« npr. za god. 
1962, 1963. itd. 

5. Jednako kalendar zagrebačke izdavačke kuće »Vjesnik« npr. od 
30. XII 1965. za godinu 1966. 

6. Kalendar sv. Ante (Sarajevo) npr. od 1933 — 1943. <J ) 

7. Danica u izdnju Društva sv. Jeronima, npr. od 1902. 10 ) 

Bogoslužne knjige: 

1. J. Radić, Bogoslužje, Makarska 1965. str. 365, 366. 11 ) 

2. P. Vlašić, Sveta sedmica (Ritus simplex), Dubrovnik 1959. str. 152. 

3. P. Vlašić, Obnovljeni obred svete sedmice, Dubrovnik 1957. 
str. 144. 

4. N. Žuvić, Čitanja i evanđelja na nedjelje i blagdane u ckvenoj 
godini, Zagreb 1940. str. 103, 128, 166, itd. 


9) Nije uvijek dosljedan. Tako za 1944. godinu ima Mihael. 
ii>) Od 1873 — 1901. god. ima Mihael. 

ii) Nije dosljedan. Zapravo radi ujednačenja morao se upriličiti službenom 
tekstu pa na str. 89 (Ispovijed) ima Mihael. 

5. Priručnik za svećenika kod oltara . .. Split 1935, str. 29. 

6. Rimski obrednik, Zagreb 1929, str. 116, 657, 658 itd. 

7. P. Vlašić, Evanđelistar, Dubrovnik 1921. str. 113, 193. 

8. P. Pavelić, Crkveni himni, Zagreb 1945, str. 213, 384. 

Biblijski prijevodi u našem stoljeću su neujednačeni. Tako npr. na 
poznatim mjestima Jud 9 i Otkr 12, 7 Zagoda (1. izd.) Mihajlo i 
Mihael; Šarić (1. izd.) Mihael, (4. izd. Salzburg) Mihovil; Rupčić 
(1. izd.) Mihael. 

Molitvenici: 

1. Put u život (2. izd. Makarska 1965) str. 26, 35, 199. 

2. Serafsko cvijeće (3. izd. Zagreb 1959), str. 19, 196, 281, 529. itd. 

3. Kruh nebeska (Beograd 1958), str. 11, 94, 128, 129, 161. itd. 

4. Biserje sv. Ante (Sarajevo 1954), str. 12, 189. 

5. Srce Isusovo spasenje naše (Zagreb 1942), str. 16, 62, 374 itd. 

6. Kruh nebeski (3. izd. Zagreb 1921). 12 ) 

Rječnici: 

1. Pravopis hrvatsko srp. književnog jezika s prapovisnim riječnom, 
MH i MS, Zagreb-Novi Sad 1960, str. 438. 

2. G. Šamšalović, Njemačko-hrvatski rječnik, Zagreb 1960, str. 744. 

3. Deanović-Jernej, Talijansko-hrvatsikospr. rječnik, Zagreb 1960. 
str. 475. 

4. A. Hurm, Hrvatskosrp-njemački rječnik, Zagreb 1958, str. 228. 

5. Deanović-Jernej, Hrvatskosrp-talijanski rječnik, Zagreb 1956. 
str. 370. 

Narodne pjesme: 

1. Hrvatske narodne pjesme, knjiga osma, Zagreb 1939. (Matica 
hrvatska) str. 117, 118, 121, 122, 145, 148, 149, itd. 

2. Narodne pjesme o Mi jatu Tomiiću, Sarajevo 1931. (Napretkova 
pjesmarica), str. 9, 10, 11, 14, 15, 17, 18, 19, 20, 33, 34, 35, 36^ 
37, 40, itd. 

Akademijin Rječnik, dio VI, s. v. Mihovil navoda više narodnih 
pjesama u kojima se spominje ime Mihovil, a s. v. Mihael ne na¬ 
vodi ni jedan primjer. 

19. stoljeće: 

Anđeo Kraljević, biskup herceg, Zabava duhovna . . . (Mostar 1874.) 
str. 140. 

. . . Keršt janski nauk, (Zadar 1960.) str. 9. 
str. XX. 13 ) 


12 ) Gotovo svi molitvenici u našem stoljeću pišu Mihovil i u kalendarima 
i u tekstovima molitava. — Ovdje bi trebalo spomenuti i razne kate¬ 
kizme. Budući da su molitve u svima iste (npr. Ispovijed: Mihovilu, -a) 
to ih izostavljam. Neki ipak u tekstovima pišu Mihael, npr. Heffler-Kom- 
t'ein-Kolarek, Kršćanski nauk za katoličku mladež, (Bgd. 1061), str. 4. 

13 ) Ima oblik Mihoil (bez infiksa -v-). 

Marijan Jaić, franjevac, V-inac bagoljubnih pismah. . . (Budim 1858,! 
I. Josip Pavlović-Lučić, kanonik, Rukovet izabranih milosti, TJ 
Mlecih 1800,) str. 34. 

Narodni koledar novi i stari (izd. Matice dalmatinske) npr. za god. 
1846, 67, 70, 74, . . . 

18. stoljeće: 

1. Josip Banovac, franjevac, Blagoslov polja ... (U Jakinu 1967),. 
208. 14 ) 

2. Emerik Pa vic, franjevac, Prosvitljenje i ogri janje... (U Bu~ 
dimu 1726), 2, 3; 2, 4. 

3. Petar Filiipović, franjevac, Kratko iztomačenje... (U Mletci 
1750), 37. 

4. Jeronim Filipović, franjevac, Pripovidanje nauka krstjanskoga 
(U Mleci 1750), 1, 192a. 

5. Štipan Badrdć, franjevac, Pravi način ... (U Mleci 1746), 12. 

6. Filip Grabovac, franjevac, Gvit razgovora... (U Mleci 1747), 
50. 15 ) 

7. Hjeroliim Bonačić, svećenik, Nauk -krstjanski... (U Mlecih 
1743), 23. 

8. Marijan Lekušić, franjevac, Bogoljubna razmišljanja ... (U Mle¬ 
ci 1730), 49. 

9. Lovro Ljubuški, franjevac, Pisma od pakla ... (U Mleci 1727), 18. 

10. Jeronim Kavanjin, Splićanin, Bogatstvo i ubožtvo, iz početka 
18. st. 191a, 422a. 

11. Luka Terzić, svećenik, Pokripljenje umirućih... (In Venetia 
1704), 22, 39, 83. 

12. Stjepan Markovac MargitLć, franjevac, Ispovied kristianska ... 
(U Mleoie 1704), 12. 

17. stoljeće: 

Bartul Kašić, isusovac, Ritual rimska (Rim 1640), 91. 

Franjo Glavinić, franjevac, Cvit svetih (Venetiis 1628), 79b, 134b. 

Svitlost duše . . . (In Venetia 1632), 130. 

Matija Alberti, splt. arhiđakon. Oficij b. Marije... (U Bnecih 
1617), 328. 

16. stoljeće: 

Monumenta croatica, izd. I. Kukuljević Sakoinski (Zagreb 1863), 1, 
183, 200. 

Antun Dalmatin, Prvi del novog testamenta... (Tubingen 1563), 
164b. 

Šimun Kožić, biskup modruški, Od žitija rimskih arhijereov i ce- 
sarov, (V Rici 1531), 18b. 

Mirakuli, (Senj oko 1508), 109. 


14) Citati pisaca od 16—14 stoljeća uzeU su uglavnom iz ARj 
lr> ) Oblik Mijovil (cit. prema izd. JAZU 1951). 

15. stoljeće: 

Monumenta oroatica, izd. I. Kukuljević Sakcinskii (Zagreb 1863) 1, 
89, 124. 

Arkiv za povjesnicu jugoslavensku, urd. I. Kukuljević Sakcinski 
(Zagreb 1868) 9, 89. 

14. stoljeće: 

Arkiv za povjesnicu jugoslavensku, urd. I. Kukuljević Sakcinski 
(Zagreb 1852) 83. 

13. stoljeće: 

Kotorski spomenici I (A. Mayer, izd. JAZU 1951) donose više 
poznatih oblaka za ovo ime. Među njima i oblik Mdcoilo, str. 580. 
iz god. 1260. 

Oblik Mihovil često dolazi pisan u čistom hrvatskom obliku. 
To potvrđuju na više mjesta pisano glagolicom i latinicom Hrvat¬ 
ski spomenici (Acta croat), npr. I, str. 118. iz god. 1419; str. 147 iz 
god. 1437; str. 157 iz god. 1445; str. 167 iz god. 1446; str. 185 iz god. 
1450; str. 225 i 226 iz god. 1460; str. 299 iz god, 1484; str. 300 i 301 iz 
god. 1484; str. 303 iz god. 1485; str. 321 iz god. 1487. 

Obliik Michoil (bez infiiksa hv- i Mychoil) susrećemo i u Tro¬ 
girski spomenici II (M. Barađa, izd. JAZU 1951) str. 248 iz god. 
1299; str. 37 iz god. 1267; str. 5 iz god. 1266. 

Vrlo je zanimljivo da je stari hrvatski oblik Mihovil prodro 
čak u latinske isprave. Dakle, Mihovil nisu prevodili na latinski 
Michael, nego su ga pisali u hrvatskom obliku s latinskim nastav¬ 
kom. Potvrda za to ima na više mjesta u Codex Diplomaticus, npr. 
IX, str. 150 (Michouilli, iz god. 1323); X, str. 643 (Michouillus iz 
god. 1341); XIII, str. 399 (Michouiilli iz god. 1364); XIV, str. 498 
(Miccivillus iz god. 1371); XV, str. 365 (Michouilo iz god. 1378). 

Ne bi se smjelo momoići djela kao što su; G. Novak, Povijest 
Splita I (Split 1957) u kojoj se navodi 17 vlastitih imena oblika 
Mihovil 16 ) i I. Ostojić, Benediktinci u Hrvatskoj III, (Split 1965) 
u kojoj također pisac nabraja preko 20 osoba s imenima Mihovil 17 ). 

Od starih pisaca ARj donosi samo J. Barakovića iz 17. stoljeća 
(Vila slovinka . . . Venetia 1614) koji je dvaput (185 i 349) upotri¬ 
jebio oblik Mihael. 

Nemoguće je pobrojiti sve knjige koje bi ovdje bilo 
dobro navesti. Posebno je nepotrebno navoditi štampane 
stvari u našem stoljeću, jer su one ionako u prilog oblika 
Mihovil. Ipak samo ovih nekoliko podataka pokazuje na ko¬ 
joj je strani književna tradicija i kako je star oblik Miho¬ 
vil. A kad je tako jaka i stalna književna tradicija, onda je 
u najmanju ruku neuputno mijenjati i ići prema židov¬ 
skom originalu. 


16) Npr. Mihovil Draguman iz god. 1180. Mihovil Drugović iz god. 1343, Mi¬ 
hovil Balvin iz god. 1358, Mihovil Bilsić iz god. 1428 itd. (str. 90, 255 
284, 267). 

17) cf str. 568-9 (Kazalo osoba) i odgovarajuće stranice. 

Na žalost, već se ide tim putem. Kad je liturgijski ča¬ 
sopis »Molite braćo« u svom prilogu počeo objavljivati od 
Biskupske konferencije odobren novi prijevod ordinarija 
i proprija Mise, mogli smo čitati u Ispovijedi »blaženomu 
Mihovilu arkanđelu« ls ). To je bilo u skladu sa svim po- 
hrojenim (i nepobrojenim) obrednim i neobrednim knjiga¬ 
ma, odobrenim i neodobrenim izdanjima liturgijskih teks¬ 
tova, molitvenika, kalendara i uopće književne tradicije. 

Međutim, kad se pojavio »MISNI PRIRUČNIK za 
nedjelje i blagdane« (Zagreb 1965), koji je inače zadržao 
gotovo doslovno tekst iz priloga »Molite braćo«, donio je i 
jednu novost. Prešao je na oblik Mihael. Taj je tekst odob¬ 
rila Biskupska konf. i kasnije Vijeće za provedbu Uredbe 
o sv. bogoslužju. Danas je to službeni obvezatni tekst i pre¬ 
ma njemu se moraju uskladiti sva izdanja. I usklađuju se. 
Sreća samo da to nije konačna riječ. I taj je tekst »ad in- 
terim«. 

Ove je godine o. dr J. Radić tiskao novi prijevod ci¬ 
jeloga Misala. I on se upriličio »Priručniku«. Međutim, iz¬ 
davač je zapazio taj problem. U kalendaru 19 ) i naslovu 
blagdana* 20 ) upotrijebio je oblik Mihovil, a u tekstovima 21 ) 
Mihael, jer bi inače kod recitiranja i pjevanja nastala zbr¬ 
ka i zabuna. 


Na temelju iznesenih podataka, čini se, da je prelazak 
na oblik Mihael neopravdan i bezrazložan. I prije nego iziđe 
konačni reformirani Misal (u hrvatskom prijevodu do ne¬ 
koliko godina) bilo bi dobro — kao i druga pitanja — još 
jednom promisliti, mirno i trijezno, i tek se onda odlučiti. 
Ovakav je, naime, postupak atak na hrvatski književni je¬ 
zik i cijelu jezičnu tradiciju, a jednako i na crkveni jezik 
liturgijskih knjiga. Mi nismo narod koji je danas postao 
kršćanski i koji od danas počinje živjeti. Već preko 1.300 
godina smo u krilu Katoličke crkve i evropske kulture i 
civilizacije. Na svome hrvatskom jeziku imamo vrlo stare 
pisane spomenike. Svjedoci smo, eto, i edicije »Pet stolje¬ 
ća hrvatske književnosti«! I mora nam biti jasno da hrvat¬ 
ski jezik nije postao liturgijski tek jučer. 


18 ) cf. Sveta Misa. (Makarska 1962) I. 1 str. 2. 
,9 ) cf. J. Radić, Misal (Makarska 1967), str. 32. 
-°) cf. o.c. str. 616. 

21 ) cf. o.c. str. 617 i 618. 

Zašto sad treba sve zaboraviti i zabaciti? Ako ćemo ići 
tom »gvozdenom« logikom, onda ćemo i sv. grad zvati ne 
više Jeruzalem, nego Jerušalaim, Izakova sina ne više Iz¬ 
rael nego Jišrael itd. Onda više nema ni Mihovila Pavlino- 
vića. poznatog borca za narodna prava, ni Mihovila Kom- 
bola, prevodioca Dantea i književnog historika. Sad bi se 
oni, valjda, trebali zvati Mihael Pavl'inović i Mihael Kom- 
bol! 

Ponovimo još jednom pitanje iz naslova: Mihovil ili 
Mihael? Odgovor će nameće sam od sebe. 

o Gabrijel JURIŠIĆ 


KROZ SAMOSTANSKE SOBE 

(Značenje i misija redovničkog siromaštva) 

Bio sam zimus na božičnom čestitanju u starom, his¬ 
torijskom. dominikanskom samostanu u Dubrovniku: na 
Pločama. Dolazio sam u nj kojiput i prije, ali nijesam ula¬ 
zio u ćelije patrima. Uveli bi me uvijek ili u gostinjsku 
sobu, na spratu, ili u govornicu, u prizemlju. 

Nije ni u tim sobama bilo nikakva gospodstva. Ni u 
onoj »gostinjskoj«: u samostanskom »salonu«. Nekoliko 
slika po zidovima i pet, šest staromodnih i izlizanih fote¬ 
lja: to je u njima bio sav salonski namještaj. 

Ali sada sam, prvi put, ušao i u nekoliko »soba«, u 
kojima stanuju patri. Stari profesori, doktori, ekspriori, 
eksprovincijali. I u priorovoj sam sobi bio. 

Iznenadilo me, kako su im sobe siromašne. Prave 
pravcate »ćelije«. Postelja, pisaći sto, stolica i -knjige na 
otvorenoj, drvenoj stelaži. Sve primitivno, sve (osim knji¬ 
ga) starinsko, sve bez ikakva komfora. Nigdje čilima. Nig¬ 
dje zastora na prozoru. Nigdje pećice, — ni električne, — 
i ako je bila ciča zima. Zamotani u svoje kapute i biljce 
sjede »patri« i — čitaju. Ili pišu. 

Odmah sam pomislio: Pa baš je u nekako ovakoj ćeliji 
i sv. Toma Akvinski morao sjediti, — u drvenom naslo¬ 
njaču, — kad je pisao svoje »Sume«. 

Edificiralo me to. Nijesam očekivao toliko redovnič¬ 
kog siromaštva i priprostosti: — danas, kad već i kod nas 
»standard« i izobilje zapljuskuju sve društvene krugove, 
— do onih najdonjih, — i kad na svakom koraku susre¬ 
ćeš oko sebe luksus, frižidere, televizore, stilsko pokućs¬ 

tvo najnovije marke, najmodernije i najskuplje tipove ra- 
đijskih aparata, automobila i garaža. A ovdje se, evo, us¬ 
tavio srednji vijek u svemu svom rigiditetu i skromnosti, 
pa prkosi vremenu oko sebe: bez zahtjeva i želja; spreman 
da se doslovce drži Apostolova savjeta: »A kad imamo 
šta da pojedemo i čim da se odjenemo. budimo zadovoljni!« 
(1. Tim. 6, 8.). 

Nijesam se mogao suzdržati: rekao sam odmah ondje 
patrima, kako mi se to sviđa i koliko mi to imponira. Kao 
legitimacija pravoga, autentičnoga, redovništva. A jedan je 
od patera to i historijski prokomentirao. »Uvijek se je«, 
rekao je, »u dubrovačkom samostanu skrupulozno pazilo 
na siromaštvo: svejedno, što su u nj najviše stupali ple¬ 
mići. Klaustre i portale grdio je senat, nijesu fratri. Ni 
titula nijesu trpjeli u samostanu, makar da ih je većina 
završavala studije po visokim školama širom Evrope!« 

A ja sam se onda stao prisjećati i drugih sličnih do¬ 
življaja po našim samostanima: muškim i ženskim. Sjetio 
sam se i kapucinske sobe na Rijeci, u kojoj sam nekoliko 
puta prenoćio. Nije odista ničim podsjećala na hotel. Sje¬ 
tio sam se i starog, osamđesetogođišnjeg, p. Vlašića, eks- 
provincijala i ekskonzultora, koji me, kad ga posjetim, u 
dubrovačkom samostanu Male braće, uvijek primi u svo¬ 
me »bunkeru«: sobici, koja neodoljivo izaziva asocijaciju 
na kabinu sa parobroda. Sjetio sam se i isusovačkih, pro¬ 
fesorskih, soba u Travniku. Sarajevu i Innsbrucku, punih 
knjiga i sirotinjske drvenine. I isusovačkog novicijata na 
Fratrovcu, u Zagrebu, gdje su me dočekali mladi novaci, 
svi nasmijani,ali i svi u talirima, na kojima su se i odviše 
dobro opažali tragovi generacija, koje su ih prije njih 
nosile. A nije, da im Družba ne bi mogla dati bolje. Očito 
je po srijedi asketski i odgojni princip i sistem. Uče ih, 
eto, svetoj »indiferenciji«, siromaštvu i poniznosti. I u go¬ 
dinama, kad je inače, mladi, čovjek najosjetljiviji na svoju 
reprezentativnost i eleganciju. A sjetio sam se i, sve od 
reda, uređaja i »ćela« po našim ženskim samostanima, 
gdje je sve čisto i uredno, — mogao bi čovjek s poda med 
lizati, ali i sve siromašno: kao u betlehemskoj štalici. Kad 
se peru samostanski podnici, prostru se po njima vreće, 
dok se ne osuše; inače je svuda samo go pod. Toliko sam 
puta rekao, u intimnom svećeničkom društvu: »Da se sve 
može prigovoriti našim sestrama, ne može im se prigovo¬ 
riti, da gospoduju!« Kad bih samo vidio onaj nj hov crni 

»kapuciner« u šalicama za kavu, prošla bi me volja za do¬ 
ručak. A jedna se je sestarska haljina nosila i »preprav¬ 
ljala- i po šesnaest godina. 

Za jelo, po muškim samostanima, ništa ne kažem. Is¬ 
kustvo je samostane naučilo i aksiomu i praksi: »Bona 
culina — bona disciplina!« Ali, luksuzdralo se u njima nije 
ni u tome. Nije, posljednjih decenija, ni po našim biskup¬ 
skim dvorovima. Ni u Zagrebu. Pričali su mi to gosti za 
nadbiskupskim stolom. A u Sarajevu bio sam, dugi niz 
godina, komenzal jednome, inače »reprezentativnom« 
nadbiskupu. Juha, meso, varivo, kompot od kuhanih šljiva, 
i — Bog te veselio. Tako je bilo svaki dan: i ručku i ve¬ 
čeri. I ujutro bijela kava s kruhom. Inače nikakvih ni do¬ 
ručaka, ni užine, ni mlijeka, ni »merende«. Tako Nadbis¬ 
kupu, tako njegovim komenzalima. A dok je bila u ku¬ 
hinji jedna, i odviše štedljiva, slovenska kuharica, — pri¬ 
je nego što su u nju došle sestre. — a ja bio mlad i mršav, 
nijesam jedamput ustao od ručka — polugladan. Nije se 
lukviiziralo za stolom po biskupskim dvorovima, pa nije ni 
po samostanima. Sada iza rata pogotovu. Ustavili su me 
jedamput, sarajevski fratri, radnim danom na ručku: iza 
jui sdikcijskog ispita. Začudio sam se, kako je bilo ftu- 
galno. A za stolom je sjedio i provincijal. A u Zagrebu 
redovito odsjedam, kad tamo odem, kod isusovaca: u nji¬ 
hovoj provincijalnoj kući. Nijesu gladni. Ali ne može biti 
ni skromnije: s jelom. Pozovu me kojiput i za zajednički 
sto. Nema nikakve pogibli, da će itko od njih dobiti na 
vagi ili osjetiti povišen krvni tlak: barem ne zbog hrane. 
A ne moram ni ja, dok sam kod njih. od toga strahovati: 
svejedno što sam starački dijetalac i što za mene bude, 
pokatkad, i poseban pladanj. Kod kuće ipak bolje jedem. 

A ljudi se, — redovnici, — ni ovdje ni ondje, ipak ne 
tuže. I ne mrmljaju. Sretni su, da imaju od čega živjeti i 
da mogu školovati svoj redovnički podmladak. Kako nji¬ 
ma, tako i njemu. Drže se one Apostolove: »Scio - et satiari 
et esurite, et abundare et penuriam pati!« (Filip. 4, 12 ). 

Kad sada na to mislim, dolazi mi na pamet: Eto opet 
jedne od velikih misija, — i velikih odgovornosti, — na¬ 
šega redovništva! Blago njemu, a blago i nama, dok se još 
nije »aggiorniralo« i dok nam još uvijek daje primjer 
skromnosti i evanđeoskog siromaštva! Dok ga još nije, toga 
evanđeoskog siromaštva, stjeralo do pukog imena i pukog 
simbola, kao ponegdje, — i mnogogdje, — na zapadu. Ta¬ 

ma se već i po samostanima na veliko gospodu je. I po 
muškima i po ženskima. Tobože u interesu posavremenje- 
nja i adaptacije zahtjevima i shvaćanjima vremena i druš¬ 
tva. što nas okružuje. Neka se ljudi ne boje naših »hlad¬ 
nih i praznih ćelija«! Neka ih ne hvata jeza! Ne će ni u 
samostanu gladovati, zepsti, spavati na daskama, biti bez 
»higijene« i »komfora«! 

A ja mislim, da je ovo, kako je kod nas, bolje. Puno 
bolje. -Jest, da će se svjetski ljudi isprva malo i prepasti, 
kad uđu u tu samostansku sirotinju. Prvi je susret s Bo¬ 
gom uvijek ponešto tjeskoban: Bog se duši osladi, istom 
iza kako ga je u sebe primila. No brzo će im to početi 
i imponirati. Osjetit će iza toga slobodu i pretegu duha 
Veličinu vjere i predanja. Osobito, ako ih za tim siromaš¬ 
nim i drvenim stolovima dočekaju dobre i vesele duše. 
Sretne u Bogu. Predat će se onda njihovim rukama kao 
rukama roditelja. Auktoritet čovjeka, koji ništa od svijeta 
ne treba, a puno svijetu daje, duhovno je neodoljiv. On 
plijeni«, kako ono danas kažu. Pred njim se svjetski ljudi 
osjećaju kao djeca. Otcijepljenost od zemljištine na pred¬ 
stavnicima religije daje religiji aureolu nadljudskog, bo¬ 
žanskog, vječnog. Iz nje progovara nematerijalnost božan¬ 
skoga: suvereni svijet istine i dobra. 

Redovništvo, svojim siromaštvom, čuva samo sebe od 
ishlapi jenja: osigurava sebi u crkvenom organizmu funkciju 
kvasa i soli. A nama drugima, — svećenicima prije svega, 
— služi kao dobra opomena i uporan »Memento«: ispit 
savjesti. Da budemo makar duhovno siromašni. Bez toga niti 
ćemo kada biti duhovni ljudi, niti oci duša, koji će impo¬ 
nirati i nametati se razmaženoj »djeci ovoga svijeta« 
(Kuk. 16, 18.; 20, 34.). 

Možda nije zgorega, da se i ovo jedamput kaže. Dok 
je još vrijeme. Jer, ima već i kod nas i drukčijih primjera. 
Sigurno ne moraju danas ni samostani biti ropotarnice 
rasklimanog starog namještaja, a ni kule od kamena, bez 
svijetla i bez sunca: u srednjem vijeku bili su kriteriji si¬ 
romaštva i bogatstva i vani u svijetu drukčiji nego danas. 
Ali ni danas ne smiju naši samostani biti ni mjesta luk- 
susa, ni mjesta visokog standarda. Sve u njima mora biti 
jednostavno i priprosto. Ničega u njima ne smije biti, što 
je samo nepotreban ukras ili raskoš. »Zavjet siromaštva« 
ne smije ni danas u Crkvi postati fraza. A ne, da mi se 
jedan inteligentan svećenik tuži, kako mu je. — negdje 

kod nas, — sestra predstojnica pokazala njihovu novu ku¬ 
ću i kod toga, efektirano, govorila: »Vidite, sve je to kod 
nas skromno i jednostavno!«, dok je on, u stvari, ostao 
skandaliziran elegancijom i hipermodernošću to nove »re¬ 
dovničke skromnosti« i kazetiranim i intarziranim stro¬ 
povima toga modernoga samostanskoga Nazareta. 

Ne će nas gospodstvo u samostanima učiniti vitalnima. 
Počet ćemo, pođemo li za njim, izumirati. A vjernici će 
mrmljati. Ne samo oni mali, nego i oni veliki. Poslala mi 
je nedavno, jedna naša katolička spisateljica izrezak iz 
njemačkog obiteljskog časopisa: »Liborius-blatt« od 22. V. 
1966.). U njemu je članak katoličke intelektualke poznata 
imena i priznata položaja (Ida Friederike Gorres), pod 
naslovom: »Isušeni zdenci« (Versiegende Brunnen). Auk- 
torica u njemu, na vrlo fin i delikatan način, ali i s puno 
duha i ironije na račun »nove pobožnosti«, aludira na pos- 
vjetovnjačenje i uvijek nove koncesije svijetu i naravi po 
katoličkim ženskim samostanima u Njemačkoj. U tom ona 
vidi i glavni uzrok krizi samostanskih zvanja. Pa žali za 
vremenima, kad su oni bezbrojni, sredovječni, samostani, 
opatije i kartuzije bili siromašni i goli, 1 ali zato puni Bož¬ 
jega prisustva, molitve i religiozno-kulturne vitalnosti i 
stvaralaštva: još i danas svim tim odišu njihovi ostaci i raz¬ 
valine, — s poluporušenim »kružnim putevima«, — i im¬ 
poniraju svakim očima, koje vjemju. 

Mi smo s te strane u prednosti pred Njemačkom i za¬ 
padom. Možemo još prepriječiti, da, barem, kod nas, do 
toga ne dođe! 

Dr Čedomir CERADA 


PAKLENA ANTILITURGIJA 

Apostol Ivan u Otkrivenju (13,1 — 8) govori: 

»Potom opazih gdje izlazi iz mora Zvijer... I bila su 
joj dana usta koja su govorila ohole riječi i psovke . . . 
Tada ona otvori svoja usta da izgovara uvrede protiv Boga 
i psuje njegovo ime, njegovo boravište i nebeske stanov¬ 
nike ... I poklonit će joj se svi stanovnici zemlje — svaki 
čije ime od postanka svijeta ne stoji upisano u knjizi ži¬ 
vota zaklanog Janjeta.« 

Pitamo se, u kojoj mjeri naš narod » sudjeluje « u ovoj 
paklenoj psovačkoj antiliturgiji? 

Na to neka nam odgovori knjižica »Čovječe pazi šio 
govoriš«, koju je izdao Nadbiskupski duhovni stol u Zag¬ 
rebu. — Ta knjižica kaže — oko 90%. — I nastavlja: 

»Psuju svi: čobani, pastiri i kočijaši, radnici, majstori , 
šoferi i poslovođe , i šefovi ... pa i ljudi i žene i s akadem¬ 
skom naobrazbom. 

Djeca, mladež, mladići, djevojke, muževi i žene . . . 
starci i starice . . . 

Od rana djetinjstva do kasne starosti. 

Nekome je psovka prva riječ koju počinje govoriti, a 
nekome zadnja s kojom odlazi s ove zemlje. 

Psuju se: na ulicama i šetalištima, u čekaonicama , 
gostionicama i hotelima . . . željeznicama , autobusima , 
tramvajima, i brodovima... na školskim hodnicima i ig¬ 
ralištima ... na poljima , vinogradima i voćarima, na ri¬ 
jekama, moru i obalama: u radionicama, na gradilištima. 
U našim kućama i stanovima . .. 

Pa možeš li uopće biti siguran za neko mjesto, gdje 
nećeš čuti psovke? 

Od jutra do večeri, od večeri do jutra. — Ni jedan 
dio dana nije osiguran od te počasti. . 

Psuje se Boga. Krista, Srce Isusovo, Krv Isusoim, 
Bane Isusove, Majku Božju, anđele, svece .. .« 

Zar to nije prava paklena antiliturgija. 

A u toj sotonskoj psovačkoj antiliturgiji » sudjeluje «, 
kako je prije rečeno, oko 90% našega naroda. 

Kao u paklu. 

Čovjeku se naježi kosa i krv sledi u žilama kad na 
ovo malo dublje promisli. 

Ove porazne činjenice upravo su potresle naše bis¬ 
kupe, koji nam zajednički u poslanici od 21. siječnja 1965. 
poručuju: 

»S najvećom žalošću i ogorčenjem moramo reći da su 
mnoge obitelji našega naroda zahvaćene paklenim poža¬ 
rom hule i psovke na najveće svetinje. — Hule na Boga , 
Spasitelja, Božju Majku i svece — bile one izgovorene 
ili napisane — jesu najveći zločin protiv Božje časti. Psov¬ 
ka je negacija svake kulture i narodna sramota. Psovač 
se lišava svog vlastitog dostojanstva, obečašćuje dar go¬ 
vora i širi oko sebe razornu sablazan, a Gospodinova je 
riječ: »Jao svijetu od sablazni. Jao onome čovjeku , po ko¬ 
jemu dolazi sablazan.« (Mt. 18, 7). 

Ljubljeni sinovi i kćeri, neka u vašim domovima ne 
bude mjesta nijednom psovaču, jer svaki je psovač izda¬ 
jica Božjih svetinja .« 

Ovome navještaju borbe protiv psovke trebalo je da 
uslijede daljnje akcije. No, moramo priznati, da se nije 
poduzela nikakva daljna zajednička akcija. Nije se učinilo 
sve što se je moglo. 

Paklenoj spovačkoj antiliturgiji u prvome redu treba 
suprostaviti sve mogućnosti svete liturgije. 

Posebnu mogućnost daje nam, 

čl. 109 t. b) Uredbe o sv. liturgiji koji kaže: 

»U katehezi neka se vjernicima naglašuju , uz društ¬ 
vene posljedice grijeha, ona prava narav pokore koja mr¬ 
zi grijeh kao uvredu Bogu; neka se ne propušta udio 
Crkve u pokorničkim djelima i neka se što više preporu¬ 
čuje molitva za grješnike. 

»Molitva zajednice« u sv. Misi (čl. 53 L. K.) najbolje 
može poslužiti tome i najkompetentnija je preporuka za 
grješnike. — A od grješnika pak, psovači su oni , »kojima 
je najveća potreba Božjega milosrđa«. Majka Božja je u 
Fatimi psovku posebno naglasila. — 

N.pr. molitvena nakana »ZA OPROSTENJE I ISTRI- 
JEBLJIVANJE TEŠKOG GRIJEHA PSOVKE U NAŠOJ 
DOMOVINI — molimo te . . .« ili slično (kako najbolje od¬ 
govara ostalome tekstu dotične »Molitve zajednice«), bila 
bi ne samo neprestana molitva za oproštenje, nego ujed¬ 
no i indirektni poticaj na borbu protiv ovog teškog grijeha. 

(Za primjer nam može poslužiti talijanski Apostolat 
molitve, koji je u obrascu svagdanjeg prikazanja, iako isti 
obuhvaća naknadu za sve uvrede, ipak posebno naglasio 
psovku.) 

Razumije se, da bi se ova molitvena nakazna u oprav¬ 
danim iznimnim slučajevima mogla izostaviti na račun 
neke momentalno aktuelnije nakane. 

Osim spomenute molitvene nakane u »Molitvi za¬ 
jednice« sv. Mise, prema čl. 109 t.b) L. K. bila bi potreb¬ 
na makar i najminimalnija opća zadovoljština. — To se 
može ostvariti putem pobožne vježbe »POHVALE IMENU 
BOŽJEMU«, usklađene prema čl. 13 L.K. 

Nakon svake govorne Mise, odnosno nakon svake Mi¬ 
se kod koje se prigodom razlaza ništa ne pjeva, trebalo bi 
na ime zadovoljštine za psovku izgovarati »Pohvale Ime¬ 

nu Božjemu« (»Blagoslovljen budi Bog... itd.) — Poh¬ 
vale bi izgovarali sami vjernici (bez svećenika), za vrije¬ 
me dok svećenik odlazi od oltara. 

Da se to uzmogne ostvariti, treba dobro izvježbati 
predmolitelje). 

Ova pobožna vježba najbolje pristaje baš nakon sv. 
Mise (čl. 13 L.K.) analogno odredbi da se to čini nakon 
blagoslova sa Presvetim, jer ovaj blagoslov sve više us¬ 
tupa mjesto svome izvoru — sv. Misi. 

Na čl. t.b) L.K. temelji se i »TJEDAN PROTIV PSOV¬ 
KE«. 

Potrebno je svakako da ovaj tjedan bude u svim na¬ 
šim biskupijama u isto vrijeme. — Samo na taj način 
moguće je poduzimati i druge odgovarajuće skupne ak¬ 
cije. Posebno u vjerskim listovima, što inače nije moguće. 

Osim navedenih postoje nebrojene pastoralne moguć¬ 
nosti za suzbijanje psovke. Domišljata ljubav naći će pre¬ 
ma posebnim prilikama odgovarajuće načine, 

Budući da svi ti načini i iskustva, mogu koliko toliko 
koristiti i drugima, trebalo bi sve evidentirati u određenom 
vjerskom listu (n.pr. »Glasniku Srca Isusova i Marijina«, 
koji u tome ima predratnu tradiciju). — To bi ujedno slu¬ 
žilo i kao poticaj na sličnu akciju svima ostalima. 

Geslo »TKO JE KAO BOG« neka nas vodi i nepres¬ 
tano potiče da ne sustanemo u borbi sa Zmajem i njego¬ 
vom psovačkom Zvijeri, kako bi konačno većina našega 
naroda bila »upisana u knjizi života zaklanog Janjeta«. 

T. M. 

PORTRET PAVLA VI 

(O 70-godišnjici života) 

26. IX 1967. proslavljena je 70-godišnjica 
Pavla VI. 

Tog dana na svim svjetskim jezicima obje¬ 
lodanjena je knjiga »Dijalog s Pavlom VI« od 
francuskog katoličkog filozofa Jeana Gurittona. 
Ovo je prvi put da jedan živući Papa dozvolja¬ 
va tiskanje svojih razgovora o aktuelnim pita¬ 
njima, kao što su: Koncil, ateizam, svjetska po- 

lika, teologija, svećeništvo, ljubav supružnika, 
moderna umjetnost. Pisac je član Francuske 
akademije. On već 17 godina stoji u prisnim 
prijateljskim odnosima s Pavlom VI. Kao prvi 
svjetovnjak bio je pozvan na II vatikanski Sabor 
Donosimo izvadak poglavlja u kojem Guitton 
riše portret bliskog mu Pape. 

Crkva je u g. 1967. isto kao i na samom početku ve¬ 
zana za karakter, na sudbinu jednoga čovjeka. To njezinu 
povijest čini tako privlačnom, tako ljudskom. Crkvu pro- 
žimlje Duh Sveti. On nevidljivo utječe na masu vjernika 
i na elitu pastira. On postaje vidljiv u osobi jednog jedi¬ 
nog čovjeka koji je postao papa. 

Češće sam čuo primjedbu da je papinu ličnost teško 
opisati i da je nije moguće nigdje uklopiti. Neki su go¬ 
vorili o besmislenosti. Oni kažu da on na sebi nosi »gri¬ 
jeh svijeta«, da je on u povijesti jedan više zavedeni čov¬ 
jek nego li vodeći čovjek. Neki tamni i pes-imistički duh 
htio je jednoga dana sažeti u jednu riječ ono što je imao 
istaknuti na Pavlu VI te se ovako izrazio: »Sve u svemu, 
on je filozof.« 

Gdje početi sa otkrivanjem jednog tako dalekog i 
ujedno tako bliskog bića, budući da u jednoj svijesti sve 
stoji u vezi sa svime i da naše osobine odražavaju dubinu 
koja se ne da odgonetnuti. -Ja se donekle prepuštam slu¬ 
čaju. Usuđujem se spustiti u dubinu i pišem riječ: Du¬ 
hovnost. 


UVIJEK DUHOVNOST 

Ono čemu su se učitelji, poznanici, prijatelji Ivana 
Montini divili već od njegove mladosti uz njegov smisao 
za samoću i šut.ljivost (duhovnost, uvijek duhovnost!) — 
bilo je vladanje svojim tijelom, svojom riječju, čak svo¬ 
jim gestima. Kao da uvijek gleda, sluša. To je povezanost 
intuitivne, umjetničke, prodorne, jest, rekao bih ča£ mu¬ 
zikalne, arhitektonske inteligencije s intenzivnim osjećaj¬ 
nim životom. Osjetljiva je njegova savjest, njegovo unr- 
jeće slušanja, shvaćanja, zamijećivanja, šutnje. To je ta¬ 
kođer razlog zašto on govori s lakoćom a da nikada ne 
postane brbljav, i zašto je uvijek u stanju da dulje vreme¬ 
na sluša, promatra bez riječi. 

NEZAUSTAVLJIV NAGON ZA PRODUBLJIVANJEM 

Kad slušamo da on ističe dijalog, slutimo razlog: Nje¬ 
govoj je osobi svojstveno da ispituje i iztražuje najdublje 
tajne, nezadrživ nagon za produbljivanjem, kako ćemo to 
vidjeti, i obratno — želja ne biti sam. suosjećati s dru¬ 
gima, nuditi i primati. 

U njemu postoji silan nemir, taj se nemir rodio iz 
ideje savršenosti pozvane sa živom uvjetovanosti, u kojima 
se ta savršenost može ostvariti, pomiješati se sa zemljom. 
Vješt je da se snađe u bilo kojim prilikama, otporima, raz¬ 
dorima, dvostrukim tumačenjima. On dobro zna da ništa 
nije jednostavno, a to je vrlo rijetko kod nekoga, koji je 
pozvan da pojednostavnjuje, da motri s visoka i da od¬ 
lučuje. On je npr. kazao: »Goruća su pitanja uvijek i 
komplicirana pitanja. Obična uglađenost traži, da s njima 
ne postupamo u žurbi. Moramo poštivati njihovu slože¬ 
nost.« 

Pavao VI se dobro osjeća u svojoj kompliciranostu, u 
svojim poteškoćama, koje obilježavaju sve ljude ovoga 
vremena. Njegov u šutnji izgrađen dar intuicije, jasno- 
vidnosti, vodi ga do najunutarnj.ije tačke sudbina. 

Cesto sam na njemu opazio koliko strahopoštivanje 
ima prema stvarima, još više pred konkretnim prilikama. 
Isto tako, on ispituje, osluškuje; usvaja ono što se govori, 
prodire u ono što se govori i ozbiljno uzimlje poteškoće, 
ima mnogo takta i strpljivoti. Činiti što manje zahvata. 
Predbacuje li on možda sebi što je mnogo toga popustio, 
odveć toga dopustio, mnogo toga odobrio? 

On uvjerava: »Ako nam prošlost pruža neku pouku, 
onda je ta, da je bolje počekati, pa i uz pogibao da se ne¬ 
vini razočaraju, nego li nešto žurno improvizirati. Sto je 
neki auktoritet viši, mora više čekati. Lako je neko pita¬ 
nje proučavati, ali je teško stvarati odluke.« Njegovoj 
naravi ne odgovara tolika mučna točnost, koja se često 
susreće kod Pija XII, već radije brižljiva pažnja i točnost, 

Duhovna struktura Pavla VI drukčije je oblikovana. 
Njemu nije do detalja, on se ne gubi u magli. On se drži 
na ljudskoj razini, koju on često nazivlje razinom dijalo¬ 
ga. Pojam dijaloga je kod njega ključna riječ, koja je up¬ 
ravo po svojoj jasnoći nejasna, u koju jedan mislilac sa- 
žimlje mnoga iskustva i značenja. Ne smije se tu riječ 
shvatiti u njezinu banalnom, običajnom, sokratovskom 
smislu. 

STUPITI U DINAMIČKI POKRET 


Kod Pavla VI mogli bismo od njegove mladosti naći 
dosta primjera, kako on uvijek ponovo postavlja pitanja, 
kako zamjećuje što je istinito, kako probija koprenu stra¬ 
ha, kako prodire do srži, jezgre, kako nastoji da izbije na 
svjetlo ono što je sakriveno u čovjekovu srcu. Na taj na¬ 
čin dijalog postaje instrument druge čovjekove objave. 
On omogućuje svakoj samosvijesti da se objavi i očituje 
kakva jest. 

Posebna crta karaktera je želja da uranja u svijet, 
pogotovo u moderni svijet. Možemo pomisliti da Papa 
zbog toga trpi, da se više nikada ne smije baciti u mnoš¬ 
tvo. I da on u svojim besnenim noćima prije svega istra¬ 
žuje nova sredstva da s ljudima dođe u kontakt. 

Sažimljući ukratko uspomene na njegov raniji ži¬ 
vot, nailazim na sudbinski motiv: Stupiti u dinamički pok¬ 
ret usprkos rizika. Tako npr. njegovi nekadašnji odnosi sa 
studentima.: »To je bilo otkriće. Ako nešto znam, to većim 
dijelom zahvaljujem studentima onih dalekih dana, oni su 
za mene bili kao neki stimulans, živa nauka, koju ne bih 
nikada bio naučio iz kniga, pa ni, to mogu reći, od uzora 
klera, mada su oni u drugom obziru itekako bili odlični.« 


ELASTIČNOST 

Kad jedan Papa mladenački djeluje po fizionomiji, u 
smijehu, u držanju tijela; da on bez obzira na svoju vlast 
zauzimlje ulogu oca, »universalnog oca«, kao starac dana, 
kao željkovani od vjekova«; kad se primijete njegove pra¬ 
vilne crte, žive oči, a oko glave vijenac još crne kose, 
glas bez nabora: čovjek ima osječaj da ima oca — brata, 
to sokoli, to daje sigurnost. 

Uvijek sam na njemu zapažao ono što, ne znajući za 
bolju riječ, zovem »elastičnošću«. Npr. kad on za vrijeme 
neke ceremonije — što su mogli vidjeti svi gledaoci — 
ide s jednog mjesta na drugo, od svoga trona do oltara, 
ponekad u onom teškom liturgijskom ruhu. 

Napokon: On osjeća potrebu da stvaralački misli. 
Mašta ga drži uspravnim. On ju je dugo vremena potiski¬ 
vao, pjesnički dio svoje naravi nije uvijek mogao razvijati. 

Jednog mu dana dođoše dva lava, od šest mjeseci, što 
mu ih je poslao guverner Indije, a koje je Papa poklonio 
gradu Brescia. Papa se obradovao, kad je ugledao mlade 
lavove; stavi prst na njehove šape, čime je preplašio svo¬ 
ju okolinu ali ne i dva lava. 

To je pjesnička strana Sv. Oca ujedno razigrana i 
okrepljujuća. Mi smo maštu odveć zanemarili, ili bolje 
ograničili na određene dane, rezervirali za kazalište, ra¬ 
dio, film. a iz običnog smo je života izbacili. 

Na ovaj pjesnički registar spadaju i neočekivana pu- 
povanja. U vezi s ovim moglo bi se spomenuti i sve ono 
što kod njega iznenađuje, njegovu duhovitost, neočeki¬ 
vani gest. U Milanu je učestvovao na nekoj »Konferen¬ 
ciji Sv. Vinka Paulskog«. Upriličiše skupljanje za siroma¬ 
he. On nema novčanika, uza se nema novca, Sto da učini? 
U kesicu baci bez premišljanja svoj biskupski prsten. 

Ili (mislim da se i to desilo u Milanu) za vrijeme teš¬ 
ke socijalne krize predložio je nekolicini prijatelja indus¬ 
trijalaca određene mjere koje je on smatrao pravilnima. 
»To je nemoguće. Dva i dva su četiri, to se ne može mije¬ 
njati«, rekoše oni. »Ali i tri i jedan su četiri«, odgovori 
nadbiskup. To mi u pamet prizivlje Gotheocu riječ: »Uvi¬ 
jek se može raditi na jedan plemenitiji način.« 

Ne znam da li tu crtu k višem treba zahvaliti njegovu 
prvom odgoju, njegovu nježnom djetinjstvu, uplivu nje¬ 
gove majke pobožnosfci njegovih mladih godina, njegovoj 
lektiri: Tome je pridonijelo sve ovo. To ga je pripravilo na 
onu umješnost gdje se ne radi o tomu da se rekne nešto 
novo. da zablista niti da to bude nešto izvanredno; nego 
istaknuti nešto što se uvijek susreće. 

Sposobnost nešto produbsti i istaknuti (to dvoje je na 
koncu jedno te isto) posebno izbija u govoru. Kod Pavla 
VI riječ je kao kod proroka trajno stanje: materija nje¬ 
gove umjetnosti. Bez sumnje je znati koliku moć ima ri¬ 
ječ i koliko ona važi razlog, zašto se on toliko zanima za 
dijalog. 

Riječi lako postaju algebrom, novac s izlizanim rubo¬ 
vima i bez vidljivog otiska lika. U riječi proroka ili pjes¬ 
nika, a i ustima sasvim priprosta čovjeka, riječi postaju 
ponovo ono što bi one morale biti: oznaka onog što jest. 

Papa skoro nikada ne improvizira. Ako se to desi, 
njegov je govor tada kao neko nutarnje čitanje. Dok je 
još bio u školi, i kad je bio upitan, činilo se da otčiitava. 

To govoru diže njegovu spontanost, govor nije povjerljiv. 
Međutim, koliku moć to daje govoru, koliku askezu, jer 
je u svakom času čovjek prisiljen da bira između dvije 
riječi ili radije između riječi i šutnje. 

NIJE PREODREĐEN ZA UPRAVLJANJE 

Riječ koju nisi izgovorio, tvoj je rob. Riječ koju si 
izgovorio, tvoj je gospodar. Divim se, kako je rečeno, pret¬ 
hodnoj šutnji, a zatim naglasku na prvom slovu. 

Čini se da on voli nizati priloge, npr. s obzirom na 
metode ekumenskih nastojanja: polagano, iskreno, srdačno. 

Takav je njegov stil. 

Papa liturgiju uvijek drži u središtu svoga moljenja 
i mišljenja. Liturgija kod njega ide iznad službene molit¬ 
ve, iznad kulta. U njegovu čitavom životu, u pojedinosti¬ 
ma njegova ponašanja, u prilikama njegova svakidašnjeg 
života ponovo nalazim bit liturgije. 

Danas, kad se oltari bazilike mogu dobro vidjeti sa 
svih strana, može svaki rimljanim i svaki hodočasnik Papu 
promatrati za vrijeme sv. Mise. kako sabrano a ujedno 
radosno i pobožno izgovara molitve. Lagano podiže Hos¬ 
tiju, ona je bijela kao i on sam. Urednost, sigurnost, sjaj, 
čistoća, i mir: bez ove egizistencijalne liturgije, koja je i 
profana i sakralna, bio bi život jednog Pape, koji je izlo¬ 
žen tolikim potresima i nevoljama, neljudski. Ovdje kao 
i na mnogim drugim područjima postoji sredstvo da se 
ono ljudsko sačuva pred neljudskim u tome, da se postavi 
ritam koji ima neku daleku sličnost s Bošjim mirom. 

Sadašnji Papa nije po svom pozivu, ni po svojoj fizič¬ 
koj strukturi, ni po svom osjećajnom životu, ni po svom 
ranijem životnom stilu određen za upravljanje, kako su 
to bez sumnje bili Pijo XI i Lav XIII. ili oni koji su nosili 
ime Grgur. On pripada onoj drugoj vrsti ljudi kojih će se 
ubuduće sigurno viđati više primjera. Ranije su,izvjesni 
kvaliteti — krhka tjelesna građa, moć mišljenja, osjećaj¬ 
nost, skrupuloznost i nježnost — koji su neophodni za 
onoga koji se mora zauzimati za druge, takva čovjeka is¬ 
ključivali iz toga položaja. Od Aleksandra i Cezara sang- 
vinici ili kolerici su vladali zemljom, i do danas ima malo 
svetaca krhke tjelesne građe. Jer, mada se to činilo čud¬ 
nim. za one. koji treba da izdrže u dobru, zdravlje je 
neophodno. 

ONO STO SMO MI SVI, TO JE I ON 

U razdoblju žurnalista i televizije, totalne iformaci- 
je. ne može se nitko sakriti. I Sabor je predstavljao kamen 
kušač jednog Pape: Promatralo ga je budno pet tisuća oći- 
iu. Na nacrte Pavla VI moglo se primijeniti ono, što New- 
mann kaže o velikim idejama. To mi je mjesto bilo uvijek 
drago pa ga ovdje donosim: »Njezini (Crkve) počeci nisu 
mjerilo njezine mogućnosti ili njezina značenja. Na počet¬ 
ku nitko ne zna, što je ona i što ona može. Neko vrijeme 
ona ustraje u miru. prokušava svoje članove, opipa svoje 
obode, čini pokušaje, koji ne uspijevaju, čini se da je ona 
neodlučna na putu koji gleda da dolazi. Koleba se, dok 
se na koncu ne uzvine u određenom pravcu.« Newmann, 
oprezna narav, tu je ocrtao sliku svoga duha. 

Kad se promatra način postupka sv. Oca ne samo je¬ 
dan trenutak već kroz dulje vremena, zapaža se nešto 
drugo a ne oklijevanje: Igla seizmografa može drhtađ, 
đočim on sam može i sa strahom ti drhtajem raditi . . . 

Kod Pavla VI upravo tu nalazim jednu ljudsku crtu: 
Ono što smo mi svi, to je i on. Njegova služba kao i nje¬ 
gov karakter sklanjaju možda više njega nego nas na stra¬ 
hovanje. Tko da mu na tome nešto predbaci? I tko bi ga 
mogao optužiti? 

Ovdje je mjesto da spomenem jedan potez njegova 
karaktera, koji je od mnogih, koji ga poznaju, često za¬ 
pažen: On nema ni trenutka zlopamćenja. Baš obratno: On 
ima želju da onomu koji mu je pobudio nenaklonost. poka¬ 
že svoju naklonost. Dobro stoji iznad uljudnosti: a iznad 
dobrote je ono što je Aristotel nazvao srdačnošću. 

MODERNI TEMPERAMENAT 

U odnosu na karakter postavlja se sada pitanje: Na 
koji se način uspi‘kos svih suprotnosti i oprečnosti zbiva 
njegovo jedinstvo. Tu je potlačen čovjek — no on ostaje 
spokojan; duh široka horizonta — ali on nastoji oko savr¬ 
šenstva u pojedinačnom; živahan, dinamičan — no on po¬ 
lagano odlučuje; odvažan čovjek — ali nadasve strpljiv; 
reformator koji hoće da sve bude savršeno, no koji s re¬ 
formom ne počinje žurno, koji »sve trpi«; veličajan pri¬ 
jatelj, ali i suzdržljiv i samotan; pitalac koji sluša tolike 
savjete i upozorenja — a ipak u sebi samom spokojan; 
trasparentan. direktan i priprost — a opet zagonetan, bez 

sumnje zagonetka i samom sebi. Ne treba da rekne sa¬ 
mom sebi: »Ako sam bojažljiv, pravo samo odvažan, ako 
to dođe u pitanje; iako se toliko uznemirujem, ipak sam 
toliko miran.« Nego ovako: Baš zato što imam bojažljivu 
narav, tako sam energičan; baš zato što me spopada strah, 
ja ga savladavam bolje nego onaj koji ne pozna straha.« 

Pavao VI u svom velikom naprezanju nalazi svoj mir 
poput ptice koja se brzinom leta drži u zraku. Za takve se 
naravi higijena rada sastoji u tome da podvostruči zapos¬ 
lenost i zadatke. Ništa tada ne iziskuje pažnju više nego li 
je potrebno: briga ga ne hipnotizira. 

Sve što sam kazao o karakteru Pavla VI upućuje na 
ovu mirnu tjeskobu, na ovu mješavinu naprezanja i mira. 

Pape zadnjeg vremena mogli su modernog čovjeka 
ljubiti i pomagati ga, ali se njihov mentalitet nije potpuno 
podudarao s modernim načinom mišljenja. Pijo XI bio je 
jezgrovit, upravan poput gorštaka; Pijo XII posjedovao je 
rimsku čvrstinu, mistički žar i humanističku izobrazbu — 
no da li je on osjećao kao neki moderni čovjek? Ja to ne 
znam. Ivan XXIII bio je doduše moderan u svojim nacr¬ 
tima, ali ne i u svojim živcima i u svojoj substanciji. Nje¬ 
gov duhovni »Dnevnik« to jasno očituje. Ovaj robustni 
svećenik, bez oklijevanja, koji se ne ponavlja, bez unutar¬ 
nje opreke, koji se razvio po starom stilu mišljenja i po- 
božnosti, bio je kao most do modernog čovjeka. (Zacijelo 
može priprosti čovjek od modernog čovjeka biti primljen 
kao pomoćno sredstvo, kao prigovor, kao sažaljavanje: on 
nije njegova kova.) Kod Pavla VI je drukčija stvar: tu 
stojimo sučelice s modernim čovjekom. On je nalik neki¬ 
ma od naših mislilaca, posebno naših umjetnika. Papa ne 
samo da misli kao mi (što za jednog intelektualca nije 
teško), on osjeća, strahuje, trpi kao mi! 

KROZ OPREČNOSTI JEDINSTVU 

S ovoga stanovišta očigledna je i njegova sličnost sa 
sv. Pavlom. Sv. Pavao ima je one crte, koje ja nazivljem 
»modernima«: On se hvalio svojim slaboćama, označio se 
rastrganim, napastovanim, slabim, nesigurnim. Pavao VI 
nalik je u svojim težnjama, u svoj'.m mučnim brigama, u 
čitavoj naravi čovjeku naših dana. 

Svojstvo je Duha Svetoga da sjedinjuje ali kroz op¬ 
rečnosti. 

Priredio O. Franjo CAREV 

PSALAM 113 114 i 115/ 

Naslov: Aleluja 1 2 

Sama nam numeracija kaže da MT ima dva psalma, 
tj. ps. 114 i ps. 115., dok prevod LXX stavlja samo 
psalam, 113. 

Nameće nam se sada pitanje da li se radi o jednom 
psalmu, ili su to dva psalma. Dali se radi o samo jednoj 
pjesničkoj zamisli, ili su to dvije različite koncepcije jedna 
neovisna o drugoj. 

Pretežni dio današnjih stručnjaka držii da se radi o 
dva različita psalma, od kojih svaki ima svoj posebni sa¬ 
držaj i svoj posebni cilj. U prvom (114), prema njihovu 
mišljenju, psalmista opisuje kratkim crtama izlazak iz 
Egipta i spominje glavna čudesa koja je tom prigodom 
učinio Yahweh. U drugom nekoji vide istaknutu prednost 
koju Yahweh ima nad ostalim krivim bogovima. Vide, 
dakle, jednu općenitu pohvalu u čast pravoga Boga. Ta¬ 
ko Vaccari. o. c. 495. Novi Psaltir, o. c. 241, Weiser, o. c. 
491, Nigiutsch, o. c. 278. 

Mowinckel tvrdi da je sadržaj ovoga psalma sličan 
sadržaju psalma 134 135/, da se naime u njemu opažaju 
tragovi svečanosti koje su se održavale na uspomenu pob¬ 
jede Yahweha nad krivim bogovima prigodom osvajanja 
Palestine i susljednog zamjenjivanja njihova štovanja s 
Yahwehovim štovanjem.' 

Drugi naprotiv vide neku vrstu obreda zadovoljštine 
prema pravome Bogu, Yahwehu. Radi se, prema njihovu 
mišljenju, o nekom većem porazu Izabranog naroda, a to 
bi moglo biti i samo babilonsko sužanjstvo. Poraženim 
Israelcima pogani su pobjednici predbacivali nemoć Yah- 
weha prema velikoj moći njihovih bogova koji su eto iz- 
vojštili pcbjetu nad Yahwehom i nad njegovim narodom. 
Kad su se Izraelci oporavili i ojačali i kad su mogli pobi¬ 
jediti svoje protivnike, oni su nakon izvojštene pobjede 
došli pred Yahweha u Jeruzalem i tu su dali oduška svo¬ 
jim vjerničkim osjećajima i s dokazima u ruci istakli ne- 
isporedivu Yahwehovu prednost nad bogovima neprija¬ 
teljskih, poganskih naroda. Tako Castellino, o. c. 724. To- 


1. U MT ni ps. 114. ni 115. nemaju naslova, samo je na koncu 155. nado¬ 
dana riječ Aleluja. Ona je nadodana i na koncu 113. plasma. Prevod LXX 
prenosi ovu riječ i stavlja je kao naslov psalmu 114. Isto je tako prenosi 
sa svršetka psalma 115 i stavlja kao naslov psalmu 123. 

2. O. c I str. 98. 

urnay također misli da je satavljen nakon povratka, ali ne 
kao zadovoljština nego da potakne Izraelce na pouzdanje 
u njihova Boga koji ih je tolikom moći oslobodio, što im 
je bilo vrlo potrebno ako se uzmu u obzir teške prilike 
u kojima su se našli (o. c. 447). Nešto slično zastupa i 
Kraus (o. c. 786). 

Prije nego izrazimo svoje mišljenje o sadržaju, cilju 
i povijesnoj prigodi psalma upozorit ćemo na činjenicu da 
ne samo prevod LXX nego i onaj sdrski kao i Teodocion 
i dosta rukopisa MT spajaju 114. i 115. ps. u jedan. Pa i 
činjenica da se u samom službenom MT riječ Aleluja na¬ 
lazi prije ps. 114. i poslije 115, a da se između njih ne na¬ 
lazi ni ona ni bilo koja druga riječ koja bi mogla služiti 
kao naslov, govorila bi u prilog jedne jedinstvene pjes¬ 
ničke tvorevine. 

Vjerni svome mišljenju da su psalmi koji nose nas¬ 
lov Aleluja sastavljeni poslije ropstva, to ćemo ustvrditi i 
za ovaj psalam, i to i za prvi i za dragi dio, tj. i za ps. 
114. i 115. prema numeraciji MT. 

Da shvatimo pravilno ono što je psalmista htio izraziti 
svojom pjesničkom tvorevinom dozovimo u pamet ono što 
nalazimo 15 u ps. 41/42/, 4 i 10-11. Prema ovim recima 
Babilonci su predbacivali Israelcima ne samo nemoć nji¬ 
hova poraženoga Boga, nego i činjenicu da on nije pred¬ 
stavljen nigdje na zemlji: to je Bog koji se ne može ni 
vidjeti ni opipati, on nije stvaran. Kad su se vratili u do¬ 
movinu zaslugom svoga Boga, Israelci su osjetili potrebu 
i dužnost da izađu pred Yahweha i da mu pruže zadovoljš¬ 
tinu za tešku hulu babilonskog naroda. Oni tu sada is¬ 
tiču moć svoga Boga, koji za razliku od krivih bogova ne 
prebiva na zemlji nego na najvišim nebesima, a upiru 
prstom i na činjenicu da babilonski bogovi kao mrtvi ki¬ 
povi od srebra i zlata nisu mogli pružiti nikakvu pomoć 
svojim štovateljima koji su bili pobijeđeni i uništeni. U 
tu svrhu leviti pjevači iznose na prvom mjestu čudesni 
izlazak iz Egipta koji je bio kao simbol ne manje čudes- 


3. Upada u oči činjenica da nalazimo skoro iste riječi u ps. 41/42/, 4 i il 
i u načem psalmu 115.red. 2. Onamo imamo: »Kad su ml kazivali nepres¬ 
tano: »Gdje je Bog tvoj?« A ovamo stoji: »Nemojte govoriti narodi: »Gdje 
je Bog vaš?« Zar nije ispravno pretpostaviti da se nadahnuti pjesnik u 
jednom i u drugom slučaju pozivao na ovaj neugodni lični događaj iz 
vimena sužanjstva? 

nog i tajanstvenog oslobođenja od ropstva^ (1-8). Zatim 
upiru prstom na činjenicu da je Yahweh bio toliko mo¬ 
ćan da je mogao bez ikakve poteškoće osloboditi svoj na¬ 
rod (9-10 i 17-19), dok Babilonce njihovi bogovi nisu mog¬ 
li osloboditi od propasti (12-16). Leviti pjevači ističu dalje 
kako Yahweh nije bio samo u stanju da oslobodi svoj na¬ 
rod, nego ga je obdario također svim dobrima potrebnim 
za život poslije ropstva i kako ga je i umnožio (20-21). 
Ovu svečanu zadovoljštinu Yahwehu leviti pjevači zavr¬ 
šavaju zazivom još obilatijeg blagoslova na narod, jer je 
taj narod svjestan da je Yahweh jedini pravi Bog i zato 
ima neograničeno pouzdanje u njegovu božansku moć 
(22-23), a ovaj odgovara riječima u kojima priznaje da se 
zbilja uvjerio da je Yahweh nevidljivi i svemogući Bog 
koji ne može imati svoje dostojno sjedište na zemlji gdje 
ga i svi ljudi imaju, nego na najvišim nebesima (24), i 
ističe da je također uvjeren da će ga Yahweh sačuvati na 
životu, tj. da će mu zajamčiti vječiti i dolični opstanak, 
pošto Yahweh ne ide za tim da uništi svoj narod nego da 
ima one koji će na sebi nositi očite znakove njegove dob¬ 
rote i njegova milosrđa (25-26). 

Kad je ispjevan ovaj psalam? On je morac biti ispje¬ 
van pred već ustoličenim Yahwehom, jer je jedino tada 
mogla biti dana svečana i javna zadovoljština sa strane 
čitavog naroda. S druge strane ona nije mogla biti odgo¬ 
đena nego je morala biti dana čim prije, ona je morala 
zapremiti jedno od prvih mjesta u željama Izabranog na¬ 
roda nakon oslobođenja, jer ga je zahvalnost prema moć¬ 
nom i milosrđncm Osloboditelju čisto silila na to. Sasvim 
je onda naravno pretpostaviti da su duhovne vođe Isra- 
elaca nastojale iskoristiti prigodu kad je moralno sav na¬ 
rod bio prisutan u Jerusalemu prigodom ponovnog pos¬ 
većenja hrama i da su tada obavili svečani obred zado¬ 
voljštine za Yahwehovu pogrđenu čast. Ukoliko pretpos¬ 
tavimo da je samo ustoličenje u misli pobožnih Israelaca 
značilo i svečanu zadovoljštinu Yahwehu, možemo ga 
ubrojati među Psalme posvećenja. 


4. Ovaj se prvi dio ne poklapa s drugim u pjesničkoj strukturi. U njemu 
je sinonimni paralelizam, a u drugom dijelu prevladava sintetični. On je 
morao biti neka starija pjesnička tvorevina koja je valjda služila da pod¬ 
sjeti na veliki događaj izlaska iz Egipta i to valjda prigodom vazmenih 
svečanosti Leviti pjevači ga koriste ovdje u svoje svrhe. 

Tko je sastavio psalam? Da li leviti pjevači koji su 
vršili obred zadovoljštine? Da li ga je sastavio netko dru¬ 
gi za njih? Ne možemo reći ništa stalno. 

Psalam je u kasnijoj liturgiji pripadao malom ili 
egipatskom Halelu, tj. skupini psalama koje su Israelci 
pjevali prigodom blagovanja vazmenog jaganjca. 

Red. 1—8 

1 . Kad je Israel izlazio iz Egipta, * 

Jakovljev dom iz tuđeg naroda , 

2. Posta Juda Njegova slava, * 

Israel Njegova moć. 


3. More vidje i pobjegne, * 

Jordan se okrenu natrag. 

4. Brda poskakivaše kao ovnovi, * 
a brežuljci kao mladi janjci. 


5. Sto je bilo tebi, more, da si pobjeglo, * 

i tebi, Jordane, da si se okrenuo natrag? 

6. Vama, brda, da ste poskakivali kao ovnovi? 
a vi, brežuljci, kao mladi janjci? 


7. Pred Gospodinom se tresla zemlja, * 
pred Jakovljevim Bogom, 

8. (Pred onim) koji je pretvorio stijenu u sliv voda, * 
stanac kamen u ogromne izvore. 


Psalmi su kroz sva vremena bili molitva Božjeg 
naroda. Naš je narod rado pjevao psalame. 

Psalmi Večernje za sve dane u godini nalaze se u 
knjižici »Slavimo Gospodina«. Cijena 2 N. Din. 

1—2. »Kad je Israel izlazio iz Egipta, Jakovljev dom 
iz tuđeg naroda * * * * 5 , posta Juda 7 8 Njegova slava 6 , Israel Nje¬ 
gova moć s .« 

U recima 1—8 leviti pjevači nasuprot predbacivanji- 
ma Babilonaca da je Yahweh nestvarni Bog, jer nema 
nikakva oblika niti se može vidjeti, iznose činjenicu da je 
on pokazao svoju strahovitu moć onda kad je izvodio is- 
raelski narod iz Egipta i da je time dokazao da je on i te 
kako Bog s kojim mora svatko računati. 

U prvom distihu oni ističu općenitim riječima da je 
Yahweh pokazao svoju božansku moć čineći velika ču¬ 
desa u korist Izabranog naroda prigodom njegova izlaska 
iz Egipta. Ovaj je na taj način pronio slavu svoga Boga 
među svim narodima, postao je nosilac Yahwehove moći 
i slave. 


n. »Iz tuđeg naroda.« U izvorniku me’am lo’ez. Doslovno: »Iz naroda koji je 
govorio tuđim jezikom.« 

ti. Juda«. U prnlmu se veo upotrebljava Judino pleme kao sinonim za 

sav israelski n. /od. Znači da je sastavljen poslije nego je David preuzeo 

vlast nad njin jer je jedino tada Judino pleme došlo do svog vodećeg 

položaja i moglo označivati cijeli narod. LXX imaju Judeja mjesto Juda. 

U smislu ipak nema nikakve razlike, jer bilo Juda bilo Judeja stoje jed¬ 
nako namjesto cijelog izraelskog naroda. 

7. »Njegova slava.« — Doslovno: »Njegovo posvećenje«. 

Note psalma 113/114 i 115/ 

ili još bolje »Ovaj preko koga se posvetio pred drugim narodima.« Više 
>mo puta istakli da se Bog posvetio pred drugim narodima ukoliko se pros¬ 
lavio svojim ćudesma pred njima. Oni su tada mogli upoznati da je Yah- 
‘.veh. israelski Bog. zbilja Bog. jer je svemogući. 

Mnogi tumačit elj i vide u izrazu njegovo posvećenje misao koja je sadr¬ 
žana u knjizi Izlaska 13,5 — 6, gdje Bog doslovno kaže: »Ako sada budete 
vjerno sušali moju riječ i držali vjerno moj savezni ugovor bit ćete moja 
sobita svojina između svih naroda, .... i bit ćete mi svećeničko kraljev- 
stve. i narod svet.« Misle, drugim riječima, da psalmista tvrdi da je Bog 
učinio Israelce svojom naročitom svetinjom kad ih je izveo iz Egipta. U 
si vari navedene riječi znače da će izraelski narod imati Yahweha za Boga i 
kralja i da će mu na osobiti način pripadati. 

8. »Njegova moć.« U izvorniku: mam.še 16tayu od korijena mašal, što 
znači gospodariti ili biti vladarom. Oslanjajući je na ovo značenje tuma- 
čitelji spomenuti u 7. bilješci misle da je u drugoj polovici 2. r. izraženo 
kako je israelski narod potpao pod Yah\vehovu vlast. No korjen mašal mo¬ 
že značiti i imati moć nešto učiniti. Mi smo ga uzeli u ovom drugom zna¬ 
čenju i preveli smo ga u smislu da je israelski narod postao sredstvo 
preko kojega je Yah\veh pokazao svoju moć. Opredijelili smo se za ovaj 
smisao jer u čitavom odlomku od 1. do 8. r. psalmista nastoji istaknuti 
isključivo Yahwehovu moć. Sv. Jeronim ima, izgleda, isti smisao jer pre¬ 
vodi: »Factus est Juda in sanctificatione (m) ejus, Israel potestas ejus«, 
postao je Juda njemu na svetost, Israel njegova moć. Slažu se i LXX, jer 
i oni imaju hagiasma i eksusia, ono čime se posvećuje i moć. 

Roci od 1. do 8. iznose se redovito kao najbolji primjer sinonimnog 
paralelizma: drugi dio rekta u potpunosti je po smislu jednak prvom dijelu, 
ista je stvar izražena drugim, sinonimnim riječima. 

3—4. »More vidje i pobjegne 9 , Jordan se okrenu 
natrag . Brda poskakivaše kao ovnovi, a brežuljci kao 
mladi janjci 11 .« 

U drugom distihu leviti pjevači spominju čudesa Cr- 
Vei_1 ?d m °ra, Jordana, i brda Sinaja: ne spominju, drugim 
riječima, Yahwehovu moć općenitim riječima već iznose 
konkretno dokaze o njoj. 

5 6. »Što je bilo tebi, more, da si pobjeglo, i tebi. 

Jordane, da si se okrenuo natrag? Vama, brda, da ste 
poskakivali kao ovnovi, a vi, brežuljci, kao mladi janjci?« 

U trećem distihu leviti pjevači uzvišenim pjesničkim 
stilom uvode tumačenje čudesnih pojava opisanih u 3. i 
4. r. Oni su mogli jednostavno naglasiti da je to bilo 
Yahwehovo djelo, ali vole istaknuti vrlo vještim govor¬ 
ničkim načinom tu istinu pa se obraćaju moru. Jordanu i 
brdima i pozivaju ih da im oni odgovore zašto su bježali 
i zašto su se tresli. 

7—8. »Pred Gospodinom se tresla 12 zemlja, pred Ja- 
kovljevim Bogom. Pred onim koji je pretvorio stijenu u 
sliv voda, stanac kamen u ogromne izvore 12 .« 

U četvrtom distihu leviti pjevači odgovaraju na pita¬ 
nje postavljeno Crvenom moru, Jordanu i Sinaju u pre- 
đašnjem distihu i kao da kažu: »Mi ćemo vam reći: vi ste 
bježali i tresli se pred svemogućim Yahwehom. pred onim 
koji je i stijenu mogao pretvoriti u izvore voda. 

Ovim su leviti pjevači dali odgovor na hulu Babilo- 
naca kad su oni tvrdili da je Yahweh nestvarni bog koji 
nema ni lica ni obličja. Ali su također i spomenuli ale- 
gorićki oslobođenje naroda od sužanjstva, jer je i to djelo 
izveo Yahweh svojom moći i na jedan tajanstveni način 
bez ikakvog sudjelovanja samog naroda kao što je to bio 


Tvžr >; 2^ 0re v *dje i pobjegne.« Ove se riječi odnose na knjigu Izlaska 14,21 — 
Možemo postaviti pitanje: »Koga vidje? Yahweh ili izraelski narod?« Mo- 

1 ah bismo reci da je radije vidilo israelski narod, jer se rastvorilo kad ga 
je ugledao gdje dolazi iz Egipta. Ali će psalmista u 7. i 8. r. protumačiti 
Yahweh m ° re bieŽal ° pred Israelc ’ima: iza njih je stajao svemogući 

10. Jos. 3.13-14. 

11. lzl. 19.18. 

12. »Tresla se.« U izvorniku imamo imperativ: »Tresi se!« Ovdje je oćiio 
da psalmista služi imperativom da pjesnički opiše što življe jedan 
prošla događaj. Sv. Jeronim prevodi ovaj imperativ futurom očito ciljajući 
na prošli događaj, a LXX aoristom da budu jasniji. 

13. »Ogromne izvore.« — Doslovno: »Izvore voda.« — Ovaj je genitiv epesc- 
getski a plural je intenzivni i zato se prevod ogromne izvore ima smatrati 
kao doslovni prevod. Psalmista aludira na lzl. 17.6 i Br. 20.21. 

slučaj, i s izlaskom iz Egipta 11 I u tom se djelu očitavala 
na ništa manje čudesan način nego li u izlasku iz Egipta 
Yahwehova moć. 


Red. 9—16 

9. Ne nama, Yahweh ? ne nama, * 
već svojemu Imenu daj slavu 
Na svojoj blagonaklonosti * 
i na svojoj vjernosti obećanjima! 


10. Nemojte govoriti narodi: * 

»Gdje je Bog vaš?« 

11. Naš Bog stoluje na nebesima * 

i priveo je u djelo sve što je htio. 


12. A vaši su idoli srebro i zlato, * 
djelo ruku čovječjih. 

13. Oni su imali usta ali nisu progovorili , * 
imali su oči ali nisu pogledali. 


14. Imali su uši ali nisu čuli, * 
imali su nos ali nisu pomirisali. 

15. Imali su ruke ali nisu opipali , * 

imali su noge ali nisu ni koraka učinili, 
niti su dali glasa u svom grlu. 

16. Takvi su ostali i oni koji su ih stvorili, * 

kao i svi oni koji su stavili svoje pouzdanje u njih. 


lu S? d 1 ?5 nu «. je pje 51 lk Ll P salmu 76 / 7? /> 20-21 nastojao tješiti israelce koii 
vihurp^ S * 1 - U ba _ bl i onsko, n sužanjstvu stavljajući im pred oči kako je 

• koc na čud . esni 1 tajanstveni način spasio svoj narod od Fara- 

će ih Yahweh e i P ovfi 0n nni , " E ? ipat ' htijući ih time upozoriti da 

i h i ovaj put znati i moći osloboditi također na jedan čudesni 

vodtfSn^e 111 * - A Is ^ a lstirn Israelcima naviještao da će ih Yahweh 
onda 11 iraH d 1h c L k . rOZ Pustinju ponovo u Obećanu zemlju kako ih je vodio 
d iin i * e lzve ? } z Egipta (40.3—4). S ovog se razloga ova dva doga- 

& a J n ak ° ? eato spa J a J. u ti Psalmima povratka u jedan. Nije, stoga, neu- 
moći svoef 1 A Pj 5 VaČ - opisiva j ući izl azak iz Egipta pjevali 

stižani^tvf i k J1 lh Je , čude i nim na&nom oslobodio od babilonskog 

PO fOmo i Vn 1 Samo oslob °denje iznosili kao dokaz njegove moći a 
po tome i Kao dokaz njegove stvarnosti. 








9. »Ne nama, Yahweh, ne nama, već svojemu Imenu 
daj 15 slavu na svojoj blagonaklonosti i na svojoj vjernosti 
obećanjima 16 .« 

Leviti pjevači su u recima 1—8 iznijeli da su Israelci 
izašli puni slave iz Egipta iz babiloskog sužanjstva, a sa¬ 
da ističu da to nije bila njihova zasluga već zasluga nji¬ 
hova Boga, Yahweha, koji je imao neprestano pred oči¬ 
ma svoju posebnu blagonaklonost prema njima kao i obe¬ 
ćanja s kojima je bio zajamčio vječiti opstanak israelskom 
narodu. Radi obećanja i radi blagonaklonosti, koju mu je 
Yahweh jednom poklonio, on mu se smilovao i izbavio ga 
je iz ropstva. — Ukoliko se poriče povezanost ovih dvaju 
psalama, onda bi ovaj redak bio pjesnička anticipacija za 
ono o čemu će se pjevati u drugom psalmu. 

10—11. »Nemojte govoriti narodi: »Gdje je Bog 
vaš?« 1 ' Naš Bog stoluje na nebesima i priveo je u djelo 
sve što je htio 18 .« 

Sada više, pjevaju dalje leviti pjevači, Babilonci ne 
mogu govoriti gdje je Bog vaš, jer mi možemo uprijeti 
prstom na nebo i reći: »Tamo on stoluje i otuda upravlja 
svim narodima i svim događajima, jer se evo na zemlji 
zbilo upravo ono što je on htio: njegov je narod oslobođen 
i ponovo je zadobio svoj nekadašnji ugled.« 

12—16. »A vaši su idoli 19 srebro i zlato, djelo ruku 
čovječjih. Oni su imali usta ali nisu progovorili, imali su 
oči ali nisu pogledali. Imali su uši ali nisu čuli, imali su 
nos ali nisu pomirisali. Imali su ruke ali nisu opipali, ima- 


15. »Tvojemu Imenu.« Yahwehovo Ime stoji za samu Yahweliovu ličnost. 
— »Daj.« Ovo nije imperativ molitve, jer Yahweh neće sam sebi davati 
slavu, već ima općenito značenje koje bi se dalo izraziti s našim *ide da 
dođeš. 

16. Od ovog retka pa dalje praralelizam nije tako savrešno sinoniman kao 
u recima 1-8. a ni distisi nisu tako uređeni, pače se nekoji reci ne mogu 
nikako povezati u distihe. Očiti znak da nije isti nadahnuti pjesnik spje¬ 
vao prvi i drugi dio psalma i da su leviti pjevači po svoj prilici u prvom 
dijelu koristili neku stariju pjesničku tvorevinu. 

17. »Nemojte govoriti narodi: »Gdje je Bog vaš?« — Doslovno: »Imaju li 
zašto govoriti narodi: »Gdje je Bog njihov?« — Sv. Jeronim je preveo 
jasnije: »Ne dicant getnes.« Isto su učinili i LXX. — Mi smo okrenuli ne¬ 
upravni govor u upravni koji herb. pjesnički stil tako često izbjegava. 

18. »I priveo je u djelo sve što je htio.« LXX i mnogi rukopisi MT dodaju 
prije ovih riječi: »Gore na nebu i na zemlji (priveo je u djelo . . .)« U ovom 
bi slučaju smisao bio da Yah\veh upravlja svim prirodnim pojavama na 
nebu i na zemlji. Ovaj smisao ne pristaje ipak najbolje cijelom kontekstu 
i izgleda da su ih LXX i spomenuli rukopisi uzeli iz ps. 134/135,/6. 

19. »A vaši su idoli.« Izvornik ima: »A njihovi idoli.« I ovdje smo okrenuli 
neupravni govor u upravni. -LXX. siriski prevođ i sv. Jeronim imaju: »Ido¬ 
li naroda«, kao i u ps. 134/135/.15. 

li su noge ali nisu ni koraka učinili, niii su dali glasa u 
svom grlu. Takvi su ostali i oni koji su ih stvoru!!, kao i 
svi oni koji su stavili svoje pouzdanje u njih * 1 * 0 .« 

A za svoje bogove, pjevaju opet dalje levdti pjevači, 
Babilonci nakon poraza mogu samo reći da nisu pred¬ 
stavljali nikakvu višu realnost, nego da su se sastojali 
od mrtvog zlata i srebra i da kao nijemi kipovi nisu mogli 
odgovoriti na njihove prošnje, niti ih čak ni opaziti kad 
su im se molili, njihov vapaj nije mogao ući u njihove 
uši, njihov kad nije im magao ugodno mirisati, oni ih nisu 
mogli prihvatiti svojim rukama kad su se imali srušiti, 
nisu ni koraka učinili da ih spase, nisu pače ni jednom 
jedinom riječju pokušali da im pomognu. I Babilonci su 
se osupnuli, pretvorili su se u njihove kipove od silno ne¬ 
ugodnog iznenađenja kad su vidjeli kako su zauvijek pro¬ 
pali i pored neprestanog i raskošnog štovanja svojih bo¬ 
gova. 

Red. 17—19 

17. Dom 21 se Israelov uzdaa 22 u Yahweha , * 
on im je bio pomoćnik i zaštitnik . 

18. Dom se Aronov uzdao u Yahweha, * 
on im je bio pomoćnik i zaštitnik. 

19. Oni koji štuju Yahweha uzdali su se u njega 2A , 
on im je bio pomoćnik i zaštitnik. 

17—19. Leviti pjevači iznose činjenice o oslobođenju 
i dokazima u ruci ističu kako Babiloncima nisu pomogli 
njihovi bogovi dok je Yahweh pružio obilatu pomoć sva¬ 
kom sloju Izabranog naroda, nikoga nije zaboravio. 


20. Reci 12—16 vrlo su slični recima 15—18 iz ps. 134/135/ pa i za njih vrijede 
filološka zapažanja koja smo tamo iznijeli. Svim smo glagolima dali svr¬ 
šeno značenje, jer izražavaju prošli svršeni događaj. 

21. »Dom.« Ova se riječ ne nalazi u današnjem MT. ali je imaju 21 rukopis 
tog teksta, LXX i sirski prevod. — Pslamista je mogao sažeti ova tri retka 
u jedan i reći jednostavno da se cijeli israelstoi narod uzdao u Yahweha 

i da mu je on pružio pomoć, ali je on volio razraditi misao pjesnički na 
dijelove. To će učiniti i u slijedeća dva retka. 

22. »Uzdao se.« U dzvorniku imamo imperativ: »Uzdaj se, Israele. . . .« Psal- 
mista opisuje i ovaj put na jedan veoma živi način prošli događaj s impe¬ 
rativom. I ovaj put sv. Jeronim prevodi imperativ futurom, a LXX ao¬ 
ristom. 

23. »U njega.« — Doslovno: »U Yahweha«. — U našem bi jeziku loše zvu- 
čilo ime dva puta ponovljeno u tako malenom razmaku. 

Red. 20—21 


20. Yahweh se obazreo na nas * 
i balogoslovio nas je: 24 
Blagoslovio je Israelov dom , * 
blagoslovio je Aronov dom. 

21. Blagoslovio je one koji ga štuju 25 , * 
malo i veliko. 

20—21. Leviti pjevači pri zaključku svoje pohvale 
Yahwehu, kao zaključak odgovora na hulu Babilonaca, 
poznatim izrazom Yahweh se obazreo na nas ponovo s 
radošću konstatiraju činjenicu da se Yahweh sjetio svoga 
naroda u sužanjstvu i da ga je oslobodio. A zatim pri¬ 
mjećuju da mu je također udijelio svaki blagoslov nakon 
povratka iz sužanjstva, da ga je obasuo, naime, svim bla¬ 
godatima koje on redovito dijeli sa svog svetišta u Jeru- 
salemu. Te su se blagodati odnosile uglavnom na obilje 
zemljinih i stočnih plodova, kao i na osobiti porast samog 
pučanstva. 


Red. 22—23 

22. Još obilatiji blagoslov neka vam udijeli Yahweh , * 
vama i vašoj djeci: 

23. »Da ste blagoslovljeni od Yahweha, * 
od onoga koji je stvorio nebo i zemlju .« 

»Jer ste vi, Israelci, svu svoju nadu postavili u Yah- 
weha, pravog i svemogućeg Boga«, zaključuju svoju poh¬ 
valnu zadovoljštinu leviti pjevači, »i time izrazili svoje 
nepokolebljivo uvjerenje da je Yahweh za vas zbilja je¬ 
dini pravi i svemogući Bog, neka vas još obilati je blagos¬ 
lovi u vašem budućem životu, neka u još većoj mjeri izlije 
na vas svoje uobičajene blagodati sa svoga svetišta. I tu 
svoju želju popraćaju formulom kojom su obično blagos¬ 
livljali narod i otpuštali ga nakon zavšenih svečanosti, a 
koja glasi: »Neka ste blagoslovljeni od Yahweha. od ono¬ 
ga koji je stvorio nebo i zemlju.« 


24. »Nas.« Ova se riječ ne nalazi u MT al: je imaju i grčki i sirski prevođ. 

25. »Koji ga štuju.« — Doslovno: »Koji se boje Yahweha.« — U našem bi 
jeziku loše zvučilo: »Blagoslovio je (Yahweh) one koji se boje Yahweha. 

26. Istu formulu blagoslova nad narodom nakon završetka svečanosti prvog 
ustoličenja Yahweh na brdu Sionu nalazimo i u ps. 133/134./: »Blagoslovio 
te Yah\veh sa Siona. onaj koji je stvorio nebo i zemlju.« 

Red. 24—25 


24. »Nebesa nad nebesima su za Yahweha , * 

a ljudima je dao da stanuju na zemlji /« 

25. »Neće mrtvi slaviti Yahiveha, * 

niti ijedan od onih koji silaze u vječni zaborav .« 

»Nego ćemo mi koji živimo blagoslivljati Yahweha. * 

od sada pa kroz sve vi jekove.« 

24. »Nebesa su nad nebesima 27 za Yahweha, a ljudima 
je dao da stanuju 28 na zemlji.« 

Sav kor prisutnih svećenika, ostalih levita i cijelog 
naroda u jedan glas potvrđuju zadovoljštinu levita pjeva¬ 
ča, koju su oni prikazali Yahwehu da nadoknade za uv¬ 
redljivu hulu Babilonaca i kažu: »Mi svi čvrsto ispovije¬ 
damo da je Yahweh, naš Bog, tako uzvišen da ne može 
imati svoje dostojno boravište na zemlji, gdje i mi svi 
smrtni ljudi živimo i boravimo, niti se može opaziti oči¬ 
ma kao što se opažaju ljudi i ostala stvorenja, već da kao 
nevidljivi, nadljudski i nadzemaljski Bog, kao što mo¬ 
ra biti jedan pravi Bog, boravi na najvišim nebesima odak¬ 
le, kako vidimo, moćno djeluje.« 

25. »Neće mrtvi slaviti Yahweha, niti od onih koji 
silaze u vječni zaborav 29 . Nego ćemo mi koji živimo 30 
blagoslivljati Yahweha, od sada pa kroz sve vijekove.« 

Kor u pređašnjem retku spomenutih lica ističe tako¬ 
đer svoju nepokolebljivu vjeru u dobrotu svoga Boga pre¬ 
ma sebi. »On nije dao«, kažu on : , »da propadnemo u su¬ 
žanjstvu, jer je htio da ima onih na koje će moći izlije¬ 
vati bogatstvo svojih božanskih blagodati. On će to učiniti 
i ubuduće. On će nas zato sačuvati vječito kao svoj narod 
kojeg će neprestano obasipati svojim blagodatima, jer hoće 
da ima neprestano one koji će vječito pjevati njegovoj 
božanskoj darežljivosti i dobroti.« 


27. »Nebesa nad nebesima.« U MT Imamo: »Nebesa su (Yahwehova) ne¬ 
besa.« Ali LXX. sirski prevodilac, sv. Jeronim i Targum imaju »Nebesa 
nad nebesima.« 

28. »Dao da stanuju.« — Doslovno: »Dao« — No smisao je očit: dao je lju¬ 
dima zemlju da na njoj stanuju. 

29. »Vječni zaborav.« — Doslovno: »Vječni muk.« — Ovdje se riječ muk 
nema uzeti u subjektivnom značenju, da će naime mrtvi u grobu zauvijek 
žarnijemiti, nego u objektivnom, da se naime o njima neće više nikada 
govoriti. 

30. »Koji živimo.« Ove se riječi ne nalaze u MT, ali su ih punim pravom 
nadodali LXX jer ih je zahtijevao smisao. 

Za obranu naše koncepcije nije potrebno da se slu¬ 
žimo mnogim riječima. U uvodu smo vidjeli da mnogi 
današnji stručnjaci dijele bar djelimično naše mišljenje. 
S druge strane reci 9. (ne nama, Yahweh, ne nama, već 
svojemu imenu daj slavu na svojoj blagonaklonosti i na 
svojoj vjernosti obećanjima i 20. (Yahweh se obazreo na 
nas), pa i 10. (nemojte govoriti narodi: Gdje je Bog vaš?) 
otvoreno potsjećaju na babilonsko sužanjstvo. Osim toga 
tokom analize sveukupnog teksta vidjei; smo da se svaki 
redak može vrlo dobro primjeniti jednoj pjesničkoj zado¬ 
voljštini, koja je, kako smo istakli u uvodu, morala biti 
dana odmah neposredno iza drugog ustoličenja nakon pov¬ 
ratka iz sužanjstva. 

Pobožnom će se molitelju psalma pružiti mnogo puta 
prigoda da u svojim molitvama dade Bogu zadovoljštinu 
za njegovu čast koja se na toliko načina neprestano pogr- 
đuje. Ali će mu se valjda najčešće pružiti prigoda da na¬ 
doknadi Gospodinu za uvredu koja mu se tako okrutno 
nanaša kad se ne vjeruje njegovoj neizrecivoj dobroti 
prema svakom čovjeku, ili se ne vjeruje dovoljno, pa mu 
se zato i rijetko kada prikazuje hvala na njoj sa strane 
ljudi, iako smo na to svi redom na svaki način i to teško 
obvezni. 

Kako se može razabrati iz same razdiobe redaka, oni 
se svi mogu vrlo dobro spojiti u distihe. Osim toga. u pr¬ 
vom je djelu pjesme (1-8) sasvim jasno da se radi o dvije 
kitice, svako po dva distiha ili četiri retka. U drugom di¬ 
jelu kitice se ne mogu tako tačno odrediti, nemaju naime 
uvijek po ceriti retka, različite su veličine, ali se ipak po 
sadržaju mogu vrlo dobro uočiti. Tako imamo 3. kiticu 
od nepotpuna četiri retka (9-11); četvrtu od pet redaka 
(12-16); petu kiticu od nepotpunih šest redaka (17-21) (ili 
dvije kitice od nepotpuna tri retka (17-19 i 20-21); i ko¬ 
načno šestu kiticu od četiri jača retka (22-25). Kako se 
vidi, drugi dio nije ni u paralelizmu ni u pjesničkoj vanj¬ 
skoj strukturi na umjetničkoj visini prvog dijela. 

o. Ivan Štambuk 


»U svetkovanju Euharistije neka se razvija takav 
osjećaj zajedništva da se svatko osjeti sjedinjen s 
braćom mjesne i opće Crkve«. 

Uputa »Euharistijski misterij« 

PROPOVIJEDI I PROPOVIJEDI 


Svaki čas saznamo za kakvu »izvanrednu« propovijed 
— u ovom ili onom kraju, u ovoj ili onoj crkvi. I onda 
obično ljudi, zadovoljni i zadivljeni, ali i neobično sretni, 
spominju kakvu staru propovijed. »Slično je govorio, pri¬ 
je 3, 5, 7 godina, taj i taj.« Sudeći samo po tome, mogli 
bismo možda reći, bar za neke krajeve, da su izvanredne 
propovijedi rjeđa, pa možna i vrlo rijetka stvar. A loših 
ima sigurno jako mnogo. 

Meni je u takvim slučajevima uvijek jako žao. Ne 
znam, koga da kažem, da mi je žao. Da li Isusa i Gospe, 
Crkve, vjernika ili samih svećenika? Ili, najvjerovatnije, 
svih skupa? 

* 

Isusa i Gospe: To su najuzvišeniji predmeti naših 
propovijedi (Srce Isusovo i Srce Marijino, ali snažno, u 
svijetlu Fatime: Isusova ljubav; Isusova muka: Isus kao 
konačni sudac i pobjednik; sudbina Isusova — sudbina 
njegovih vjernika; Lurd, Fatima i Sirakuza), a o njima se 
i može i mora još posebno snažno govoriti. 

* 


Crkve: Ona je i danas i do vijeka najimpozantnija 
ustanova na zemlji, a ima da se stalno bori s najjačom, 
najinteligentnijom i najlukavijom silom na zemlji — pak¬ 
lom. Kako uzvišeno govori o njoj engleski historičar pro¬ 
testant Macaul t y (». . . Kad mislim na užasne oluje, što ih 
je preživjela rimska Crkva, teško mi je zamisliti, na ko¬ 
jem bi dijelu svoga životnog puta mogla propasti. . .«) 
Kako će potresna biti naša propovijed o Crkvi, ako u njoj 
obradimo priželjkivan je najbjesnijeg neprijatelja Crkve u 
vrijeme prije II. svjetskog rata Hitlera i njegova »proro¬ 
čanstva« o katol. kleru: (»Pitate me, što treba učiniti. Ja 
ću vam reći: Crkvu treba osuditi na propast. Ništa me ne 
će suzdržati od toga, da ognjem i mačem iskorijenim krš¬ 
ćanstvo . . . Popovi će sami sebi iskopati grob, jer će oni 
prodati nama svoga Boga ... Za zdjelu leće oni će sve 
izdati. . . Mislite li, da popovi ne će naučavati vjeru o nje¬ 
mačkom bogu? Ja vam jamčim, da će oni zamijeniti svoj 
križ s našim kukastim križem. Oni će mjesto krvi njihova 
dosadašnjeg Spasitelja celebrirati čistu krv njemačkog na- 

roda, on! će njemačko žito prinositi kao dar i jesti kao 
sveti simbol vječne narodne zajednice.«), a onda pokaže¬ 
mo konačnu stvarnost i hitlerizma i Katol. Crkve (Prvu 
veliku pobjedu nad njim izvojevao je sušičavi katol. re¬ 
dovnik Poljak Maksimilijan Kolbe, jer historijska je činje¬ 
nica, da je strašan teror u njem. koncentr. logorima upad¬ 
no popustio nakon njegove herojske ljubavi prema bliž¬ 
njemu, iz koje je pristao, da mjesto drugoga umre od gla¬ 
di, i iza njegova organizirana praštanja zvjerskom nepri¬ 
jatelju u bunkeru gladi. Hiljade je katol. svećenika bilo 
zatvoreno i najstrašnije mučeno, pa ipak nisu izdali Boga 
niti žrtvovali »čistu krv njem. naroda«, niti »njemačko ži¬ 
to prinosili kao sveti dar«, nego kao i prije prinosili no- 
vozavjetnu žrtvu neokaljanog Jaganjca, načinom, kako je 
to On odredio ,samo što su mjesto zlatne patene upotreb¬ 
ljavali komad običnog lima, mjesto skupocjna kaleža 
običnu čašu, a mjesto lijepog korporala komad svoje mu¬ 
čeničke košulje, i nisu se oblačili u bijele i čiste albe, te 
u svileno crkveno ruho, nego su to činili u svom prezre¬ 
nom, šarenom i zamazanom logorskom odijelu, a Bog je 
sve to još ugodnije primio, negoli svete Mise njihovih 
kolega na slobodi, koji su minuciozno, kako i treba, pazi¬ 
li na sve, kako bi se sveta Žrtva obavila na što doličniji 
način. Mnogo je svećenika, i njemačkih i drugih, završilo 
svoje logorovanje junački i slavno, mučenički, dok su 
drugi sretno, ali časno, izašli, a bijesni i bolesno umišljeni 
Hitler, pod čijom su se tirnanskom čizmom tresle mnoge 
zemlje, a tlo drhtalo, kad je on govorio, završio je svoj 
život sramno i kukavički, kao samoubica . . .). Kako divan 
materijal za propovijedi o Crkvi daju bezbrojne konver¬ 
zije, život i djelatnost Ivana XXIII. i Pavla VI., II. Vati¬ 
kanski koncil, silan ugled, što ga Crkva uživa u svijetu 
posljednjih godina, itd. itđ. 

Vjernika: Naši su vjernici tako željni dobrih i snažnih 
propovijedi. »Govorio je dulje nego drugi, ali je zato div¬ 
no govorio. Već davno nismo takova nešto čuli . . .« 1 
tako im se krijese oči od sreće i zadovoljstva, kad takve 
propovijedi slušaju. Znaju i klimati glavom u znak odo¬ 
bravanja. A onda će se danima takva propovijed prepri¬ 
čavati i povoljno komentirati uzasveto, što je naše vrijeme 
puno velikih novosti, silnih događaja i velikih senzacija. 

Samih svećenika: O. koliko puta čovjek, koji propovi¬ 
jedi prati, osjeća, da su i samim svećnicima, koji propovi¬ 
jedaju. njihove propovijedi dosadne. A tko im je kriv? 

* 


Ja ne mogu ni zamisliti, da svećenik, koji iole sveće¬ 
nički živi i djeluje, ne dobiva svaki dan od Boga snažne 
inspiracije za svoje propovijedi. I stilski neobične i po nu¬ 
tarnjem uvjerenju silne — ali mi ih odbacujemo. Da, dois¬ 
ta; Bog nam ih daje, jer svaki dobri dar od Boga je (Jak. 
1, 17.). A mi te dragocijene darove Božje doista odbacuje¬ 
mo, kadgod te misli, iz razloga komocije, odmah ne zabi¬ 
lježimo. »Poslije ću!« Kasnije ih se ne ćeš ni sjetiti. Te 
će druge ptičite brzo odletjeti, te ćeš misli brzo zaboraviti. 
Jer su te te misli impresionirale, mislio si, da ćeš ih se i 
kasnije sjetiti. Da se varamo, svima nam govori mnogogo¬ 
dišnje iskustvo. A, da si te misli odmah zabilježio, i opet 
bi ti se ista snaga, a možda i veća, u duši javila, kadgod 
bi ih kasnije pročitao. Pa i onda, kad bi ih reproducirao 
u propovijedi. Masa bi slušatelja i njihova pažnja psiho¬ 
loški tako djelovala, te bi uvjerenje i snaga, kojom bi te 
misli iznosili bili još veći. 


* 


Svaki čas pročitamo i u političkim listovima, a pogo¬ 
tovo u našoj vjerskoj štampi, izvještaj o tolikim potres¬ 
nim događajima; nove i strašne dokaze o tome, kamo vodi 
civilizacija bez Boga; bolne ilustracije, da je i najmoder¬ 
nijoj i najpreciznijoj tehnici jako potreban Božji baloslov 
— jer svaki čas dolazi do strahovitih katastrofa (eksplozi¬ 
ja, sudara, strovaljavnja aviona — i bezbroja mlažnjaka, 
od kojih samo jedan stoji oko 5 milijardi franaka), prigo¬ 
dom kojih se uništava silna narodna imovina, koja bi ta¬ 
ko dobro došla za ublaženje glada i drugih nevolja u svi¬ 
jetu (od 50 milijuna ljudi, koliko ih godišnje umire u svi¬ 
jetu, 35 milijuna ih umire od gladi i njezinih posljedica), 
a uništavaju se i bezbrojni ljudski životi, tako dragocijeni 
i tako potrebni obiteljima, narodima i čovječanstvu. 

Sve stvari, što ih čitamo, trebalo bi čitati, misleći na 
svoje propovijedi, da budu što suvremenije, što snaž¬ 
nije, da što više ljudi vrate k Bogu. 

Mi odbacujemo faktički Boga, kad smo nehajni pre¬ 
ma njegovim inspiracijama. Pa zato i Bog ne haje za to¬ 
like propovijedi nas današnjih svećenika, ne podupire tak¬ 
ve propovijednike sa svojim specijalnim inspiracijama, a 

ne djeluje ni na slušatelje kako osobito. 

* 

Bilježiti zgodne stvari za propovijedi: vlastite inspira¬ 
cije i što zgodna nađemo u dnevnoj štampi, po časopisi¬ 
ma i knjigama, ali i vlastite doživljaje, tako i tuđe, za ko¬ 
je saznamo, označivši ih imenom lista i datumom) — vrlo 
je ugodan posao. Pogotovu, kad mislimo na veliku korist 
toga. Kad nas vodi iskrena želja, da propovijedamo što 
bolje. Samo, da onda, pri korištenju toga. ne izgubimo od¬ 
više vremena, kopajući i tražeći, vršimo taj posao po ne¬ 
kom sistemu i pregledno. Na vrhu arka, odnosno poluar- 
ka, zabilježimo kao naslov kratko predmet, o kojem se 
radi (Bog, brak, civilizacija itd.). Takve listove poredajmo 
abecednim redom. I neka su svi zajedno na jednom mjes¬ 
tu (u zajedničkom oklopu, koricama, fasciklu). Kad se tak¬ 
va materijala nakupi, možemo ga razdijeliti i u nekoliko 
korica. 

* 

Štogod na nas djeluje, dak to čitamo, proživljujemo 
ili slušamo, djelovat će i na druge, kad im to budemo pro¬ 
povijedali. Nastojmo samo, da tako pripovijedamo, kao da 
to sad proživljujemo, kao da to gledamo. Živo i u kratkim 
rečenicama. Sjećam se dobro jednog propovijednika iza I. 
svjetskog rata. Bio je odličan svećenik i dobar čovjek, ali 
nikakav propovijednik. Ljudi su ga slušali od nevolje. 
Bio je dosadan i bogoslovima i svećenicima, i vjernicima. 
Slušao sam ga puno puta. I samo se jednog slučaja sje¬ 
ćam, gdje ie bio zanimljiv. Kad je živo propovijedao ono, 
što je osobno doživio na nekim svečanostima u Rimu. 
Kako živo i zanimljivo znamo pripovijedati za stolom, što 
smo tih dana pročitali u knjizi, u novinama, što smo do¬ 
živjeli ili što su nam pripovijedali drugi. Zašto ne bismo 

tako propovijedali i u propovijedi? 

* 

Kamo sreće, da bilježimo, da sabiremo vlastiti mate¬ 
rijal, a da manje upotrebljavamo razne tuđe gotove pro¬ 
povijedi. Ove neka nam posluže radi zgodnih primjeia, 
pojedinačnih jačih i zgodnih misli, ali rijetko kada cijele. 

Ostavimo napose stare, danas nesuvremene stvari. Glaso¬ 
viti pisac duhovnog života Rodrignez ima prekrasnih mis¬ 
li i masu zgodnih primjera, ali zar bi te misli i te prim¬ 
jere s korišću slušao običan vjernik našeg vremena? 

Misli iz tuđe propovijedi djelovahu eventualno snaž¬ 
no, kad ih je govorio njihov auktor, a u našim će ustima 
vrlo često izgubiti bai pola svoje sadržine i stilske snage. 
Samo je jedna knjiga uvijek i svagdje aktuelna; samo 
rečenice iz te knjige vazda djeluju neobično snažno. To 
je Sveto Pismo i Starog i Novog zavjeta, jer je u njima ri¬ 
ječ Božja. Ali Sveto Pismo valja ukusno i znalački raditi, 
i primjenjivati. 

* 


Neki mi dan kazuje jedan od naših odličnih pučkih 
misionara: »Problemi suvremena čovjeka prodiru danas 
i u zabitna sela. Zato danas nije dovoljno ni najobičnijem 
čovjeku reći: »To veli Sveto Pismo«; »Tako je rekao Isus!«; 
već treba dokazati, treba puno razumskih operacija, treba 
rješavati probleme, sumnje...« Ja tome dodajem: Treba 
računati s izmučenom i toliko ranjavanom dušom današ¬ 
njeg čovjeka. Treba toga čovjeka, tu njegovu dušu dobro 
poznavati, a probleme treba i psihološki rješavati. Psiho¬ 
loški: tako, da moje riječi, moji dokazi, moje tvrdnje, moji 
primjeri, moj način godi duši današnjeg čovjeka. To je 
poseban studij, ali više praktički nego teoretski. To je stu¬ 
dij, koji ima trajati tako dugo, dokle se god bavim pro¬ 
povijedanjem. Treba čovjeka »uhvatiti« s prave strane. 
Tako, da on nađe u propovijedi sebe i svoje probleme. 
Tako, da on dođe do uvjerenja: Gle, taj me razumije. I 
osjeti se privučen k Ispovijedi. Treba zato zaviriti u ono, 
što on čita, napose u dnevnu štampu — ali bar koliko-to- 
liko i u drugu njegovu lektiru. Treba se zanimati za nje¬ 
gove zabave. Treba se interesirati, kako izgleda u njego¬ 
voj radionici, tvornici, radilištu, kancelariji, školi, u nje¬ 
govu dnevnom društvu, u njegovu domu. Treba se uživ¬ 
jeti u njegove poteškoće, u njegove brige, u njegove mis¬ 
li, želje i sumnje, u njegove napasti, i svoje zahtjeve, uko¬ 
liko nisu apsolutne naravi, prilagoditi njegovu današnjem 
stanju, n jegovim današnjim poteškoćama. 

Ali tri su stvari važnije od svega drugoga. Da budemo 
puni duha Božjega. Rekli bismo »sveti«, ali taj se veliki 
atribut toliko puta dijeli i l judima, koji s pravom svetošću. 
s pravim Božjim duhom vrlo malo veze imadu. Tko je 
zbilja svet, tko zbilja ima u sebi puno duha Božjega, taj 
će biti i pun ljubavi prema ljudima, taj će se i puno mo¬ 
liti, pa i činiti pokoru. Ali ja ovdje uz duh Božji ipak 
još i napose spominjem molitvu (s pokorom) i ljubav pre¬ 
ma ljudima. Koliko su radili sveci za ljudske duše. kako 
su grandiozne planove imali i ostvarivali ih pa ipak su 
svaki dan sate provodili u direktnoj vezi s Bogom. Treba 
se napose moliti za dar dobrog propovijedanja. Po inten¬ 
zivnoj povezanosti s Bogom primit ćemo od Boga i silu 
nutarnjeg osvjedočenja, a samo će se onda moći naše ri¬ 
ječi plodonosno primiti u dušama našega slušateljstva. I 
pokora je potrebna. Svi veliki propovijednici bili su i ve¬ 
liki pokornici. 

Naumice sam rekao »ljubav prema ljudima«, mjesto: 
prema bližnjemu, da ne bi tko mislio na tjelesna i duhov¬ 
na djela ljubavi, a ne na ono, što ovdje hoću da posebno 
naglasim: Treba osjećati ljubav prema ovima, kojima pro¬ 
povijedam, a i oni treba da živo osjete, da ih propovjed¬ 
nik voli, da s njima suosjeća u punoj mjeri. Malo sam što 
zapamtio iz propovijedi, što sam ih*kao gimn. nižeškolac 
slušao, ali još uvijek u duhu živo gledam pravi pastirski 
lik jednog češkog »feldkurata« i slušam njegove blage 
očinske riječi, što ih je sa suzama u očima upućivao svo¬ 
jim vojnicima, misleći na njihove žalosne obitelji i na mo¬ 
gućnost njihove brze smrti na frnti i na druge ratne voj¬ 
ničke jade. 

Ovo posljednje troje tako je važan uvjet s naše stra¬ 
ne, da ne bih drugih stvari ni naglašavao puno, nekome, 
za kojega bih bio uvjeren, da spomenute tri stvari posje¬ 
duje. Čovjek je uvijek bio, i danas je, i bit će to do Sud- 
njeg dana: razumno biće s vrlo osjetljivim i vrlo osjećaj¬ 
nim srcem. A svet će svećenik uvijek biti čovjek molitve 
i pokore, ali i čovjek velikog pastirskog — srca, dakle pun 
ljubavi, pun razumijevanja, pun saučešća. 

* 

Ja se čudim mnogim našim propovjednicima. Zašto 
se, na pr., pripravljaju u zadnji čas. U subotu po noći ili 
u nedjelju ujutro, dok još nije ni svitati počelo. Mjesto 

da baš za nedjelju budu svježi, što bolje odmoreni, naspa¬ 
vam. Kako bi s Božjim pukom mogli biti što ustrpljiviji, 
što ljubazniji, što oćinskiji, što bratskiji. Dakako da to vri¬ 
jedi i za blagdane, koji padaju u druge dane tjedna. Zašto 
da se ne pripravljamo stalno, svaki dan? U molitvi se uvi¬ 
jek preporučujemo za Božji blagoslov, neprestano prino¬ 
simo razne žrtve na tu važnu nakanu i odmah bilježimo 
razne inspiracije, doživljaje, zgodna mjesta iz štampe? 
Zašto, bar od vremena do vremena, ne preporučimo i svo¬ 
jim vjernicima, da se mole za nas svećenike i na tu naka¬ 
nu, da budemo dobri propovijednici. 

Stopu! se lakše propovijeda lijepo i dobro, nego mrt¬ 
vo ,nezanimljivo, bez snage nutarnjeg osvjedočenja. Bu¬ 
demo li se stalno pripravljali, uvijek mislili na svoju pro- 
povijedničku službu, mi ćemo lako govoriti i bez posebne 
priprave — a toliko je puta i to potrebno. I bit ćemo mno¬ 
go prirodniji na propovijedaonici, a i prirodnost je jedan 
od vrio važnih uvjeta za dobro propovijedanje. I mi ćemo 
onda jedva čekati slijedeću nedjelju, slijedeći blagdan, sli¬ 
jedeću prigodu , da svojim dragim vjernicima održimo no¬ 
vu lijepu propovijed. Svojim propovijedima onda ne ćemo 
mučiti ni Isusa ni sebe. ni svoje vjernike. 

F. K. 


SUSJEDI, A KOLIKA RAZLIKA! 

Nije važno, koji kraj, koje župe i koje svećenike imam 
ovdje pred očima. Konstelacija se dapače i susjednih župa 
zna često i u par samo mjeseci posve izmijeniti. Nego mi 
je pred očima čest slučaj, da se u pojedinom kraju nađe, 
na okupu i po nekoliko uzornih i revnih svećenika, a je¬ 
dan bude ipak iznimka, jedan ipak» reve na stranu«, — 
sasvim je drugačiji od svih ostalih. I sam je prema sebi 
duhovno zanemaren, daleko od svećeničkih duhovnih ide- 
ola, a o revnosti ni govora. 

Tako su u kraju X — ne ću ih sve spominjati — bila 
tri nadaleko poznata revna svećenika. Svaki na jednom 
vrhu razvučena istokračna trokuta. A negdje u sredini to¬ 
ga trokuta četvrti totalno zanemareni župnik. Ona tro¬ 
jica: jedan posve mlad, drugi prilično odmakao u godina¬ 
ma, a treći bliži svojoj Mladoj Misi, negoli srebrnu sveće¬ 
ničkom jubileju. 

Onaj poodmakli u godinama, uza svu svoju stalnu 
boležljivost, uvijek nasmijan, vazda gostoljubiv i spreman 
na susjedsku bratsku uslugu. Godine mu ništa ne smetaju, 
da s velikim interesom prati sve suvremene događaje, po¬ 
gotovu sve postkoncilske novosti u Crkvi. Pastva mu je 

— radi se o velikoj seoskoj župi — suvremena »gradska- 
u najboljem smislu te riječi, a život od najranije mladosti 
posve u skladu s evanđeoskim idealima. I, kao što mu je 
u njegovu zemaljskom životu njegova rođena majka, bila 
uvijek velika svetinja, tako mu je u njegovoj svećničkoj 
pobožnosti i apostolskom radu velika svetinja BI. Djevica 
Marija. I ovdje je suvremen. U svojim propovijedima nas¬ 
tupa kao apostol fatimskih ideja. Jedan od najvećih dana 
u mjesecu u njegovu je pastoralnom radu prva subota. 
Krunica, često pristupanje sv. sakramentima pobožnost 
Srcu Isusovu i Srcu Marijinu, pobožnost zadovoljštine, 
prvi petak i prva subota ponajvažnija su mu sredtsva u 
nastojanju oko duhovne obnove župijana. Nabav : o je — 
još pred više godina — i kip Fatimske Gospe i pobrinuo 
se za sličan kip i jednoj od njegovih okolišnih župa. Siri 
katoličku štampu, puno pažnje posvećuje vjeronaučnoj 
pouci i svom ministrantškara zboru, veliki je propagator 
pučkih misija, a uz zimske ferije priređuje posebnu du¬ 
hovnu obnovu za djecu i mladež. Crkva mu je elegantna i 
uvijek čista, uz godove se ispovijeda sve do podne, više 
puta godišnje pobrine se za strane ispovijednike, s vjerni¬ 
cima je uvijek ustrpljiv i ljubazan, i veliki je prijatelj 

— ne samo teoretski, nego i praktički — liturgijskih no¬ 
vosti 

* 

Onaj najmlađi, jedva je ostavio bogosloviju i sjeo na 
župu — zanemarenu, a i inače tešku —, već se je pro¬ 
metnuo u velika graditelja. Sam ne bih znao točno nabro¬ 
jiti, što sve nije popravio i nanovo sagradio. Pun inicija¬ 
tive, a još više želje, da svoje uspavano (krivnjom prijaš¬ 
njih svećenika) stado probudi, pobrinuo se je i za pučke 
misije i upriličio još i neke druge vjerske priredbe u svo¬ 
joj župi. 

A treći je još daleko od starosti i uvijek nasmijan 
i ljubazan, kao što i dolikuje mladu svećniku. Kadgod 
mu čovjek zaviri u crkvu, uvijek nađe ondje po koju no¬ 
vost, koja osvježuje i tako veseli. A tako i u župskom 
stanu. 

Kad sam zadnji put u njegovoj crkvi propovijedao u 
čast dragoj nebeskoj Majci, čitavo mi se vrijeme ljupko 
smiješila Fatimska Gospa sa zida vis—a—vis propovije- 
daonici. Odmah sam pomislio: Eto sretnog rješenja za sve 
poteškoće u župi. Od mnogog se posla — župa mu je ci¬ 
jela mala biskupija — živ satire; na mnogo toga — uza 
sve svoje zdravlje i puninu dobre volje — naprosto ne 
stigne. Fatimska će mu Gospa pomoći, da, među ostalim, 
što prije dobije i stalnog kapelana, pa da stvar pastve u 
prostranoj i brojnoj župi u svakom pogledu krene još više 
naprijed. Ona briga što ju je uložio, da nabavi taj krasni 
Fatimski kip, i novac, što ga je za nj izdao, Gospa će mu 
stostruko vratiti. Prve će subote — ti tako važni dani za 
obnovu župe i svijeta — biti još popularnije, još posve- 
ćenije; svetih Ispovijedi i Pričesti još više i još pobožnijih; 
krunica će se u njegovoj župi još revnije moliti; i, štogod 
bude odsele o Fat'imi govorio, bit će življe, uvjerljivije i 
plodonosnije. Rekoh, da mi se za ove posljednje propovi¬ 
jedi Fatimska Gospa blago smiješila. Ta je blagost karak¬ 
teristika tih krasnih kipova iz Fatime: Kao da te gleda 
živa Gospa, i ti se poput onih malih vizionara iz Irijske 
doline osjećaš sretan, bolji, no što si bio, za sveti rad u 
Božjem kraljevstvu na zemlji oduševljeniji. A radi svega 
toga si i investdciozniji u traženju pravih riječi i na pro¬ 
povjedaonici i u ispovijeđaonici, i sve ti je ispunjeno ne¬ 
kim vrhunaravnim miljem, koje i tebe usrećuje, sigurno 
još i više onaj jednostavni sveti Božji puk, koji te sluša. 

Kad sam se opraštao s kuhinjskim osobljem, upao mi 
je u oči jedan dragi stariji muškarac — otac toga Veličas- 
noga. Odmah se dosjetih: U njemu je korijen sinovljeve 
svećeničke revnosti. A možda još više u majci. Obadvoje 
puni kršćanskog idealizma — taj je od njih među ostalim 
tražio i to, da Bogu rode puno djece i u strahu ih Božjem 
odgoje. Još će jedan od te djece brzo ući kao novi poslenik 
u Gospodinov vinograd. Pred par godina sam razgovarao 
s tim dragim starijim gospodinom, njihovim ocem (sa sela 
je), pa sam se divio njegovim nadasve zdravim kršćanskim 
mislima. 

* 

Rekoh, da se spomenuta trojica idealnih svećenika 
nalaze na vrhovima jako razvučena istokračna trokuta. Ne 
mogu međutim odoljeti srcu, moram ga pretvoriti u čet¬ 
verokut (iako nisam ni najmanje pristaša kubizma), da 

mogu spomenuti još jednoga, mnogima posebno simpatič¬ 
noga. Ali više ne. Inače bi se ovaj članak produžio u bes¬ 
kraj. I tim ograničenjem svoga pisanja zadat ću svom sr¬ 
cu bol, jer osjećam jaku solidarnost sa svom braćom sve¬ 
ćenicima. Ali — iskreno ću priznati — posebno s onim 
revnima, jednostavnima, materijalno nezainteresiranima, a 
radikalno istinoljubivima. Jedan od tih svećenika, koji su 
tim ograničenjem isključeni iz ovog članka( kako ćete i 
sami vidjeti, ne posve), onaj, što mu iz uvijek nasmiješe¬ 
nih očiju probija velika doza ozbiljnosti. Možda i radi 
posve realističkog shvaćanja života. On ne živi u oblacima. 
Lako moguće, da nije nikad u životu bio u napasti, da piše 
pjesme, što radi, radi zdužno i savjesno, savršeno. Kao 
da je samo radi toga posla tu. Prema tvrdnji gospodarskog 
stručnjaka onog kraja, koji to prati, eto. i po svojoj struč¬ 
noj dužnosti, taj je svećenik najbolji gospodar među sve¬ 
ćenicima tih jedno desetak žepa. Ja ću međutim radije 
spomenuti jednu čisto pastoralnu stvar, koju znam iz vlas¬ 
titog iskustva Više puta sam kod njega ispovijedao djecu 
i na temelju toga stvorio zaključak, da je domaćin i izvrs¬ 
tan kateheta i pedagog. Rijetko sam gdje toliko uživao 
radi lijepog ispovijedanja djece, kao u njegovoj crkvi. 

* 

Moram, eto. bar s par riječi, spomenuti i njegova 
susjeda. Iako župnikuje na jako dalekoj periferijskoj točki 
toga kraja, izgleda, da je najbolji po spremnom pružanju 
svećeničkih usluga svojoj braći. A, da puno radi, pokazuje 
i činjenica, da se vazda žuri kući nakon izvršene pasto¬ 
ralne pomoći. Kakav je svojim vjernicima, ilustrirat će 
i slij. pažnja župljana prema njemu. Pred godinu dana 
spremalo se je posebno svećeničko hodočašće iz naših kra¬ 
jeva u Rim. »Idete li i vi?«, pitaju ga vjernici. A on im od¬ 
govara: »Da imam novca ne bi me trebalo tjerati.« Sveće¬ 
niku, koja radi, koji voli djecu i druge vjernike, koji nije 
škrt, uvijek manjka novca. Tako i njemu. I zamislite: Još 
istog dana podvečer donesoše mu polovicu putnog troška. 
A drugu polovicu donesoše mu kasnije. I tako se mogao 
i on javiti za hodočašće. 

* 

Vratimo se međutim našem trokutu-četverokutu, pa 
spomenimo i četvrtoga. Taj neće biti nikada debeo. Mršav 
kao prut ili, što bi njegovi Međimurci rekli, »kak trlica«. 

Revnost za dom Gospodnji izjeda ga. U njegovim sam 
nastupima redovito nalazio nešto srditosti. One drage i 
simpatične srditosti, koja ti govori, da vold Isusa i duše. 
Htio bi, da budu svi dobri. Ja sam doduše za veliku bla¬ 
gost i ustrpljivost, za popustljivost, gdje se god ona ne 
protivi Božjem zakonu, ali isto tako i za proročke sveće¬ 
ničke nastupe. Iz povijesti Crkve, ali i iz njezine sadašnji¬ 
ce jasno mi je, da su takvi baš oni najboljeg srca, oni 
najpobožniji, oni najnesebičniji oni materijalno nimalo ne¬ 
zainteresirani. Takav je i naš mršavi dugonja. Odebljat će 
možda — on pod stare dane, po neizbježivim fizičkim 
zakonima, kojima su i svećenici podvrgnuti. I sigurno će 
se naći i mnogi današnji čovjek, pa i kakav književnik 
(bilo ih je već dosta takvih), kojima će on, kad odeblja, 
zapeti o oko, pa će osjetiti potrebu, ga generaliziraju, da 
pogrdno govore, pišu i pjevaju o debelim popovima, krivo 
tumačeći poznate prirodne zakone. 

Da: ima podosta blage srdžbe u nastupu i djelovanju 
toga svećenika. Ja mu je uvijek čitam u očima. I uvjek 
mu se radi toga blago nasmijem. I zovem ga jednostano 
pravednikom. Takvi su ljudi redovito i iskreni. Pa će i on 
radi te svoje vječne male srdžbice (kad je potrenbo, bit 
će ona na čas i velika), povezane s Natanaelovom iskrenoš- 
ću,^ otvoreno reći i svoje manje popularno mišljenje, jer 
načelo: »Istina nada sve!« treba da resi svakog kršćanina, 
a kamoli ne svećenika, propovjednika Kristove istine. Spo¬ 
redno je njemu, što drugi u njegovu društvu komotno 
šute i što bi on, kao najmlađi, mogao još komotnije šutje¬ 
ti. Ali tko će onda svjedočiti Kristovu istinu? Zna on, da 
kod današnjih vjernika može radi toga postati i nepopula¬ 
ran. Ali to će biti u prvom redu kod onih, koji ne trpe is¬ 
tinu, jer im ni život nije udešen prema Kristovoj istini. A 
onaj dobri i sveti puk Božji vidi kroz taj vanjski sloj ošt¬ 
rine lijepo i pravo svećeničko srce, koje voli i koje je zab¬ 
rinuto. Osobito su nevina djeca majstori u prepoznavanju 
pravih svećenika Kristovih. 

* 

A što je s onim prvotno četvrtim, a sad već i petim 
svećenikom? S onim negdje u sredini prvotnog trokuta? 
S onim, što niti je pravo izgradio sebe, a niti osjeća pot¬ 
rebu, da potpuno izgradi sebi povjerene duše? 

Spomene li mu tkogod kao potrebu ono, sto je rev¬ 
nim svećenicima iz njegove bliže i dalje okolice stvar 
pastoralne abecede, on plane. I zna onda svašta izvaliti, 
čega bi se i obični vjernici stidjeli. 

O katehizaciji ni govora. O čestoj sv. Pričesti bolje i 
ne govoriti. Točnosti je tu zauvijek odzvonilo. Posjet ned¬ 
jeljne sv. Mise svakojak, samo ne dobar. Kad je patron 
crkve po okolnim župskim crkvama, zna se još i iza 1 sat 
po podne ispovijedati, a kod njega ni jedne jedine Ispovi¬ 
jedi. S takvim mu se zahtjevom ne usuđuju doći ni nje¬ 
govi najbliži suradnici. Cesto je puta problem i provizija 
bolesnika. Da li je uopće kod kuće? Hoće li im htjeti ot¬ 
voriti vrata? Strah ih je od vike i dernjave . . . Kako je to 
sve skupa strašno! Koliko će se duša radi toga pastirova 
nehaja izgubiti zauvijek. Koliko nezadovoljstva, koje pri¬ 
jeti, koje se pretvara u kojekakve grijehe, koje zaražuje 
i druge mislima protiv svih svećenika, proti Crkvi, proti 
vjeri, proti Bogu. Pozvan je i postavljen, da bude pastir, 
a on, gle, rastjeruje povjerene ovce, predaje ih vuku. 
Povjerenje je prvi uvjet za spasonosnu suradnju između 
klera i vjernika, a gledaj ga, kako svakom svojom gestom 
i onu, još jedino preostalu iskra povjerenja u srcu svoje 
duhovne djece okrutno, a često i zauvijek gasi. U svijetlu 
toga svećeničkog mraka, mraka u njegovoj duši i u nje¬ 
govu djelovanju, čovjek štošta shvaća i u prošlosti i u 
sadašnjosti. 

Čovjek, koji to promatra, pita se: Da li je takav sve¬ 
ćenik svijestan, da »dere na stranu«? Da rasi, iako je od 
Boga i od Crkve postavljen za graditelja? Vidi li veliku 
razliku između sebe i drugih — onih revnih i uzornih? . . . 

Takvi svećenici, mnogo ne razmišljaju. Razmišljanju 
su oni principijelni protivnici. Oni se ne zaustavljaju ni 
kod svojih zlih, ni kod svetih postupaka gorljivih Božjih 
svećenika. Oni imaju puno grižnje savjesti, ali jer je neće 
da riješe, ona ih goni na nove najamničke ispade, na novu 
lijenost duhovnu, na nove izdaje Božjega kraljevstva. 

Ta grižnja savjesti dolazi napose do izražaja u napa¬ 
dajima na revnu i uzornu svećeničku braću. Takvi se ru¬ 
gaju svemu uistinu lijepu i dobra. Upravo krvnički. Bit 
će im posebna briga, da sav idealizam revnih svećenika, 
od kojih se razlikuju kao tama od svijetla, protumače ma¬ 
terijalistički. Neopravdano će dirati i u svećeničku čast. 


i 

I na najuzornije svećenike bacat će — i u slučajnom sve¬ 
ćeničkom društvu, ali još radije u čisto svjetovnjačkoj 
sredini — najgore klevete. Katkada i takve, koje ovi nisu 
kadri ni shvatiti ni prokuhati. Pravi sotonski posao. 

I, ako možda nije ni pijanac, niti se za njim pronosi 
glas bludnika, zar nam ne dolazi s pravom — iza svega — 
pomisao: Da li je uopće moguće, da je ostao na visini?! 
Taj gazi sve propise Crkve, i one najhitnije, i nema uopće 
oznaka pastira Božjeg stada! 

No dolazi i mnoga druga misao čovjeku na pogled 
takva svećenika. Zašto su ga zaredili; — jer često su takvi 
još za vrijeme bogoslovskih studija bili svakojaki. I zašto 
ga se drži u službi? Zar nije šteta, što je prouzrokoje u 
vinogradu Gospodnjem, mnogo veća od koristi, što je duše 
od njega imaju? Zar ne bi bila mnogo veća korist, a šteta 
mnogo manja, kad bi župa ostala prazna i samo po jedaim- 
put mjesečno, pa i rjeđe, dolazio ispravan svećenik? 

I još nam jedno, vrlo ozbiljno pitanje pada na pamet 
u vezi s tim problemom: Gdje je kolegijalna svijest i lju¬ 
bav njegovih susjeda? Ipak bi trebalo ozbiljno pomišljati 
na to, kako da se spasi takva svećenika. »Nije ni đavao 
tako crn, kako ga opisuju«: tu bi poslovicu trebalo primi¬ 
jeniti osobito na takve slučajeve. Otvoriti svoje srce, ali 
ne samo jedamput, nego što češće. I molitvom, i žrtvom, 
i riječju pune iskrenosti i otvorene zabrinutosti, i razumi¬ 
jevanjem svega, što se da razumjeti, i uslugama, i darovi¬ 
ma, i pažnjom svake vrste. Tako ćemo poimalo otvoriti i 
njegovo srce prema sebi. A ne treba šuštati, ako bude koji 
put radi toga prema nama grab. Psihološki je takva gru¬ 
bost posve razumljiva. Ostati superioran. »Imam veliki cilj 
pred očima i, da ga ostvarim, moram znati prijeći preko 
svega, i ostati ljubezan, ostati mu dobar.« Posao je težak, 
jako težak, ali uspjeh nije nevjerojatan. Takav će se he¬ 
roj, dakako, morati ne samo puno moliti, nego i trpi ti, 
kako su to i sveci činili, i plodovi sigurno ne će izostati. 
Možda će radi toga baš tebe zovnuti u smrtnoj bolesti da 
se izmiri s Bogom. I onda ćeš na koncu sretno obavljena 
velikog i nadasve teškog posla priznati: »Isplatio mi se, 
divno mi se isplatio sav moj trud, kad ga, evo, konačno 
ipak vratih k Bogu.« A na koncu konca, naše je raditi, a 
uspjeh moramo prepustiti Gospodinu Bogu. Bio on vidljiv 
ili ne, u svakom nam slučaju nagrada ne će izostati. 

Problemom bi se nehajnih i zlih svećenika ipak tre¬ 
balo ozbiljnije pozabaviti. S tim bi problemom trebalo 
upoznati i naše vjernike. Sve u propovijedima — od vre¬ 
mena do vremena. Redovnice, kojima bi jedan od najsav¬ 
jesnijih poslova imao da bude — posvećenje svećenika, 
dakle i obraćanje zlih. Ali napose ne prezreti u toj stvari 
veliku potencijalnu pomoć, koja se nalazi u našim iskre¬ 
nim i kršćanskim prosvijetljenim vjerničkim dušama; na¬ 
pose ih za to oduševljavati prigodom ispovijedanja. Tu će 
nam biti najjasnije, sa čijom molitvom i žrtvenom pomoću 
možemo posebno računati. 

Velik je i uvijek nadasve aktuelan problem — zli sve¬ 
ćenici. Njim se treba nama svećenicima baviti iz svećenič¬ 
ke solidarnosti i kolegijalnosti — iz iskrene bratske lju¬ 
bavi i zabrinutosti za dušu svećenika kolege. Ali još više 
iz ljubavi prema Isusu, Crkvi i dušama. 

F. K. 


VIDICI 

AUTENTIČNI IVAN XXIII 

Blagopokojni papa Ivan XXIII. već je otišao ne samo među 
kandidate oltara, nego i u legendu. Voljeli su ga, dok je bio živ; 
vole i sada: njegovu uspomenu. Biskupi, koji su mu dolazili u 
audijenciju. Rimljani, koji su ga, često, vidjeli po ulicama i crk¬ 
vama svoga grada. Suvereni, diplomate, predstavnici nekatoličkih 
religija, koji su imali priliku da s njim govore. Mase hodočasnika 
iz čitava katoličkoga i kršćanskoga svijeta, koje su ga makar 
jednom pozdravile ili vidjele. Osvojio je svijet; kršćanski i nekrš- 
ćanski. Osvojio ga je, prije svega, svojim vječnim širokim smi¬ 
ješkom, svojom dobrotom prema svakome, svojom širinom duše, 
svojom blagošću, svojim neusiljenim demokratizmom. Prozvali su 
ga: »Ivan Dobri*«. 

I saziv su mu II. vatikanskog sabora, s pravom, upisali u za¬ 
slugu. I njegove, saborske, historijske, ekumenske perspektive. I 
parole njegova »aggiornamenta«: posavremenjenja i adaptacije 
crkvenog života novim vremenima i prilikama. 

Sve o njemu rado prepričavaju. Puno se je angedota oko nje¬ 
ga isplelo. Istinitih i izmišljenih. Historijskih i nehdstorijskih. 

Mnoge su od njih dobronamjerne. Ali sve nijesu. Ima ih i ten¬ 
dencioznih. Ima ih i zlonamjernih. Ima ih i nepravednih prema 
uspomeni toga dobroga pape. 1 takvih, koji, — katkada možda 
i nesvjesno, ali kojiput, sigurno, i svi jesno, — iskrivljuju i krivot¬ 
vore, falzificiraju, pravi lik toga velikoga čovjeka. Podmeću mu 
svoje ideje. Hoće da preko njega i preko njegove popularnosti i 
afuktoriteta proture svoja shvaćanja i svoje »ideale« kršćanskoga 
čovjeka i kršćanskoga sveca. 

Uzimlju ga za svoga zaštitinika i advokata i mnogi nezvani 
»reformatori« kršćanskoga morala, asceze, kršćanske crkvenosti, 
kršćanskog životnog stila. Nameću mu, silom, svoje poglede i svoje 
koncepcije. Liberalne, liberalističke, libertinističke. Hoće da od 
njega naprave čovjeka, koji je sve oko sebe u životu tolerirao, 
sve odobravao, svemu davao odrješmicu. sa svim se mirio. »Volio 
život«, kao i drugi moderni ljudi. Bio širokih rukava u društvenim 
manirima. Olako uzimao principe tradicionalne kršćanske eskeze. 
Bio spreman, da, bez puno rezerve, prihvati način današnjeg, 
»suvremenog«, života. Davao ljudima, »da žive«. Po starom li¬ 
beralnom načelu: »leban und leben lassen«. I on s njima »živio«. 
Sugeriraju nam između redaka, da je bio »gurman«. Prišivaju mu 
i pokoju trivijalnu izreku ili masnu šalu. A sve to, da od njega 
stvore tip »sveca« po svome ukusu i po svojoj praksi. I da njim 
za taj svoj »ideal« agitiraju. Samo su mu jednu krepost ostavili: 
jednu, u koju oni vjeruju. »Ljubav« i »toleranciju«. Bili dobri ili 
zli, ljudi su ljudi. Svi su, u biti, jednaki i jednako vrijedni. Svat¬ 
ko ima pravo na svoju vjeru i na svoj moral. 

Po njima bi Ivan XXIII. bio živi kontrast kršćanskim tradi¬ 
cijama prošlosti. Tip »novoga« kršćanina i -novoga« kršćanstva. 
I, — rekli srno već, — tip »novoga sveca«: bez puno molitve i pu¬ 
no pokore, a sa puno slobode. Pokušali su, — nekoji od njih, — 
i da ga, preko sabora, plebiscitarno »kanoniziraju«: i bez beati- 
fikaoionog procesa; i bez studija njegova života po »starim« crk¬ 
venim zakonima. Dakako: uzalud. Crkva i odviše ozbiljno uzimlje 
svoje svece, da bi se toliko žurila i da bi pustila, da se o njima 
»glasuje«. »Demokratski« i plebiscitarno. Bog svece legitimira 
i verificira, ne ljudi. 

A vrlo lošu uslugu čine papi Ivanu ovi njegovi problematični 
poklonici i simpatizeri. I njemu i Crkvi, kojoj je on stajao na čelu 
i koji je tako duboko volio i tako dostojno reprezentirao. Valja od 
njih zaštititi njegovu uspomenu. Valja prepriječiti i onemogućiti 
iskrivljivan je i falzifikat njegova povjesnog lika. 

Nije papa Ivan bio nikakav »novi« kršćanin. On je, u svemu, 
bio »stari« kršćanin. Kao i pape prije njega. Kao i sveci prije 
njega. »Progresisti«, — a nijesu sebi uzeli nimalo zgodno ime; 
znamo, kakvi su se sve pokreti njim kitili, — ne mogu se na nje¬ 
ga pozvati, osim ako ga prije karikiraju. Autentični je papa Ivan 
bio drukčiji. 

Nekoliko karakterističnih činjenica vrlo će to jasno ilustrirati. 

Mnogi »moderni« katol-ici, pa i pokoji sa oltara, nijesu prija¬ 
telji krunici. A papa ju je Ivan svaki dan molio. I tražio je, da je 
i drugi mole. Nedavno je prošla kroz katoličku štampu vijest o 
»čudu«, što se je dogodilo, po njegovu zagovoru, na jednoj smrt¬ 
no bolesnoj redovnici. Ukazao joj se je, navodno, po noći. I pred¬ 
stavio joj se. I rekao joj, da ju je došao ozdraviti. I dao joj neko¬ 
liko duhovnih savjeta i opomena. I njoj i njezinim samostanskim 
susestrama. Pokazao se nezadovoljan, što neke od njih olako pro¬ 
puštaju svoju svagdanju krunicu. Progresisti će, vjerojatno, na to 
ukazanje i na to »čudo« skeptički, sumnjičavo, odmahnuti glavom. 
Oni na veliko »demitologiziraju« i Evanđelje i nemilice iz nega 
»purgiraju« i Isusova čudesa, a da ne bi demitologi'zdriali pričanja 
»šuora« i »koludrica«. Ali ni oni ne mogu demitologiizirati đuhov- 

noga dnevnika pape Ivana. Napisan je njegovom rukom. Izdaju 
©a. A pun je poniznih malih kršćanskih pobožnosti i devocija, taj 
njegov duhoviti dnevnik. Molitelj je, i adorator, i kruničar, i raz¬ 
matrao, bio papa Ivan. Molitelj, i kruiničar, i Gospin štovatelj. 
Toliko »►naivan^«, da je i ateistima i bezdožnicima darivao krunice. 
i taj svoj postupak branio od katoličkih skeptika riječima: »Gospa 
može sve!« To su pozitivne činjenice: bilo to kome pravo, ne bilo! 

Mnogi moderni »reformatori« Crkve gledaju kulminaciju »ag- 
giornaimenta« s jedne strane u »novoj teologiji«, u reviziji orkv- 
venih dogmi, a s druge u dokinuću svećeničkog celibata. A papa 
Ivan nije nikada i nigdje rekao, da je on za reviziju crkvenih dog¬ 
mi ili tradicionalne crkvene nauke. A nije bio za slobodu sje¬ 
tila, ni za koncesije tijelu, u kršćanskom i svećeničkom životu. 
Izrijekom je i radikalno otklonio sugestije, da ukine ili ublaži 
svećenički celibat. Rimski dijecezanski sinod, koji je on, osobito, 
inicirao, vodio, nije nigdje pokazao ni traga želje, da olabavi crk¬ 
venu i svećeničku disciplinu. Da o dogmatičkim revizijama ni ne 
govorimo. Neka samo »progresusti« pažljivo pročitaju dekrete, na¬ 
redbe, zaključke, toga Ivanova sinoda! Uhvatit će se za nos! Papa 
Ivan XX.IIT. nije bio ni na tome sinodu, — kao ni drugdje, — 
kakav teološki autoritet od struke ni kakav intelektualni »lumen«, 
ali bio je, tu i svagdje, ortodoksan, autentičan i vjeran svjedok 
kršćanske istine. 

Mnogima je od »modernih katolika« ispovijed trn u peti. 
Smeta im. A papa se je Ivan, i kao papa, svakog tjedna ispovi¬ 
jedao. Izrijekom je to, — i u štampi, — izjavio njegov rimski 
ispovijednik. Tako se je savjesno i redovito ispovijedao, da bi, ako 
bd koji put, dan, dva, zbog posla i nemogućnosti, okasnio s tjed¬ 
nom ispovijeđu, obavio ispovijed kasnije, ali još istoga tjedna: 
ne bi je nikada odgodio do drugoga tjedna, ni kontrahirao dvije 
tjedne ispovijedi na jednu. 

Papi Ivanu poturaju, da je bio širokih rukava u konverzaciji 
d vladanju. A evo, što mi je pričao naš ugledan biskup, koji je bio 
u gostima kod jednog papinskog nuncija u inozemstvu, svoga znan¬ 
ca iz negdašnje beogradske nuncijature. Taj papinski diplomata 
bio je nekoliko godina lični tajnik nadbiskupa Roncalli-ja, kasnijeg 
pape Ivana XXIII., dok je ovaj još bio, u Parizu, nuncij. Razgo¬ 
vor je s našim biskupom došao i na papu Ivana. Nuncij je tada 
izrijekom i emfatično naglasio, da je sve, što se priča o navodnim 
»sočnim« dosjetkama Papinim, čista i puka izmišljotina: nešto 
potpuno nespojivo sa Papinim manirima, kojima je on bio svjedok 
iz najbliže blizine. Nesavjesni i lakoumni ljudi podmeću popu¬ 
larnom Papi svoje vlastite dubiozne »duhovitosti« i »simpatije«. 
Ne samo da nadbiskup Roncalli nije bio »neoprana jezika« i pres- 
lobodnih manira, nego je bio s te strane upravo skrajnje fin i 
delikatan. Nuncij je s tim u vezi ispričao našemu biskupu jedan 
isv -oj osobni doživljaj iz vremena svoga tajnikovanja kod nadbis¬ 
kupa Roncalli-ja. Začuo je jedne večeri iz Roncalli-jeve sobe 
neke glasne uzvike. Pobojao se je, da je nadbiskupu pozlilo, pa 
/je poletio do vrata njegove spavaće sobe i žurno na njih pokucao. 
Nadbiskup se je odazvao i doviknuo mu, neka pričeka, dok se 
obuče. Onda mu je istom otvorio vrata. I objasnio mu, da mu nije 
ništa. »Vježbao je samo engleski izgovor!« Uvijek ga je, veli Nun¬ 
cij, vježbao, a nikada đovježbao. »Ni inače se nikada nije«, nas- 

tavija Nuncij, »preda mnom pokazao u neglige-u ili u pijami: 
uvijek samo u talaru!« Značajno na svaki način i vrlo daleko od 
shvaćanja i manira mnogog modernog svećeničkog »progresdste«! 

Ne; nemamo mi ništa protiv kulta dobrog i svetog pape Ivana 
XXIII. On će, ako Bog da, doći jednom i na oltar. Nemamo mi niš¬ 
ta! protivuo da se za njega katolici i svećenici oduševljavaju i u 
njega ugledaju. Naprotiv! Samo neka se ugledaju u autentičnog, 
a ne karikiranog Ivana XXIII.! Neka se samo i oni ispovijedaju 
svakoga ti jedna, i neka mole svaki dan krunicu, i neka ispituju 
savjest, prave duhovne vježbe i vode duhovni dnevnik, i neka bu¬ 
du čisti i čedni kao on! Bit ćemo im onda odmah prijatelji. I po¬ 
ći ćema za njima. I vjerovat ćemo im. I prihvatit ćemo njihove 
inicijative i akcije! 

Ne; nije papa Ivan nikakav »novi svetac«. On je isto tako 
star. svetac kao i sv. Pavao, i sv. Grgur Veliki, i sv. Karlo Boro- 
mejski, i sv. Pijo X. Krist je uvijek jednak. Jednaki su, u svemu 
bitnome, i njegovi sveci! 

L. 


MOGU TO RADITI I LAICI 

(Tko će nas rasteretiti u pomoćnim i tehničkim poslovima 
duhovne pastve?) 

Dobrotom jednog prijatelja, redovnika, dopao mi je ruku 
dvobroj (5.—6.) talijanskoga časopisa: »Rivista di ascetica e mis- 
tica« iz g. 1966., što ga, u Firenzi, izdaju oci dominikanci. Čitav 
je posvećen problemu »svećeničke duhovnosti u svijetlu II. vati¬ 
kanskog sabora«. A kao »dodatak« izišao je u njemu, iz pera jed¬ 
noga od njegovih urednika (P. Innocenzo Colosio O. P.), opširan 
članak, — čitava mala monografija, na 66 stranica, — na temu i 
pod naslovom: »Kriza u mladom svećenstvu« (»Crisi nel giovane 
Clero«). Članak, — kako se vidi i iz slijedećeg broja lista (1. iz 
g. 1967.), — izazvao je širom Italije veliku pažnju, pa i uzbunu 
i brojne komentare: za i protiv. 

Članak je vrlo zanimljiv i informativan. Pisan je duhovito, ali 
i mimo, i trijezno. Pun je suvremene literature, činjeničkog mate¬ 
rijala i karakterističnih citata: najviše iz govora, izjava i akata 
Pavla VI. i iz djela znamenitoga, sada već pokojnog, brescijskog 
kardinala G. Bevilacqa-e, čuvenog talijanskog katoličkog književ¬ 
nika, publiciste i ideologa. No, dakako, članak je i dosta alar¬ 
mantan. Okreće se, prvotno, protiv idejno-teološko-pastoralnog i 
discipliniranog »aggiornamenta«, kako ga, poslije sabora, shvaća i 
prakticizira velik dio mlađega klera u Italiji (ne sav; pisac stoga 
izrijekom naglašuje, da on piše o »krizi u kleru«, a ne o »krizi 
klera«:), a, po auktorovai mišljenju, protiv stvarnih intencija i di¬ 
rektiva Sabora i Pape. Zamjera, na jednom mjestu, i talijanskom 
Episkopatu, što nije pokazao dovoljno odlučnosti u otklanjanju i 
onemogućavanju mnogobrojnih zloraba sa ovoga područja, u štam¬ 
pi i na terenu. Pisac nalazi, da je osnovni i glavni uzrok krizi 
historijska slabost talijanskog katolicizma kroz posljednje decenije 
(napose slabo crkveno školstvo i manjkav odgoj klera u sjemeniš¬ 
tima) : slabost koja je rezultirala osjećajem manje vrijednosti, tako 


413 






da se je našao dezorijentiran pred nekršćanskim duhom vremena, 
tendencijama suvremene profane filozofije i kulture, idejnom 
pokoncilskom konfuzijom, pa nekritički preuzima i prihvaća sve, 
što dolazi iz katoličkog inozemstva, osobito iz Francuske. I izrazito 
negativne, modernističke i religozno-revoluoionarne, ideje. 

U članku je, zapravo, relijefno naslikan tipični svećenički 
predstavnik »progresizma« na katoličkom zapadu u posaborskoj 
periodi. Po glavnim crtama on je i onako u svakoj zapadnoj ka¬ 
toličkoj zemlji gotovo isti. Njegova talijanska varijanta iz članka 
jedva da puno odudara od prosjaka, od opće slike. Iste su pret¬ 
postavke; ista psihologija; isti mentalitet; isti način argumenti¬ 
ranja i dokumentacije. 

Auktor inače ne generalizira. Ne izlazi ni sa paušalnim tvrd¬ 
njama. Nastoji da bude u isto vrijeme i kritičan i objektivan. 
Uočuje i pozitivne poteze na liku mladih svećenika. Honorira, na 
primjer, njihovo oduševljenje za Sveto Pismo, njihov socijalni os¬ 
jećaj i duh Zajedništva, njihov demokratizam i optimizam, njihov 
radni elan, njehovu radikalnu depolitizaci ju crkvenog života. Što 
im najviše zamjera, to je naturalističko shvaćanje kršćanstva i 
apostolata, konfuzija i površnost teoloških i patoiralnih ideja, opće 
relativiziranje svib načelnih problema, pretjerano eksperimentira¬ 
nje i novatorstvo iz načela, manjak posluha i poniznosti, lajici- 
eacaja manira. Vole, uz svu teoretsku grmljavinu na kanstan finski 
duh u Crkvi, standard i položaje, koji su dobro plaćeni: jagme se, 
na primjer, za katehetska mjesta na srednjim školama, a nižu ka- 
tehizaoiju zapuštaju. Nijesu odlikaši u molitvi i pobožnosti. Pret¬ 
postavljaju vanjsku aktivnost nutarnjem životu i svećeničkoj du¬ 
hovnosti . 

Ja sam se, priznajem, pročitavši članak, s njim odmah i u 
cijelosti solidarizirao. Učinilo m.i se, da je pisac čovjek i superior¬ 
ne logike, i ispravne načelne orijentacije, i čistih namjera. Poželio 
sam, da bi ovaj njegov članak i mnogi kod nas pročitali. 

Ali, reproducirati ga ne mislim. Ne bi to bilo lako ni moguće 
u jednom kraćem prikazu. 

Nešto je drugo, radi čega ga ovdje spominjem. Dao mi je ide¬ 
ju za nekoliko novih reflekcija o funkciji i potrebi lajičkog apos¬ 
tolata. Zapravo samo za jednu. 

Među ostalim p. Coloisio, na jednom mjestu, vrlo zorno i dras¬ 
tično crta, kako se svećeničko vrijeme nemilice troši na ono ne¬ 
bitno i periferno u duhovnoj pastvi (na »kružoke« i »konferencije 
okrugloga stola«, na »dijaloge« na beskrajne »specijalističke* po¬ 
uke o ljubavi i braku, na »ankete«, na pjesničke pokuse i vježbe, 
na filmski i sportski odgoj i zabavu djece i mladeži, na organizi¬ 
ranje izleta i kampova), dok ono glavno: priprava za propovijed, 
ispovijedanje, dobra katehiizacija, pohodi bolesnika i, dakako, sve¬ 
ćenički duhovni i molitveni život, strada i ostaje maćuhinski za¬ 
nemareno pod tom tiranijom »zaposlenosti«. 

Impresioniralo me to. Učinilo mi se aktuelno i za naše prili¬ 
ke. I mi svi osjećamo, da ne možemo uporedo biti i dobri sveće- 
nicd-organizatori i »radnici« i dobri svećenici-molitelji i pas tor alci. 
Ne možemo se rastegnuti. Premalo imamo vremena i za jedno i za 
drugo. A oboje je, sigurno, potrebno, i ako, ono prvo i vanjsko, 
nije baš onoliko potrebno, koliko mi mislimo. 

Krvavo nam treba rasterećenja ili na jednoj ili na drugoj stra¬ 
ni. A lako je pogoditi, na kojoj. Na onoj organizator noj i pomoć¬ 
noj. Na onoj tehničkoj. Kao svećenike nas nitko ne može zamije¬ 
niti; kao katoličke, pa i pastoralne, organizatore može. Mogu i 
drugi okupljati katoličku mladež i s njom koinferirati i organizirati 
zabave. Mogu i drugi provoditi ankete. Mogu i drugi evidentirati 
filmski i sportski život, koji toliko privlači i interesira omladinu. 

Tko? Lajiici. Katolički lajici. Lajički apostoli. Oni to mogu. 
Mogu i moraju. To im je, danas, dužnost. Sve ono u crkvenom 
i pastoralnom životu, što ne traži svetoga reda. valja da oni, malo 
pomalo, na sebe preuzmu. Da se za to kvalificiraju. Da se u tome 
aktiviraju. Eto im djelokruga! Najplemenitijeg. Najodličnijeg. Eto 
im načina, da ne budu u Crkvi samo »krdo«, sarmo »puk«, samo 
privjesak. Mogu biti radnici i vođe. Mogu biti odgojitelji. Mogu 
biti organizatori, evidentičari. poslovođe, ekonomi, finansijeri, 
koraliste, dirigenti. Mogu na sebe uzeti polovinu apostolskoga pos¬ 
la; polovinu odgovornosti za uspjehe Crkve, za pređobi van je i od¬ 
gajanje duša; osobito onih mladih. Odmah ćemo mi svećenici odah¬ 
nuti. Odmah ćemo se moći bolje upregnuti u crkvi i solidnije i 
ispovijedati, i propovijedati, i katehizirati. Odmah ćemo moći’ — 
i morati, — pobožnije, svećeničkije, svetije, živjeti. 

Reći će tko: Jest; sve je to Lijepo: samo je li i moguće? Gdje 
su nam ti lajički pomoćnici? Nitko mi toga ne će uraditi, dok ja 
ne uradim! 

Dobro, dobio. Možda danas i jest tako. Ali mora li tako biti 
sutra? Zar ne treba na to misliti? Zar ne treba i tražiti i odgajati 
lajičke apostole? Zašto je II. vatikanski sabor donio svoj dekret 
o lajičkom apostolatu? 

Moramo mi svećenici biti svijesna. da nam tolike »male stva¬ 
ri« smetaju. I moramo dobro u svom svećeničkom radu razlikovati 
ono manje od onoga većega. Moramo građuirati i vrijednost i duž¬ 
nost svoje svećeničke službe. A u koliziji moramo uvijek preferi¬ 
rati ono bitno i ono specifično svećeničko. I na štetu onoga 
drugoga. 


To je fundamentalni princip nadnaravnog apostolata. Izrečen 
je on i formuliran, — klasično, lapidarno, auktoritatdvno, uvjer 
ljdvo, — još u onoj apostolskoj riječi iz dana prve Crkve: »Nije 
pravo, da mi ostavimo riječ Božju, pa da služimo oko stolova. 
Nađite, dakle, braćo, među sobom sedam poštenih ljudi, punih Du¬ 
ha^ Svetoga i mudrosti, koje ćemo postaviti nad ovim poslom! A 
mi ćemo ostati u molitvi i u službi riječi!« (Dj. Ap. 6, 2.—4.>. 

Riječ je to, koja obvezuje. I nas svećenike. I sve lajičke,-poš-. 
tene, mudre i dostojne,-ljuđe u Crkvi! 


C. 


SVEĆENIK U KINU 

Kino i film nijesu, — ni po svom repertoaru, ni po svom mo¬ 
ralnom i estetskom ukusu. — puno izmijenjeni od vremena prije 
rata. Na bolje, svakako, nijesu. Merkantilnost, trgovina, glavna je 
kriterij filmske produkcije u masi i za mase. I pišu se i daju 
komadi, — scenariji, tekstovi, kadrovi, — koji će »ići« Valja se 
prilagotidi ukusu publike. One široke publike, koja i puni kinske 

dvorane i plaća ulaznice. A ona ne dolazi na visoko vrijedne um¬ 
jetničke kreacije ni na komade s kakvom ozbiljnom tematikom: 
nj'u najviše privlače: šarenilo, kič, lake senzacije, kriminalne scene, 
»vestern« i, seksualna pikanterija, ^starovi« i »dive«. I, možda 
još malo, siadunjavo-sentimenta 1 ni motivi, efekti, prizori. Takav 
je film vaše manje svagdje; pogotovu na zapadu i u Americi, odak¬ 
le ga i k nama najviše i raporti raju: kornercijalnosi; to i ekonomič¬ 
nost diktiraju. Bio je takav pred rat; i danas je takav. Ozbiljne je 
filmske produkcije malo: odgojne i moralno pozitivne još manje. 
Ono nešto, sitnih, katoličkih lifmskih kompanija, u većim katolič¬ 
kim nacijama, samo je kap u moru. 

Ne mora čovjek biti redoviti posjetmik kina, da to utvrdi. Do¬ 
voljno je, da samo koji put baci oko na filmske, ilustrovane, pla¬ 
kate, ili da im pročita reklamu u novinama i pokoju recenziju iz 
filmskih rubrika po časopisima. A, ako je svećenik, može sebi 
eformirati prilično pouzdan sud i iz reakcije solidnijih vjernika. 
Mnogi od njih formalno strahuju, da im djeca ne bi vidjela po¬ 
kojega komada u kinu, i ljuto se kaju, — i u ispovjedaonici, — 
što su otišli na ovaj ili na onaj film. Sa svaike je strane na njih 
negativno djelovao. Još k nama oni najgori ni ne dolaze. U Šved¬ 
skoj je, pišu novine, 80 posto filmova erotsko-seksualno-pikantnog 
sadržaja. U Italiji isto tako. Neki je dan »božanska« (i stara) 
Oiina Lolobriga bila i na sudu osuđena, jer je u jednoj sceni nas¬ 
tupila gola, kao od majke rođena. A u Švedskoj je za to ne bi ni 
osudili. 

Kino i film ni jesu se, — ni po svom repertoaru, ni po svom 
moralne m i estetskom ukusu, — puno izmijenili od vremena prije 
rata. Držanje nas svećenika prema tome i takvome kinu puno se 
je više, otada, izmijenilo. Bilo je u ono doba po svijetu krajeva 
i bis/kupija, gdje je crkveno, regionalno ili lokalno, zakonodavstvo 
i formalno, — pa i pod sankcijama i cenzurama, — branilo sve¬ 
ćenicima i duhovnim osobama polazak javnih kina. U našim kra¬ 
jevima nije: formalno i pod sankcijama. Ali ni kod nas nijesu 
dobro gledali svećenike — polaznike kina. Ni sa crkvene strane, 
ni sa strane vjernika. Svećenici, koji su češće, a pogotovu redovito, 
išli u kino, bili su uvijek smatrani liberalnima. I, obično su se dob¬ 
ro obazirali, da ih ne bi vidjeli ili, barem, prepoznali ljudi iz 
crkve. I da to ne bi došlo do ušiju biskupu ili kuriji. Ponajviše bi, 
u kino, išli bez kolara, u svjetovnjačkom odijelu. Danas je u tom 
pogledu i kod nas drukčije. Mnogi svećenici idu redovito u kino. 
Na svaki novi komad. Bez puno izbora i bez propitivanja, je li 
film, — ako je američki, — dobio odobrenje od crkvene filmske 
cenzure ili od »Legiion of decence«. I uglavno se ne »boje« i ne 
sakrivaju. Postalo je to sasvim obično. Pogdjegdje ih više ide nego 
ne ide. Osobito su se mladi svećenici emancipirali. I bogoslovi. Na 
sam dan mlade mise ili korizme, pa se svi od reda dignu i zapute u 
kino. Skupa sa mladomisnikom i manudu klorom ili dekanom. Ne 
idu samo »skr uputan ti«. I za »scandolum puslllorum« danas je 
lako. Svi smo i onako u civilu: gdjeko s kravatom, a gdjeko i bez 
kravate; mlade su mise svakako ljeti, pa je najzgodnije u košulji 
ili majici, bez rukava. Ne udaramo više u oči. Lakše je danas i sve¬ 
ćeniku »u kvar«. Civil je s te strane, kao i »pietas, ad omnia uti- 
lis«. A, Bogu hvala, zakonit je. Još je koncilski interregnum: sta¬ 

ri zakoni o svećeničkoj odjeći više ne vrijede, da mije samo znati, 
tko ih je to dokinuo, — a novih još nijesmo dobili, pa Hn dubio 
pro li bertate«! 

Uostalom, da koji seljak ili bogomoljka i zamrmljaju, lako će 
mo im začepiti usta i primiriti »consdentiam eorum infirmam«. 
Koncil je sve to dopustio. Svećenik ne smije više biti pustinjak 
čovjek »mimo svega svijeta«: treba da zna, što se u svijetu i oko 
njega događa. Treba i da zna, što u kinu gledaju njegovi vjernici 
kako bi ih mogao voditi i upućivati. Mladež osobito »Aggiornamen- 
o« je lehabilitirao sva savremena »međia commu ni c a t i oni s« pa 
i kino. Crkva i svećenik moraju danas biti suvremeni. 

Situacija je s te strane prilično jasna. »Speoies facti« dovoljno 
je fiksirana. Samo, kako je sa »species iuris«? 

Caist svim tim dušobudnim rezoniranjima o svećeničkom do- 
suvremen,u, ali ja ne mislim, da smo tom novom praksom išta do¬ 
bili za svoj svećenički, moralni i pastoralni, život Nije nam kao 
svećenicima, ni danas mjesto u kinu, dok j e ovakav, kaka’v je. 
Nijesu za nas m danas pikanterije sa filmskog platna. Izlažemo se 
napasti. I bližnjoj griješnoj prigodi, koji put. Osjenit ćemo tim 
svoju svećeničku čistoću. A i bez toga nam je dovoljno kušana. 
Izvigavamo pogibli integritet svojih kršćanskih pogleda na svijet. 
Inficiramo se, i nesvjesno, mentalitetom mondenosti. Popuštamo 
nižemu čovjeku u sebi. Gubimo auktoritet duhovne superiornosti 
i padamo na »niske grane« duhovno siromašnih. Sabiažnju je-mo 
one bolje od sebe: obične pobožne vjernike nježne savjesti, koji 
instinktivno zaziru od svega, što, i previše, udara po duhu svijeta. 
Znadu i oni, da svećenik ne smije biti »upoznavač života« u sve¬ 
mu i pod svaku cijenu i da to poznavanje života, tu informiram«! 
i to iskustvo, valja podrediti svećeničkoj moralnoj intaktnostd i 
svetosti života, kao primarnom i praktično najdelikatnijem i naj¬ 
osjetljivijem, postulatu svečeništva. 

Na koncu, sve da je repertoar kinskih produkcija i moralno 
•naj korektni jj, opet one ostaju u prvom redu — zabava. To im je 
prvi cilj i kriterij. A zabava. -— i ona najpoštenija, — klasično je 
područje samozataje. Što je čovjek duhovniji, to se manje zabav¬ 
lja. Zabava je jedna od nižih, i najnižih, kategorija ljudske aktiv¬ 
nosti. Sekundarna i relativna. Ljudi duha svijesno je ograničuju 
u korist viših aktivnosti: refleksije, stvaralaštva, karitativnosti, 
apostolata. asketskog i molitvenog sazrijevanja i produbljen os ti! 
Masi je zabava ideal i potreba; eliti je samo sredstvo nužnog du¬ 
hovnog i fizičkog osvježen ja u službi višim idealima. Kino je s 
te strane na istoj liniji, kao i nogomet, kao i sport, kao i karte 
i druge društvene igre, kao i zabavna literatura, kao i radio i te¬ 
levizija, i kavana, i korzo, i plaža, i turistika. Od duhovnih osoba 
Crkva .je uvijek, u svim tim stvarima, i očekivala i tražila drago¬ 
voljno odricanje i preporučivala im mjeru. A svećenicama je ko¬ 
ješta s toga područja, — pa i što nije bilo u sebi zlo, — naprosto 
zabranjivala. Lov na veliko (»venationem clamorosam«), karte i 
kocku (u novce), pohađanje gostiona, kolo, učestovavanje na piro- 
vanju, pa i kazalište. Povlačenje od zabave bilo je i sredstvo i bi- 
heg težnje za sav-ršenošću i višim darovima. Tim su duhovne oso¬ 
be otkupljivale svoj moralni i religiozni auktoritet. Izdizale se iz¬ 
nad vjerničke mase i iznad duhovne prosječnosti. Koncentrirale 
se na više stvari u životu. 

Nećemo ni danas ništa izgubiti ,akn ne budemo među redo- 
đovitim i pasioniranim polaznicima u kina. A puno ćemo dobiti. 
»Nostra autem conversatiio in coelis est!« Non cum communibus 
homanum viiis !« 

Kako, ne znači to. da se mi svećenici moramo dezinteresarati 
od problematike kina. Ne moramo, i ne smijemo se, od nje đezan- 
teresiirati. Previše je ona blizu današnjem čovjeku. Previše je ve¬ 
lik upliv kina na mase, — pa i na vjerničke mase, — da bismo 
se u tom pogledu mogli zadovoljiti ulogom pasivnih promatrača. 
Gdje je god katolicizam aktivan, on to ni ne radii. On vodi u evi¬ 
denciji filmsku produkciju i nastoji na nju, pozitivno, djelovati; 
i sam se, po mogućnosti, u njoj aktivira; kritizira je; zauzima pre¬ 
ma njoj stanovište; cenzurira filmove s umjetničke i moralne 
strane; daje vjernicima konkretne upute, na koje komade mogu 
slobodno ići, a koje moraju bojkotovati. 

Tko i nama brani, da to činimo? Nitko nam ne brani. Crkva 
nam to, — i sa II. vatikanskog sabora, — preporučuje, — i na to 
nas duži. I na sustavnu, organiziranu .akciju (u »Dekretu o sred¬ 
stvima društvene komunikacije, n. 2., n. 14.—22.). Tko i našim 
katoličkim, a napose društvenim i obiteljskim, časopisima brani, 
da uvedu filmsku rubriku? Odavna, decenijama, još prije rata, os¬ 
jećali smo potrebu za tim. I pisac ovih redaka. Možemo imati i 
katoličke filmske specijaliste i kritičare: lajike u prvom redu, ali 
i svećenike. 

Samo za sve to nije nikako potrebno, da mi svećenici, i sami. 
masovno, a pogotovu redovito i često, pohađamo kino. I ne ćemo 
ga tako ni pohađati, ako budemo pravri »homines Del«, svećenički 
i asketski idealisti. Imamo i prečega posla. I puno ljepših ra¬ 
dosti. 


U DESETOGODIŠNJICI SMETI SESTRE MARICE STANKOVlC 

Pred deset godina, dne 8. X. 1957. ova velika žena našega vi¬ 
jeka, koja je rođena na našoj grudi, završila je svoju ovozemnu 
misiju i otišla pred nama sa znamenjem vjere, da gleda slavu Pre¬ 
svetog Trojstva kojemu je posvetila sve bogate darove svoga srca 
i uma, svoj veliki, plodni i sveti život. 

Snaga svih njezinih uspjeha, herojdzam i borbenost u njenom 
svestranom radu za Kristovo Kraljevstto u dušama, bilo je njezin 
intenzivni život s Bogom, kojega je na naročita način doživljavala 
u liturgiji. I sama jednom piše: 

»Crkvena liturgija skupila je sve najljepše i naj skladni je, sve 
bogadstvo i sjaj prirode i ljudskih rukotvorina, da svoje vjerni¬ 
ke uzdigne, da im dočara okus nevidljivog svijeta, okus neba«. 

Ona dobro znade gdje je centralni izvor kršćanstva, ona svoj 
život neprestano uklapa u život Mističkog Tijela Kristova, ona želi 
doživjeti »svoju misu« i ona je doslovno kao aktivni borac svete 
Crkve i doživljuje. Sama se u toj žrtvi prikazuje kao aktivna 
žrtva, sjedinjena s velikom Kristovom žrtvom, za spas i sreću 
mnogih. 

Sama piše: »Pravilno shvaćena sv. Misa daje nam silnu ši¬ 
rinu, silan zamah, razvija našu uskogrudnost, naš egoizam, jer je 
to žrtva neba i zemlje. Žrtva sviju ljudi, žrtva cijele Crkve.« 

»Otac nam je rano u jutro poklonio život. Sin nam je po Euha- 
ristijskom blagovanju ojačao duše, a sad neka Duh Sveti dade 
tom našem životu svoju puninu, svoj žar, svoj pečat.« 

I ona želi da sav naš život bude produžena sv. Misa i komen¬ 
tira svoju misao dalje: 

»To je kraljevsko poslanje, kraljevska misija. Nositi ljubav, 
darivati ljubav, propovijedati ljubav. Ali ta ljubav ne smije biti 
ne št° apstraktno, već u sasvim konkretnim djelima. U pomaganju 
bližnjemu, u nošenju njegova tereta, u razboritom preuzimanju 
njegovih poteškoća, u podmetanju svojih leđa pod tuđe terete!« 

I dalje nastavlja: »Katolički radiikalac mora imati katolička 
koljena. Mora klečati i klečeći osvajati svijet. Mora mnogo moliti.« 

Ona u srcu kršćanskog mi¬ 
sterija traži snagu: »Krist 
u Euharistiji je najsigurniji 
liječnik naših bolesti. Naj- 
savršenijd Pedagog, jer se 
nikada ne može prevariti. 

Najbolji savjetnik na sklis¬ 
kom putu mladosti. Naj¬ 
hrabriji vođa u svim ple¬ 
menitim pođhvatima, naj¬ 
vjerniji drug u našem 
a.postolatu.« 

»U Euharistiji je čvrstoća 
naših redova, jakost naše 
ideologije, tajna uspjeha, 
životna snaga našeg op- 
stanka.« 

I podcrtava naš udio u 
toj najvećoj Žrtvi. I kaže: 

»Sebe žrtvovati, da nas 
Krist uzme .i nosi k Ocu...« 
doista mi moramo s Kris¬ 
tom umrijeti, ako se hoće¬ 
mo s Njegovom Žrtvom na 
Križu sjediniti. Moramo vr¬ 
šiti Njegovu Volju. Bogu 
sve predati: sve časove od¬ 
ricanja, mrtvenja, sve boli, 
borbe, patnje, umor toga 
dana, čitavog sebe.« 

U svoj život s Crkvom ona povezuje sve ljude, i zato kaže: 
»Krunica je u velikoj cijeni pred Gospinim očima. Ulica je, da je 
molimo. Tad u nju upletemo sve ljude, koji kraj nas prolaze, sve 

živote koji kraj nas ključaju, sve duše, koje kraj nas dišu.« 

I dalje piše:... »ona je sva mjesta u kojima se kreće, pretvo¬ 
rila u oratorij. Sva mjesta u gradu, u selu, u poslu, pod vedrim 

nebom, pod suncem prema onoj evanđeoskoj: da se Bogu treba 
klanjati u duhu i stini « 

Njezin bogati liturgijski život neprestani je izvor milosti za 
sve duše koje ju okružuju: »Razlijevanje božanskog života nije 
stvar omeđena, ograničena. Ona je ogromna i neprekidna rijeka, 
koja iz nutarnjeg bogatstva Presvetog Trojstva ulazi u dušu Boga- 
- čovjeka, iz Njegove punine u nas, a iz nas se bar u malim po ¬ 
tocima razlijeva u duše bližnjih.« 

Bogatstvo te njezine velike duše doći će do izražaja na nje¬ 
nom smrtnom času. Umirući pokazuje svojim kćerima Obrednik, 
želeći da se iz njega izmole posljednje molitve kojima Crkva 
prati svog umirućeg člana do praga vječnosti. Načinivši nekoliko 
sekunda prije svoje agonije veliki znak križa, izgovorila je jasno 
svoje posljednje riječi: 


»Smiluj mi se smiluj ... Tvoja milost mi je dosta!« 


Blago Tebi sestro Marice što si vjerovala, i zato će Te jedinom 
zvati blaženom mladi naraštaji. 


P. M. 


BISKUP NA DIJELJENJU SVETE POTVRDE 

Kad se je Biskup sa dijeljenja sv. Potvrde u zadnjem mjestu 
te sezone žurio u sjedište svoje biskupije, da ondje tu večer obavi 
još jednu važnu biskupsku funkciju, na jednom smo pšeničnom 
-strništu opazili siromašnu ženicu kako pabiroi. Prvi osjećaj, što 
se u takvim slučajevima javlja u duši prolaznika, jest osjećaj sa- 
učešća. »Ne bi to činila, da joj nije od potrebe!«, tako resoniramo. 
No Moabljanka Ruta vraćala bi se kući, pabirčeći na njivi Bo- 
ozGVoj, s bogatim »plijenom«. I kasniji slavni danski pripovje¬ 
dač Kništijan Andersen, koga je kućna bijeda također nagnala, da 
kao šestogodišnji dječak, s drvenim cokulama na nagoma, a u 
društvu s drugom siromašnom djecom, pabirči na njivama pri 
Odenskom jezeru, znao bi jako razveseliti svoju dobru mamu, jer 
je to pabirčenje bivalo i vrlo bogato hranjivim zrnjem. Ako je 
spomenuta žena, pabirčući iza tadašnje žetve, napunila još koju 
vrećicu, a ne samo onu jednu, što ju je držala u ruci, mogla se je 
i ona samo veseliti, a i mi s njom. 

Malo je drugačije ovo naše pabirčenje od sabiranja preostalih 
klasova na žitnim poljima. Ondje podignu, što nađu. A, kad čovjek 
s perom u ruci prolazi u mašti i u sjećanju poljem mnogih lije¬ 
pih događaja, što su se desili prije nekoliko godina, očima duše što¬ 
šta više i ne vidi — taj strašni ljudski zaborav! —, pa će neki 
prikazi biti nepotpuni. No kažu umjetnici, da i torzo ima svoju 
ljepotu, a mislim, da to mnogo više vrijedi za tvorevinu riječi, kad 
se zbilja radi o lijepim stvarima. 

Bio sam na par sv. Potvrda, na par kratkih zamjena, na jed¬ 
nom i drugom ispomaganju — a sve u sezoni apost. pohoda mla¬ 
dog biskupa, koji prvi put izlazi na svoj biskupski teren. Puno 
me je toga na svim mjestima razveselilo, pa bih htio da ovim re¬ 
cima razveselim i druge. O svemu pripovijedam kao očevidac; ali. 
jer ipak nisam bio na svim mjestima, ponešto iznosim prema pri¬ 
povijedanju drugih. 

Mladi Biskup 


Drugo znači »mlad«. kad govorimo o svećeniku, a drugo, kad 
je ta riječ atribut imenice »Biskup«. Ipak naš Biskup nije samo 
tek nedavno primio upotpunu svećeničkog reda, nego je još da¬ 
leko od zenita muževne dobi. Gdje bi i uzimali biskupi za svoje 
pomoćnike postarije svećenike, da se onda, možda i brzo, moradnu 
ponovno baviti problemom toga teškoga izbora. 

Biskup je uvijek centralna osoba prigodom dijeljenja sv. Pot¬ 
vrde. Ovaj je put ta činjenica još jače dolazila do izražaja, jer su 
ljudi bili radoznali, kako izgleda, kakav mu je nastup, kako pro¬ 
povijeda. 


Je li slobodno pisati o biskupu 

Posve sam promišljeno stavio taj podnaslov. Uvjeren sam, da 
mi neki urednici ne bi htjeli štampati ovog članka. Osobito oni 
mladi, još niskusni i koji štošta ne shvaćaju, što bi ipak morali 
razumjeti. Da, na pr., svaki pisac, a osobito stariji, dobro promisli 
svaku riječ. Ako je franc. pisac Stendhal, iz čisto književnih raz¬ 
loga, znao i po četvrt sata razmišljati, da li će staviti pridjev is¬ 
pred ili iza imenice, kako da ne važemo svaku svoju tvrdnju, pa 
često puta i pojedinu riječ, mi svećenici, koji smo i odviše svi jesni, 
pa pišemo za Boga i za neumrle duše?! 

Nisu, na pr., takvi svećenici ni toga svijesni, da svaka napisana 
stvar, a osobito predviđena za tisak, iziskuje puno truda. Pa da 
bi je zato ,ako nema velikog razloga protiv, trebalo i uvrstiti. 

Imao sam toliko puta u ruci kakvu njigu na jeziku velikog 
stranog naroda, pa sam se čudio, kako su mogli tako nešto izdati, 
jer ne vidjeh nikakvu posenu vrijednost u toj knjizi. A kod nas 
ima čovjek nekad dojam, kao da je prva briga nastojati, kako da 
knjiga ne izađe, pa cenzor čini i ono, što po kanonu na njega ne 
spada. 

Jesu li možda pogreške, s kojima se čovjek susreće samo kod 
malih naroda, gdje svaki svakoga pozna, pa se na stvar ne gleda 
samo objektivnim očima nego i subjektivnim? 

Pa tako se bojim, da bi se netko, čim ugleda naslov ovog 
članka, mogao preplašiti njegova sadržaja, i pristupiti njegovu 
čitanju sa čvrstim preduvjerenjem, da ima u njemu stvari, koje 
su za osuditi. Moć je autosugestije veća, nego što i mislimo, pa 
je spomenuti strah dovoljan, da u članku zbilja i nađemo nešto, 
što bi trebalo izbaciti. Ne treba ni reći, da to mogu biti baš naj¬ 
dragocjenije misli i konstatacije. 

U svako je vrijeme takvo strahovanje bilo štetno. Škodljivo 
interesima Božjim i vjerničkim. Tuđe mentalitetu svetaca. Pove¬ 
zano ili posljedica posve svjetovne umišljenosti onih na vrhovima. 

Dokle smo god na zemlji, mogućnost nam je griješenja pristu¬ 
pačna. I, što se više pokrivamo nimbusom umišljenja, to smo da¬ 
lje od ideala. Ako je sv. Petar »zavrijedio ukor« (Gal. 2,11.), kako 
ne ćemo, i još mnogo češće, zavrijedi ti bar prigovor mi. na koje 
nije sišao vidljiv Duh Sveti i nije nam udijeljen i dar osobne bez¬ 
grešnosti. 

Misli, što ih ovdje pobijamo, posebno su tuđe mentalitetu 
Crkve danas u postkoncilsko vrijeme. Na sve se strane naglašuje 
potreba ddaloga, i ta se praksa naveliko i prakticira, a samo da ne 

bude toga tako važna dialoga unutar same Crkve. U ovo vrijeme 
Ivana XXIII. i Paivla VI., koji su najiskrenije manifestirali poniz¬ 
nost, kakvoj se ni u snu nismo mogli nadati, dok nije bila ost¬ 
varena, pa su i time prema inovjercima i manje prosvijetljenim 
katolicima otkrili jednu od bitnih oznaka Kristove Crkve — sve¬ 
tost. Kao da još nikad kroz posljednjih bar tisuću godina nisu no¬ 
sioci vrhovne vlasti u Crkvi tako teško osjetili njezin teret i svoju 
nevrijednost. 

Radi se samo o tome, kako ćemo saopćiti biskupima svoje 
želje. Da li u obliku protesta i s izrazima negodovanja i nepošti¬ 
vanja ili na kršćanski otvoren, ali i kršćanski pristojan način? 
Da li tako, da objektivan promatrač odmah zaključi: »Iz njega 
govora povrijeđenost!« ili pak tako, da svakome bude jasno: »Sta¬ 
lo mu je do ugleda Crkve i do spasa duše.« 

Na dotičnom mjestu u Poslanici Galaćanima upada izraz: »... 
ja sam mu se U LICE usprotivio«. Ali na koncu konca, što god 
pod tim mislio sv. Pavao. nepobitna je istina, da su iskreni »pro¬ 
tivnici« uvijek sveti i poželjni protivnici i da se takvi za leđima 
isto tako otvoreno i iskreno zalažu za aiuktoritet svoga pretpostav¬ 
ljenog, a oni u lice slatki i »korektni«, kako su god neiskreni ađ 
oculos, tako znaju svašta manje pošteno govoriti za leđima. I zato 
je uvijek u najmanju ruku znak manje inteligenicije i slabijeg da¬ 
ra psihološkog prosuđivanja ljudi, kad se onima posljednjima daje 
prednost. 

Isto je tako nezgodno, kad se pozitivno napisanim člancima o 
biskupima prigovara ovako: »Drugi će biskupi uzeta to kao indi¬ 
rektnu lekciju sebi.« »Bit će im krivo, što ga se toliko hvali.« I si. 
Prihvatimo u svom životu i djelovanju potpuno istinu, kako to 
dolikuje već ljudima, a kamo li ne kršćanima, i svećenicima, pa 
će biti minimalan broj, i među nekatolicima, onih koji će u na¬ 
šim člancima nalaziti nešto »između redaka«. A onda je druga 
tvrdnja čiste uvredljiva za naše biskupe. Kao da su djeca, a ne 
ozbiljni ljudi, među crkvenim ljudima najozbiljniji. A, ako slu¬ 
čajno u članku opisani biskup ima koju krepost, koju lijepu crtu, 
koju jedan ili drugi biskup možda nema, zar ne vrijedi i u tom 
slučaju pravilo o snazi dobrog primjera, pa smo onda i takvim 
pisanjem samo unaprijedili dobro cluša, i onda valjda nema mjes¬ 
ta nikakvu prigovoru. 

Već se je sigurno mnogo puta suzdržao od pisanja jedan ili 
drugi pisac u sličnim slučajevima samo zato, jer je računao s ljud¬ 
skom zlobom i s mogućnošću prigovora, da tako piše, kako bi ušao 
u volju. Zato naglasujem, da mi taj Biskup nije Ordinarij i da 
se od njega baš ničemu ne mogu nadati. 


Izgled — nastup — propovijed 

Kako dakle izgleda? Blag pastirski lik. Iz očiju mu izbija lju¬ 
bav prema ljudima. Ta ljubav se podvostmčava, kad razgovara s 
djecom. Djeca instinktivno osjećaju, tko ih voli, pa su se zato i 
s mladim Biskupom svagdje brzo sprijateljili. I zato su tako živo 
i veselo odgovarala na Biskupova sugestivna pitanja o praktici¬ 
ran ju vjerskog života iza sv. Potvrde. 

Kakav mu je nastup? Komunikativan. Za svakoga nalazi 
zgodno pitanje i prikladnu primjedbu. Žeteoeima s jedne i s druge 
strane ceste, kojom se nakon sv. Potvrde vozi u kolima, dobacuje 
riječ veselja radi žetve, dobre želje, riječi poticaja. Svima to go¬ 
di. Vidti se to iz njihovih riječi. A, kad šute i samo ljupko, pobož¬ 
ne i zahvalno gledaju, govore im oči. Djeci je još u svježoj uspo¬ 
meni, kako ih je lijepo ispitivao, prateći ih svojim očinskim pog¬ 
ledom, pa mu posebno živo dovikuju, dok im očice zrače svetom 
radošću. 

Kako propovijeda? Kako je jednostavan u svom nastupu, tako 
su mu i propovijedi jednostavne. Sveta jednostavnosti! Ti mnogo 
lakše sjedaš i u glavu i u srce, nego visok stil i probrane fraze! 
I puštaš mnogo dublje korijenje, obećavajući obilan i trajan plod! 
Jednostavne su bile i Isusove propovijedi. Alii je osvjedočenje, ko¬ 
jim su bile prožete, rezale duše slušatelja. I iz Biskupovih riječi 
izbija osvjedočenje. A vrlo ugodan i jak glas začinja riječi. Ako 
Biskup kao propovijednik nije kompliciran ni u izražaju misli, ni 
u frazama i slikama i ako ne zamara dugim rečenicama, pohvalu 
zaslužuje i kao psiholog, i kao praktičar. Omiljele su mu teme 
obiteljski i bračni problemi. Našu stvarnost jako dobro pozna. O 
spomenutim problemima govori u svakoj župi. Govori diskretno, 
a ipak jasno. Uvjerljivo, a ipak blago. No katkada i proročki zagr¬ 
mi. I ne ponavlja isto. Tako će ga korisno i ugodno slušati i onaj, 
koji obilazi sve župe jednoga kraja, gdje se dijeli sv. Potvrda. 
Čuli smo i obrazloženja, koja se ne nalaze u priručnicima i koja 
su nova i onim svećenicima, koji su već rutindrand propovi jedinici 
protiv bijele kuge. 


Još par fakata. 

Hoćete li još koju oznaku Biskupove osobe? Radije još koji 
lakat, a na temelju njih stvorite sami zaključke. 

Auto ima radi svoje brzine veliku prednost pred običnim ko¬ 
lima', u koja su upregnuti konji. Ali. da nije te prednosti, čini 
ma se, da, da bi se Biskup radije vozio u običnim kolima. Da bo¬ 
lje vidi ljude. Da im korisnije dobaci koju lijepu riječ. Pa i vjer¬ 
nici to više vole. Na svoje sam se oči o tome uvjerio u jednoj župi. 
S desna i slijeva, po poljima i po seoskim sokacima, i muškarci, 
i žene, i djeca, svi bi pokleknuli i pobožno se prekrstili. Kao da je 
pred nama jurio neki auto, a iz njega se desno i lijevo razlijegalo 
* upozorenje: U slijedećim se kolima vozi Biskup. Valjda su to za¬ 
ključivali po naikićemim kolima i konjima. Ili su već izdaleka 
zamjećivali crvenu biskupsku kapicu na glavi. Ili im se pak to¬ 
liko utisnuo u srce Biskupov lik, te su ga i po stotinu, i više, me¬ 
tara daleko u dnu polja prepoznavali. 

Jedne je nedjelje držao Biskup dvije sv. Potvrde: u jednom 
povećem gradu prije podne, a onda po podne u susjednom selu. 
Navečer je pak istoga dana krenuo autom prema župi nekolike 
desetaka km. daleko, gdje će potvrđivati djecu sutradan ujutro. 
Sjetih se američkih biskupa. Oni su još prije posljednjeg rata, 
skraćujući daljine pomoću auta, znali istoga dana dijeliti sv. Pot¬ 
vrdu u nekoliko mjesta. Brzi tempo modernog života počeo je, eto, 
i kod nas dolaziti do izražaja i pri dijeljenju sv. Potvrde. 

A, da mu netko drugi propovijeda, hajde de. Ne; on propovi¬ 
jeda u svakoj župi sam. Puno mu toga leži na srcu, što treba da 
rekne vjernicima u naše vrijeme. Sam i ispituje djecu vjeronauk, 
da im onda na koncu rekne riječ pohvale i ohrabren ja. A, kad je 
djeci, na koncu sv. Potvrde, podijeljen biskupski blagoslov, onda 
će progovoriti još jedamput, kratko, djeci, kumovima i roditeljima. 
►►Revnost za Dom Gospodnji izjeda me« (Ps. 68, 10.). A ta revnost 
ničim ne odbija, jer je naravna i vesela, nadahnuta ljubavlju pre¬ 
ma ljudima A, jer je povezana i sa živom vjerom, i s iskrenom 
pobožnošću, a osobito s nježnom ljubavlju prema Majci Božjoj, bit 
će i blagoslovljena. 


Kakav je Biskup prema svećenicima 

I opet ćete stvoriti zaključak sami, a ja ću samo spomenuli 
neke činjenice. Svećenici se prema Biskupu i pred njim ponašaju 
posve neusiljeno, a da ipak ne zaboravljaju, da je to biskup, a 
oni da su obični svećenici. Za vrijeme propovijedi, na pr., ostavit 
će brevijar i slušati Biskupovu riječ. Ne drži je običan svećenik, 
već jedan od nasljednika Zbora apostola. Imamo i mi svećenici 
štogod naučiti od biskupa, a ne samo vjernici. 

Neusi ljenji su i posve naravni i za stolom. Jedan drugome do¬ 
bacuje duhovite opaske, čine se šale, pripovijedaju zanimljivi do¬ 
gađaji, a u svemu sudjeluje i Biskup. I pažnjom, i riječima, i smi¬ 
jehom. A ipak ne zaboravljaju, da je tu Biskup, pa mu postav¬ 
ljaju pitanja, traže mjerodavne solucije i daju pametne sugestije. 
I tako se za takve svećeničke sastanke s Biskupom, kao s najod¬ 
lučnijim članom Crkve u dijecezi, posebno može reći: »Ecce, quam 
bo.num et jucundum est habitare fratres in unum« (Ps. 132, 1.). 

Mnogo je za biskupa rečeno, kad se kaže, da je svome kle¬ 
ru otac. Još mu je veće priznanje dano, kad se za njega može reći,, 
da se prema svojim svećenicima ophodi kao brat prema braći. A 
takav je, eto, bio na spomenutom kanonskom pohodu naš Biskup 


Svećenici zbilja rade 

U župi X. služio sam Poldanicu dvije nedjeljnje uzastopce. 
Ministranti skoro sami svršeni sedmoškolci. Pod sv. Misom nisam 
čuo -nijedanog šapata. 

Svećenici, barem toga kraja, često se bore s velikim poteško¬ 
ćama, ah rade neumorno. Vidi se to i po izvrsnom znanju vjero¬ 
nauka. I po brojnim i lijepo odgojenim ministrantima. I po lije¬ 
pom broju »Glasa koncila« i drugih vjerskih listova, koji se po 
župama raspačavaju. I po brojnim sv. Pričestima. U župi Y. Bis¬ 
kup je pod sv. Misom prije dijeljenja sv. Potvrde pričeslio pe¬ 
desetero djece. Jedan se je župnik u klupi uz veliki oltar dosta 
glasno bunio protiv toga opterećenja već i tako duge svečanosti, 
a Biskup se je samo veselio. Nije to bila obligatna sv. Pričest. Is¬ 
povijedali su se i pričestili već prije. Bila je to dragovoljna sv. 
Pričest. Plod je to, svakako, revnosti domaćeg župnika. Kad zna¬ 
mo, da se mnogo toga, prigodom djeljenja sv. Potvrde, ima obaviti 
prije sv. Mise, da je i za oblačnog vremena ljeti radi mnoštva 
vjernika u crkvi velika sparina i da je za današnju nervoznu dje¬ 
cu to prilična žrtva, taj će morati radi tih brojnih Pričesti hvalu 

dati i djeci i njihovim roditeljima. Radi ispravnog prosuđivanja 
cijele stvari moramo reći, da je župnik odgovarao djecu od pri¬ 
sustvovanja sv. Pričesti na sam dan sv. Potvrde. I radi bojazni, da 
ne bi kojemu djetetu, radi ljetne sparine, pozlilo, ali i radi toga, 
da sve skupa ne traje odveć dugo. No djeca, dobro poučena od 
svog župnika, preferirala su pristup sv. Pričesti. Ugodno su dje¬ 
lovale i recitirane sv. Mise prigodom dijeljenja sv. Potvrde, i lije¬ 
po uvježbano dječje pjevanje. Vrlo me se je ugodno dojmilo, već 
drugi put na istome mjestu, i ono divno pjevanje »Molitve vjer¬ 
nika« za vrijeme misnog Prikazanja. Nema ljepšeg pjevanja od 
pjevanja djece. Ali je najljepše, kad pjeva cijela Crkva. Moram 
podsjetiti, da govorim o vremenu, kad još nije u našim sjever¬ 
nim krajevima službeno uvedena ta divna »Molitva vjernika«, 
koju naši Dalmatinci imaju već stoljećima. 

I grade naši župnici. Teško, da im je jedna samo župa u tom 
kraju, a da se nije bar nešto popravilo. Negdje se grade novi ob¬ 
jekti, a većinom popravljaju i dotjeruju stari. Negdje se crkva 
dotjerala i uredila iznutra, negdje izvana i iznutra, a negdje samo 
toranj. Naišli smo i na crkvu u skelama. Na jednom će se mjestu 
nabaviti i nove orgulje. Mi stariji svećenici znamo onda staviti 
najiskreniju primjedbu: Svaka čast našim mladim svećenicima. 
Snalažljivi su, smioni i požrtvovan!. 

Znaju se boriti i s velikim materijalo-financijskim poteškoća¬ 
ma. Ima ih, koji žive kao pustinjaci: u svim župskim prostorijama 
samo jedna osoba — župnik. Da nije opet kod drugih požrtvovana 
majka, dobra tetka ili druga sestra, i oni bi morali pustinjačiti. 
A ipak su i ti svećenici široka srca i podatne ruke — gostolju¬ 
bivi. Ako kojega vežu posebne klauzule iz kakvih ugovora, pa ne 
mogu odgovarati zahtjevu svoga svećeničkoga, bratskog i hrvatskog 
gostoljubiva srca, znaju se živi izjedati. 

I jako su kolegijalni. Međusobno potpomaganja prigodom is¬ 
povijedanja božičnih, korizmenih, prvopričesničkih i krizmenih 
općenito je. Rijetke iznimke potvrđuju pravio. 

A vjernici? 

Već smo im dali svoje priznanje, i formalno i indirektno, u 
prijašnjim poglavljima. A najljepše ćete stvari katkada saznati iz 
razgovora s njima u četiri oka. Tako mi propovijeda jedan Zag¬ 
repčanin : 

Približio se jednom muškarcu iz seoske župe, gdje se je ne¬ 
davno dijelila sv. Potvrda, i pita ga, kakav im je župnik. Znao 
je i sam, kakav je, ali je bio radoznao, kako seljani reagiraju na 
njegovu revnost. Taj ga je muškarac naprije odmjerio od glave 
do pete, kad je stekao uvjerenje, da je dobar čovjek, onda mu je 
rekao otvoreno: 

Prije njega smo imali nemarna svećenika, ali je ovaj sve to 
popravio. I birao je najljepše izraze, da okarakterizira njegov rad 
i njegov život. Na prošlogodišnjoj koroni dekan se je o njemu iz¬ 
razio ovim otprilike riječima: Vrlo revan, ali bi htio postići sve 
odjednom. Mladost je redovito takva. Ali recite, zar to nije sim¬ 
patično? To vječno nezadovoljstvo sa samim sobom, sa svojim ži¬ 
votom, radom i uspjehom, odnosno neuspjehom. I za vlastiti du¬ 
hovni život, a i za pastoralni rad i vjersko-ćudoredni napredak 

povjerenog stada to je najbolji custos, regulator, ekshortator i ko¬ 
rektor. Samo, ako su Božja polja zarasla korovom nehaja i zbog 
drugih krivica pretšasnika ili i cijelog niza njih, trebat će mnogo 
molitava i žrtava, valjat će sa suzama gristi tvrdi kruh posle- 
nički i bit će potrebno mnogo ustrpljivosti i ustrajanosti i ipak 
će katkada biti vrlo malo vidljivih uspjeha. Jedni siju, a drugi 
žanju. Ali nagrada na Nebu ne ovisi o vidljivim uspjesima, već 
o poniznom i požrbvovanom radu, o dobroj nakani, o našoj vjeri 
i pouzdanju, o čistoći i veličini naše ljubavi k Bogu i ljudima. 

Ali vratimo se našim vjernicima. Kakvi bili, da bili, svećenič¬ 
ki će uzoran žiivot, njegova revnost, njegova pokora i molitva, pa 
i njegova strogost, povezana s iskrenom dobrotom, sve više otva¬ 
rati srca naših vjernika. Imaju oni za sve na svom svećeniku dob¬ 
re oči. 


Ima li i štogod negativno? 

Mjesto odgovora — par pitanja? 

Osim ustrajne pouke i onog Pavlova »obsecra. increpa«, za¬ 
lijevana, razumije se, ustrajnom molitvom, ima li još kakvo zgod¬ 
no sredstvo, da povučemo u crkvu one, koji od kuće pođu u crk¬ 
vu, ali faktički dođu samo do crkve i tu se onda sasvim ogodno 
osjećaju uz sladoledžiju ili uz kakve šatore, pod kojima ze znaju 
skupo prodavati manje vrijedne i manje ukusne stvari? 

Da li je mogla zbilja vrijediti 300 Din., pred tri godine, slaka- 
-»fotografija« običnog' formata, što se prodaje kao uspomena na 
sv. Potvrdu, a izgleda, odnosno izrade, vrlo, vrlo loše, bolje: neu¬ 
kusne? Umjetnički i religiozno, uvjeren sam, mnogo više vrijedi 
ona otprilike isto tako velika prvopričesna slika, koja se u našoj 
katoličkoj knjižari na Kaptolu u Zagrebu prodaje uz cijenu od 
samo 30 Din., dakle deset puta jeftinije. I šta da se učini, da .-e 
naši vjernici obrane od takva podvaljivan ja i uci-jen javan ja? 

* 

Biskup je svoje pohvale, svoje negativne opaske i svoje želje 
rekao otvoreno. I u propovijedima, i za svećeničkim stolom. I 
ono, što je valjalo reći župniku u četiri oka, a u vezi s pregledom 
svetohraništa, oltara, crkvenih slika i kipova, pokućstva i rublja u 
crkvi, te crkvenih knjiga u kancelariji, rečeno je očinski i bratski. 
I, kao što je to Biskup a ukloni tati vno i otvoreno, ali ipak taktički 
rekao, tako su to i župnici lijepo primili, pa će slijedeći put uz 
sv. Potvrdu biti još ljepše i još bolje. 

Ali ipak moramo reći, da je i ovaj put dolazak Biskpua u župe 
i dijeljenje sv. Potvrde bio velik duhovni događaj za pojedine župe 
i za cijeli kraj. I moramo radosno istaknuti, da su uglavnom bili 
zadovoljni i Biskup, i svećenici, i vjernici. 

F. K. 

UZ NOVI PRIJEVOD KANONA 


U »Vijesniku đakovačke biskupije« za mjesec listopad ove 
godine tiskan je novi prijevod KANONA s namjerom, da svećenici 
i vjernici mogu dati svoje primjedbe.*) 

Tamo stoji, da je kod izrade novog prijevoda sudjelovalo 80 
stručnjaka. Bolje bi bilo da to nije spomenuto. Moje je mišljenje 
da tu treba još mnogo izmjena. 

Evo mojih primjedbi: 

r. 13—14. bolje da bude: i sa svima pravovjernim uzgajateljima 
katoličke i apostolske vjere. 

r. 15. mišljenja sam da riječ čeljad treba izbaciti. Ipak je bolje da 
ostane: sluga i službenica svojih, 
r. 16. mjesto uokolo stoje, radije: ovdje prisutni 
r. 20. mjesto žrtvu hvalbenu, bolje: žrtvu zahvalnicu 
r. 22. mjesto otpuste, bolje: izbrišu (oproste) 

r. 25—26. ne valja poredak riječi. Bolje je da bude: Vječni, živi i 
istiniti Bože, oni ti izručuju darove svoje odanosti 

r. 29. neka ostane: časteći uspomenu! Izbaciti drugu mogućnost: sa 
štovanjem spominjući! 

r. 48. mjesto našemu Gospodinu, bolje je: Gospodinu našemu! 
r. 51. neka bude: i sve tvoje obitelji 
r. 55. mjesto oteti, neka bude: izbavijeni 

r. 56. mjesto da se brojimo u stadu, bolje: da budemo u stadu 
r. 57. mjesto našemu Gospodinu, bolje: Gospodinu našemu 

r. 68. mjesto no, treba nego 

r. 71—73. neka bude: podiže oči prema nebu k tebi Bogu Ocu sve¬ 
mogućemu 

r. 74. mjesto oda tebi hvalu, neka bude: tebi zahvali 

r. 78. mjesto blagujte, možda je bolje: jedite (prema pijte) 

r. 84. mjesto jednako izgovarajući blagoslov oda tebi hvalu, bolje: 

opet tebi zahvali, blagoslovi 
r. 81. mjesto povečerali, bolje večerali 

r. 82. ss. mišljenja sam da je bolje zadržati riječ kalež mjesto pre¬ 
vedene riječi čaša. Riječ čaša previše podsjeća na birtiju! 
r. 92. mjesto na otpuštanje grijeha, bolje za otpuštanje (oproštenje) 
r. 94. mjesto u spomen na me, bolje: meni na uspomenu 
r. 99. mjesto uzačašća (sigurno tisk. pogrj.), treba uzašašća 
r. 108. mjesto sveudiljnog, treba: vječnog 
r. 116. mjesto neokaljana hostija, bolje: neokaljani prinos 
r. 120. mjesto prenesu, bolje: donesu 

r. 122. mjesto božanskog iz poštovanja piše se Božanskog 
r. 128. mjesto našem Gospodinu, bolje: Gospodinu našemu 
r. 130. mjesto čeljadi, bolje da ostane: sluga i službenica 
r. 131. mjesto pođoše, treba odoše 
r. 133. mjesto snom mira, bolje: u snu mira 
r. 135. mjesto upokojuju, bolje smiruju 

r. 138. mjesto našemu Gospodinu, bolje: Gospodinu našemu 

r. 139. mjesto grešni, bolje: grješni 

r. 141. neka ostane: u bazdan tvoga milosrđa 

*) U »Službi Božjoj« br. VI 1966. godine, pisao sam da je trebalo i 
tekst Misnog Priručnika dati javnosti na Uvid prije odobrenja i tiskanja. 

r. 142. mjesto podari, bolje: dostoj se dati 
r. 142. ushtij darovati, ovo nikako ne valja. 

r. 150. mjesto sa svima tvojima svetima, treba: sa svima tvojim 
svetima 

r. 151. mjesto među njih, bolje: u njihovo društvo 

r. 152. mjesto po vaganju, bolje: po vrijednosti naših zasluga 

r. 153. mjesto već po izobilju, bolje: nego po obilju 

r. 154. mjesto našemu Gospodinu, bolje: Gospodinu našemu 

Varijante u tekstu ... 

Bogo javljen je: mjesto vjenčan (sigurno tiskar, pogrj.), treba vječan 
mjesto tijelesan, treba tjelesan 
K r. 49. mjesto misterije, treba tajne 
K r. 68. mjesto no, treba nego 
K r. 49. mjesto ushitio, treba htio 

mjesto iz vode i Duha Svetoga, bolje: u vidu i Duhu Sv . . . 

mjesto udijeljujući, treba udjeljujući 

mjesto otpuštanje, treba otpušten je (oprošten je) 

Uzašašće: mjesto o desnicu, treba: s desne strane 
mjesto krhkosti, bolje: slabosti 

Duhovi: mjesto dan Pedesetke, bolje: Pedesetnice (ovo Pedesetke 

zvuči po Osmoljetki). 

Sve ove primjedbe iznosim samo s namjerom da stručnjaci 
dobro prouče svaku riječ prije nego tekst dođe pred Biskupe na 
potvrdu. Ne da tvrdim, ja imam potpuno pravo. Iznosim svoje miš¬ 
ljenje. Možda će to ipak biti od koristi. 

Dr Srećko Bošnjak, svećenik 


UKRŠTENO PITANJE 

(Prigodom enciklike Sacerdotalis caelibatus od 24. VI 1967.) 

Ima i ukrštenih pitanja. Ukrštenih stoga što su (kao i 
križ) tačka u kojoj se susreću i u kojoj se spajaju drugi 
pravci i drugi problemi. »Ukrštenih« i stoga što su ta pita- 
nja obilježena znakom križa. Mislim reći: Ona ne mogu biti 
riješena na ovome svijetu, ukoliko njihovo rješenje počiim 
u prinosu samoga sebe , u mučeništvu, u žrtvi. 

U svakom razdoblja svoje povijesti ukršteno je pita¬ 
nje ono koje traži najviši izbor, mijenja lice. 

Mislim da je u sadašnjem trenutku to pitanje pitanje 
svećeništva, a na poseban način pitanje celibata kod sve¬ 
ćenika. 

Pitanje odnosa tijela i duha za složeno i krhko biće, a 
to je čovjek, uvijek će biti ukršteni problem. Ma kakvo 
mu se rješenje dalo u uporabi, u uzdržljivosti, ono nije 

nikada jednostavan problem. Ono mobilizira sve naše 
energije. Crkva je osnovana na svećeništvu koje Vječnoga 
prenosi u vrijeme. Ma kako bio velik laički poziv i crkve¬ 
no stanje u prosjeku, svećenik je onaj koji među ljudima 
jamči sakramentalnu prisutnost Krista. A tko ne vidi da 
se problem seksualnosti i problem svećeništva tajanstveno 
sjedinjuju tvoreći na taj način ono što sam već nazvao 
ukrštenim problemom u sadašnjem trenutku? Javno mi¬ 
šljenje to živo osjeća. 

Kakvih li promjena kroz 15 godina! Jučer još celibat 
katoličkih svećenika nije bio postavljen u pitanje. On je 
bio nuzgredna činjenica koja se činila stečenom; svaka 
promjena ukazivala se nepojmljivom. U naše dane stvar 
se mijenja, i sa strane nekih vjernika. Čuju se tu i tamo 
glasovi o mogućnosti oženjena svećenika. 6 tom se govori 
u po glasa. 

Smatram da takvo pitanje u sebi nije zlo. Moralni i 
duhovni napredak sastoji se u tom da se s punim shvaća¬ 
njem i s punom slobodom ispuni ono što se činilo instik- 
tivno, iz običaja. I s ovog stanovišta ja mislim da je Encik¬ 
lika jedinstveni dokumenat svoje vrste i zaista divan. To 
kažem stoga, što tako mislim. Gdje da nađemo jedan slu¬ 
žbeni i regulatorski tekst , u kojemu se poklanja tolika 
pažnja prigovoru, u kojemu se nalazi tako fino, delikatno 
i oštro ulaženje u ljudsko srce, u poteškoću da netko bude 
svećenik, gdje ima tako istinske slatkoće i toliko čvrstoće , 
u kojemu se više podudaraju slabosti i zahtjev? Za neki 
drugi tekst ja ne znam. 

Sama snaga dokaza a prilog promjeni crkvene disci¬ 
pline je sažeta u riječi ne samo . . . nego također. Ne 
samo da biste upriličenjem izbjegli potiskivanja (refoule- 
ments), vi biste bili prvi prijatelji čovjeka; nego također, 
tj. još više, vraćajući se k apostolskoj i prvotnoj praksi, vi 
biste se približili drugim Crkvama. A nadasve vi biste ri¬ 
ješili nerješivi problem zvanja i dijeljenja sakramenata. 

To je sve istina. No po mojem mišljenju to je samo 
prividna istina, ali ne istina u dubini. To je istina samo 
kvantiteta a ne kvaliteta, to bi moglo biti istina u sada¬ 
šnjem času a ne kroz dugo vrijeme. 

Govoreći kao filozof i kao što čovjek govori drugim 
ljudima, izdižući pitanje na njegovu najčišću visinu, rekao 
bih jednostavno ovo: Tu se radi o zadnjem problemu mG- 

rala, o problemu zakona u njegovu odnosu prema običaji¬ 
ma, navikama, kad se neki strogi i opori zakon, kad se 
neki herojski poziv nalazi u suprotnosti s redovitim, osred¬ 
njim ili zlim običajem, moguća su dva rješenja: ili sniziti 
zakon i poziv sve do prakse, sve do običaja, sve do lakoće, 
učiniti da prestane naprezanje ili hipokrizija, ili ostaviti 
ideal na njegovu uzvišenom zabatu; ali morati podnositi 
bolno izbijanje ponekih padova (dejaillance). 

Obadva rješenja imaju neke prednosti. Ali po mojem 
mišljenju barem, kad se čovjek odriče uzvišenog i kad se 
smanjuje njegov poziv (Budite savršeni kao što je savršen 
vaš nebeski Otad), tada se potajno ranjava ljudska narav 
u onom, što ona ima najljepše, najplemenitije. Ta svaki od 
nas u dubini svoga srca, tamo gdje nitko ne zalazi, želi biti 
oplemenjen od neizmjernog, dignuti se iznad samoga sebe. 
Ako se on toliko divi herojima na ekranu, to je stoga što ga 
heroizam malenog broja sokoli i krijepi. Pogriješio je. No 
on zna da je pogriješio. Povrh toga on i u grijehu nalazi 
nesrazmjer između svoga ponašanja i svoga ideala. Svaki 
čovjek koji se pridiže, pridiže čitav svijet a da toga ni ne 
zna. Svaki čovjek koji postane mlak i javno se zapusti, 
smanjuje snagu svih ostalih. 

Vraćam se k Enciklici. Da je Vrhovni Svećenik otškri- 
nuo vrata, da je popustio za jednu jotu ili zarez, kakva li 
poklika olakšice, koji se da lako predvidjeti, kakva li bo¬ 
lesna zadovoljstva u labavu i krhkom dijelu nas samih! A 
za Pavla VI kakve li neočekivane popularnosti! I obratno, 
kakvu li je on uslugu učinio svim onima, koji se bore, koji 

koračaju zamišljeni, zaneseni 
uzvišenim ciljem, 
imajući pred očima trajno 
dan i noć, 

ili neki veliki nacrt ili neku 
veliku ljubav. 

(Viktor Hugo) 

Nevomann je priznavao da treba konzultirati laike u 
predmetima vjere. S većim razlogom u pitanju: »Kakva 
biste svećenika voljeli vi?« Znam da Enciklika odgovara 
na nemirno pitanje, na tajnu želju ovoga neizmjernog 
naroda bez glasa, raširena po zemlji, a koji je, zahvaleći 
svećeništvu i bez sumnje celibatu svećenika, so zemlje. 

Neka žena iz puka, dok mi je pričala o svom župniku r 
koji se već obukao kao laik, govorila mi je čudno: »Moj 
župnik nije više nitko.« (Ne znam da li je to za nju bila 
pohvala ili žaljenje). 

Evo što ja mislim: Što se sutrašnji svećenik bude više 
stapao s mnoštvom, onako kao Što sjemenka s izoranom 
zemljom, i u istoj mjeri koliko on bude prestao biti »od¬ 
ličnik«, više će biti potrebno da se razlikuje od drugih, s 
pečatom Gospodnjim, sa znakom koji poznaju drugi, iako 
je nevidljiv, i koji je za sve jedan upit. Po mojem mišlje¬ 
nju to ne može biti dmtgo nego celibat. Na Zapadu, već 
tokom dugih stoljeća, tko je svećenik ako ne onaj koji se 
ne ženi? I, na koncu, takva bi žrtva bila glupa, kad Ne¬ 
vidljivo ne bi bilo stvarnije od vidljivoga. 

Ne radi se o tom da treba kuditi ono što se događa 
drugdje. Poznam divnih obitelji kod protestanata. Poznata 
je moja privrženost anglikanskoj Crkvi. No ja znam da 
sam ponosan što pripadam rimskoj Crkvi koja je već sto¬ 
ljećima sa celibatom svećenika omogućila da na Zapadu 
raste ono dobro koje današnji čovjek nadasve cijeni, tj. 
njegova nutarnja sloboda. 

Jean Guitton, La guestione cruciale, u Osservatore 
Romano, 2. srpnja 1967. 

Preveo O. Franjo Carev 


PRIKAZUJUĆI MISNU ŽRTVU .. . 

Jedan od najponiznijih svećenika izgleda da bijaše sveti žup¬ 
nik arski, Ivan-Marija Vianney. O njemu pišu da je više duša obra¬ 
tio s Oltara nego u ispovjedaonici. Ne propovijedanjem, nego pri¬ 
kazujući Misnu Žrtvu. Nevjernici nisu htjeli približiti se k njemu, 
razgovarati s njime i slušati njegove savjete. Oni bi dolazili samo 
da ga vide. Njih je svetac svladavao dok su ga promatrali, kako 
slavi Svete Tajne, kako prikazuje Svetu Misu. On nije činio ništa 
upadno kao nekoć sveti Filip Neri u Rimu. I danas tamo pokazuju 
zvonce, kojim bi sveca upozoravali za vrijeme Mise, ako bi se u 
ekstazi zadržao predugo. 

Župnik arski s malim smiješkom i sa suzama u očima zausta¬ 
vljao bi se malko dok bi držao svetu Hostiju u rukama. Ali na nje¬ 
govu bi se licu u isto vrijeme vidjela posebna radost i tuga, strava 
i ljubav... 

Kardinal Richaud piše, da nisu rijetki slučajevi, da svećenici i 
danas kod najuzvišenije službe Božje doživljavaju posebne vizije. 
Sabrani svećenici osjećaju izvanredne dojmove pod Misom. Nije ih 
moguće izraziti ni opisati. Svećenik na Oltaru nije sam. On zna da 

je Krist prisvojio njegove usne i njegovu dušu, da svećenik tako 
mog ne u prvom licu uspješno izreći nad kruhom i vinom: »OVO 
JE MOJE TIJELO . . . OVO JE MOJA KRV 

šta će učiniti tada svećenik, nego se po vjeri i ljubavi predali 
Kristu i izgubiti se u Njemu. Tu je čudo. To je Kristova Žrtva, u 
koju trebaju ući svi, prihvatiti je i sjediniti se s njom, prikazati se 
i žrtvovati se s njom, s velikom Kristovom Žrtvom, sa samim Kri¬ 
stom .. . 

Apostol posvete kršćanskih obitelji Srcu Isusovu, Wiliam Doyle 
veli, da je Misa za svećenika ključ intimnog svetišta Božje lju¬ 
bavi . . . 

Svaki bi svećenik morao govoriti za vrijeme Mise: »O ljubavi 
moga Boga! O ljubavi moga Boga!« .. . Kardinal Saliege pisao je o 
M'isi: -Misa je sastanak duša!... Misa znači: sve su duše prisu¬ 
tne! ... Na to se dosta ne misli!... « Sta goni svećenika na Oltar? 
Goni ga breme svih duša. Gone ga duše. koje su mu se preporučile. 
Sve duše svijeta, duše svih živih i svih mrtvih u Kristu! 

Svećenik nije nikad sam na Oltaru, pa makar u crkvi bila samo 
jedna osoba, koja ne zna odgovarati na Misne molitve. Svećenik 
na Oltaru zamjenjuje Krista, a Krist je Glava ogromnog Tijela, a 
to je Kristova Crkva. 

Sveti Vinko Paulski izgledao je na Oltaru kao drugi Krist: 
Žrtva i Žrtvovatelj! Žrtva, koja se savija, saginje i pondžava kao 
osuđena na smrt, dok bi izgovarao Confiteor, Damine non sum 
digmus, i sve liturgijske molitve, koje izražavaju poniženje i kaja¬ 
nje. Osobito Nobis quoque peccatoribus. Žrtvovatelj: ozbiljan i do¬ 
stojanstven poput Spasitelja i u isto vrijeme pun blagosti i ved¬ 
rine . .. 

Svećenik na Oltaru s neshvatljivim ovlaštenjima povjerit će 
Kristu sve svoje tajne u svoj poniznosti... Sveti župnik arski i za 
to je dao primjer. Jednom je izgledao nekako rastresen pod Misom. 
Kad su ga o tome zapitali, odgovorio je: »Došla mi je neobična 
misao. Držeći svetu Hostiju govorio sam Isusu: Kad bih znao da 
neću kasnije biti s Tobom, više Te ne bih pustio iz svojih ruku!« 

Svima nama »pod Misom dolaze rastresenosti, ali ne uvijek po¬ 
učne kao kod župnika arskoga. Ostajemo bijedni ljudi unatoč Bo¬ 
žanske vlasti! Dobro je da mislimo na svece, dok su prikazivali 
Misnu Žrtvu . . . 

Dr Srećko Bošnjak 


Ne može u svetom bogoslužju biti ništa svečanije 
ni ugodnije od skupa u kojem svi svoju vjeru i po- 
božnost izražavaju pjevanjem. Neka se to sudjelova¬ 
nje brižno promiče. 

(Uputa o glazbi u liturgiji) 

UREDBA 

O SVETOM BOGOSLUŽJU 

Hrvatski prijevod liturgijske konstitucije II Vatikan¬ 
skog koncila. Latinsko-hrvatski tekst 3 N Din, samo hrvat¬ 
ski prijevod 2 N Din. 


Fra Jure Radić 

LITURGIJSKA OBNOVA 
U HRVATSKOJ 

Prikaz nastojanja kako da se ostvari liturgijski život 
na području Hrvatske. Cijena 15 N Din. 


Fra Berard Barčić 

S PAVLOM VI 
U KRISTOVOJ DOMOVINI 

Putopis o papinu posjetu Svetoj Zemlji. Cijena 10 N. D. 

Narudžbe: 

Uredništvo »Službe Božje« 
MAKARSKA 










MISAL 

ZA SVE DANE U GODINI 


— Upravo smo zadovoljili sve narudžbe pret¬ 
platnika. 

— Imamo dovoljan broj primjeraka da možemo 
odmah razaslati novim naručiteljima. 

— Molimo sve naručitelje da nam što prije po¬ 
šalju novac kako bismo na. vrijeme podmirili štam¬ 
parske troškove. 

— Tko od pretplatnika nije poslao uplatu do 
1. X računamo narudžbu po prodajnoj cijeni. 


PREPORUČITE MISAL VJERNICIMA 
Cijena 

polivinil 27 N Din 
skaj 30 N Din 

Na 10 naručenih primjeraka dajemo 1 primjerak 
gratis (ne onima koji su dobili po pretplatničkoj ci¬ 
jeni). 

Poštarina pošiljaka ispod 10 primjeraka ide na 
teret naručitelja. 

Tajništvo Franj. Visoke Bogoslovije 
MAKARSKA 




